url
stringlengths 15
6.61k
| text
stringlengths 104
99.9k
|
|---|---|
https://www.baby-kingdom.com/forum.php?mod=viewthread&tid=22366257&page=6&from=space
|
好突然，吾通係女尊男卑？
係啊，女既行得快，男既原地踏步，又內心自卑，穩其他小鳥依人女子慰藉，這種行為都係好普遍。
一個女人離完婚都無講前夫半句壞話，亦無楚楚可憐要人同情，工作亦全力以赴，無被情緒影響，咁都叫港女？！
佢本人一d都唔港女，佢好爽朗，但又有d cool， 比人有d距離感，真人同TVB 形象好唔同。
佢屋企開廠，有d錢，住私樓，佢大學做model, 未畢業已經楂緊車，幾個兄弟姊妹，個個都好close。
其實佢選港姐我有驚訝，但事實證明佢好岩做藝人。
與老公Dickson結婚兩年多，2013年11月出現小三危機（黑指甲油）令長腳蟹心急生BB箍煲。
又一證明，本性難移，男人係花心，你點維繫頭家而原諒另一半都無用。
只會浪費青春和苦了自己 夫妻版大把婚外情，就算妻子踢爆，原諒，以為另一半為自己而改變，其實係個男人更小心和高明左。
阿Sa都曾經做左小三都唔知，因為個男友秒回佢訊息，原來已婚。夫妻如衣服，女人shopping當初好鍾意所以買嘅衫、袋和美容產品，過一排，熱情減退，咪一樣被打入冷宮。
認同！其實好多人，都係一時三刻，就去判斷人地係咩人。。
應該係唔同步啦。
以前覺得佢好高傲，做咗愛回家之後對佢印象改變咗。而今次呢件事，佢處理得都幾好。
|
https://www.vjmedia.com.hk/articles/2020/07/09/208216/%E3%80%8A%E9%87%91%E9%83%BD%E3%80%8B-%E9%A6%99%E6%B8%AF%E5%A5%BD%E5%BD%A9%E4%BB%B2%E6%9C%89%E9%84%A7%E9%BA%97%E6%AC%A3
|
記得以前有人喺高登預言過，以香港人重古輕今嘅性格，鄧麗欣Stephy終有一日都會上神檯。以前香港人會用「屎塔肥」、「鄧走音」嚟稱呼Stephy，然後笑佢唱功唔得、做戲將把聲提高八度扮弱智港女、仲有講「very thanks them」。不過過咗好幾年，Stephy由大陸回流，再次喺香港觀眾面前出現，大家又忽然好掛住佢拍嘅嗰啲葉念琛電影，突然成為香港呢一代愛情片女王，神檯已上，預言又中。
但唔誇張地講，《金都》係一部足以令鄧麗欣上神檯嘅電影。睇完《金都》嘅人，冇一個人唔驚訝係咁平淡嘅妝容同咁hea嘅衣著之下，Stephy依然係咁靚，而且仲好似上咗一個層次。連帶佢嘅演出同個人魅力，都好成功咁帶動成套戲，而呢樣嘢係80後一代嘅香港演員入面係少之又少。
由新導演黃綺林自編自導嘅《金都》，以成本嚟計，絕對係水準以上嘅作品，稱得上係近幾年香港電影嘅其中一部佳作。從電影入面可以睇到，因為資源有限，所以出現嘅場景好少，同時登場人物都唔多，但反而更令觀眾感受到張莉芳想逃出金都/太子呢個狹少空間嘅慾望同掙扎。
電影係近年少見嘅港產喜劇，但唔胡鬧，同時劇本亦唔嘗試走穩陣尋常路線，唔執坊間口水尾，突破咗同類型以婚姻做主題電影嘅框框。由年過30女人嘅婚姻壓力講到中港差異，再提升到個人自由選擇，以小觀大，從一個命題再睇唔同議題，層次分明，係有野心嘅作品。而且同時執行得到，無因為諗得太多而影響劇本成戲，在於新導演嚟講無疑係一個驚喜。
對90後嘅人嚟講，睇Stephy演愛情片，有啲似跟進老朋友嘅愛情故事一樣，只不過今次佢唔係一個新婚無耐老公出軌嘅少婦、又唔再係呃男人嘅玩家，都唔係搵老千呃前度現任女友嘅無知少女。張莉芳年紀唔少，而且有唔見得光嘅過去，講嘢唔多，睇落無咩諗法，只係一個為咗迎合男友咩都無所謂嘅女人。
|
https://flyerlog.info/2017/09/%E5%84%AA%E6%83%A0%E6%83%85%E5%A0%B1%E6%B0%B8%E5%AE%89%E6%97%85%E9%81%8A%E7%88%86%E8%B3%9E%E6%98%9F%E6%9C%9F%E4%B8%89-%E4%BA%8C%E4%BA%BA%E5%90%8C%E8%A1%8C%E8%B6%8A%E5%8D%97%E6%A9%9F%E7%A5%A8/
|
又到星期三啦！今日下晝1點到4點永安旅遊嘅爆賞星期三，輪到越南機票有優惠啦！
2人同行並且用優惠代碼，每位即減100！而且今次優惠仲可以揀搭廉航，香港快運同捷星都可以折㗎！
如果你未係永安會員就趁未開始快啲登記咗先啦，呢個優惠只限會員㗎咋！
精選航點及價錢 (二人同行及使用優惠代碼後)：
訂飛注意事項：今次優惠必須2人同行先可以享用，旅客人數需要係2嘅倍數先可以。
0 個留言於 “[優惠情報]永安旅遊爆賞星期三 二人同行越南機票每位即減100”
|
https://onontheroad.com/2019/02/11/sri-lanka-%E6%96%AF%E9%87%8C%E8%98%AD%E5%8D%A1-adams-peak-%E5%8C%85%E8%BB%8A%E5%88%B0%E9%98%BF%E7%95%B6%E5%B3%B0%EF%BC%8C%E6%96%AF%E9%87%8C%E8%98%AD%E5%8D%A1%E5%8C%85%E8%BB%8A%E7%B6%93%E9%A9%97/
|
喺我地一到Colombo既時後就係機場比租車司機招攪，佢出價50usd一日，聲稱你鍾意點用個司機就點用，行程都係你安排，但最後我地用左60usd租，因為50usd淨係坐到4個人，60蚊就租到架van坐9個人都得，架車大啲都幾舒服既，咁我地就租左5日先，佢話之後加日就自己同個司機講。我地約左佢8點係樓下等，係個時髦年輕人，我地就話去Adam’s Peak先啦，本來就想去多兩個地方先，但個司機就唔肯，又話遠又話之後會去，咁都無計聽佢講啦，本來諗住包車可以去睇多啲野啦，但係都無乜，唔知點解成日覺得司機好古惑咁。Anyway，第一日就用左係去Adam’s Peak山腳dalhousie，如果唔包車就可以坐火車轉巴士，路途其實唔太長，不過山路難行同無高速公路，離開左Colombo之後都係泥爛路，好癲坡，中間停左一陣大概兩點左右到左住既地方White house Adam’s Peak，算係一間比較貴既hostel，120兩間房兩晚，本來諗住留係度兩日既，不過都除左行山附近都無咩行，所以都唔勉強多留一日，因為係淡季，佢比多左一間房比我地，間房唔大不過有露台，勝在walking distant就到起點。
到左之後就係hostel食lunch，因為附近其係一條小村莊，附近又無咩餐廳，係淡季所以無咩人，食完野之後就去左行少少山，為左第二朝去探路，我地行到去個白塔就留返第二日先行，因為都就黎天黑了。
去Dalhousie之前司樓帶我地行左條吊橋，都幾高同幾驚，要來回行，天氣都麻麻地，依度附近係玩激流既地方，但係水睇落好泥，更衣既地方又唔係咁乾淨，又無做好準備要濕水，所以都係唔玩為妙，行下條橋就算了。
叫左茶，錫蘭紅車都真係幾好飲，食左斯里蘭卡咖喱，pancake，家庭式煮食，送餐好慢，來到郊區空氣清新左好多。
由hostel行出去一直行就會見到好多小檔同工人，啲工人好nice，會對我地微笑，係咁聽到where you from，where you from，佢地都趕緊工，因為12月尾就係peak season，好似有個full moon festival之後就會開始多人，因為啲人會行上山朝聖。遇到既小朋友都會想討錢或者討糖食，不過唔係啲好倡狂個啲，幾可愛。
|
https://flydayhongkong.likehour.com/trips/%E9%A6%99%E6%B8%AF%E6%97%85%E9%81%8A%E5%84%AA%E6%83%A0%E3%80%90%E6%98%9F%E5%A4%A2%E9%83%B5%E8%BC%AA%E5%84%AA%E6%83%A0%E3%80%91%E4%B8%80%E5%83%B9%E5%85%A8%E5%8C%85%EF%BC%81%E7%9A%87%E5%AE%AE%E5%A5%97.html
|
[香港旅遊優惠]一價全包！皇宮套房$2,788 起，套房、管家服務、全包式禮遇，享用私人設施等！
星夢郵輪Dream Cruises 推出暑假旺季「Super Seacation」郵輪優惠，預訂雲頂夢號皇宮套房3日每位只需$ 2,788 起！呢個價錢已經包左套房、管家服務、全包式禮遇，同埋可以享用私人設施。唔少得仲可預先預約娛樂表演，亦可享用繩索場、攀岩牆、六條水上滑梯樂園，甚至係海上學堂等多項設施。自上年7月復航以來，星夢郵輪已經接待接近18萬名旅客，多個月做到「零」個案！
星夢郵輪推出雲頂夢號 Genting Dream 皇宮套房優惠，暑假出發露台客房每位$ 1,188 起，但係小編更推介加少少錢訂皇宮套房，呢個海上最大「船中豪華船」概念貴賓專區面積達10,000平方米，而每間套房平均面積超過42平方米，亦可以享受管家服務、全包式禮遇，仲有一系列私人設施，游水都唔使同人逼。
以上價錢需另加稅頂及費用$ 437；另外服務費需於船上繳交，每人每晚露台房$ 120，皇宮套房$ 150。
加錢入住皇宮套房專屬禮遇包括：
雲頂夢號排水量達到15萬噸，本身可以載3,000人嘅船最多只載一半客，包括泳池、繩索場、攀岩牆、水上滑梯樂園等多項設施，嚟緊個weekend trip行程都好滿下，對比staycation設施更加多元化；而今次亦係已經一年幾時間之後，大家可以稍為「離開下」香港。房間嚟講絕對係正，因為今次係賣以前較貴嘅海景露台房或以上房型，確保大家有新鮮空氣、可以話係用內艙房價錢住露台房。相對上性價比嚟講，海上渡假係高嘅，價錢仲包咗一日三餐自助餐。但係要留意，上船必需接種兩劑疫苗，及獲陰性檢測證明，對比Staycation嚟講會多一重考慮。
所有旅客必須獲得新冠病毒檢測結果為陰性的證明，檢測採樣必須在到達碼頭前 48 小時內進行。
經過自上年7月起復航以來已經接待接近 18 萬名旅客，亦足證措施有效保障大家嘅安全。
|
http://www.hkplayndine.com/2015/04/kozy.html
|
PND純粹分享，愛玩愛食。: Kozy - 必食大阪燒、芝士炒麵奄列！
細細個食大阪燒外賣最鐘意睇住師傅鏟鏟鏟！估唔到呢度可以坐BAR台睇住師父喺鐵板烹調嘅表演！好有風味呀！(=^^=) 呢度用餐時間係2個鐘，舖頭細細地，有三張大枱同啲bar枱，好有氣氛！
芝士炒麵奄列。
呢個芝士炒麵奄列，一切開濃濃嘅芝士蛋奄列，熱力已經令芝士溶化，除咗夾到燒汁炒麵，仲可以拉起一絲絲嘅芝士，加埋少少芥末、燒汁、日式沙律醬…好惹味！
豚肉大阪燒$78(加麵) 表面燒得啱啱好，裡面主要由蛋、椰菜絲、豚肉同炒麵做成，豚肉的質感鬆化，加埋醬汁一齊食一流！
|
https://www.lkgroupholdings.com/single-post/%E7%87%9F%E9%A4%8Apost%EF%BC%81%E7%A9%B6%E7%AB%9F%E9%82%8A%E5%80%8B%E5%8F%AF%E4%BB%A5%E7%94%B3%E8%AB%8B%E8%8B%B1%E5%9C%8B%E5%AE%B6%E5%BA%AD%E5%9C%98%E8%81%9A%EF%BC%9F
|
營養Post！究竟邊個可以申請英國家庭團聚？
除咗投資類別移民外，唔少人都會透過「Family Visa家庭團聚」方式移民英國。咁究竟邊d人合資格以家庭團聚移民過去？今日我哋卓域就同大家講解下。
首先，家庭類別嘅移民都係以「Sponsorship擔保」嘅方式，「Sponsor擔保人」必須持有英國嘅「Citizenship國籍 或PR永居」（唔包括BNO），通常係配偶或者父母，而「Dependent被擔保人」通常係另一配偶（包括將於6個月內註冊嘅未婚伴侶）或未滿18歲嘅未婚子女。如果您嘅擔保人滿足下列條件，咁您就可以透過家庭團聚方式移民英國。
申請英國家庭團聚移民，擔保人必須： 1.必須年滿18歲，並持有英國國籍或永居身份； 2.與被擔保人關係必須係真實且延續； 3.必須滿足一定嘅收入或存款要求； 4.必須提供英國住址，住址空間亦唔可以過度擠逼； 5.與被擔保人以及其他在英直系親屬唔能夠依賴當地福利生活。 ** 被擔保人要持有A1以上嘅英語能力（小童無需提供）。
呢度提醒一下！雖然望落簡單，但始終處理移民程序同文件都複雜，如果諗住自己申請，無專業人士幫手通常都係較難成功。最驚係整花個底，以後再申請就好麻煩。我哋上年都接收咗唔少做到中途，遇到各種問題而「kick」住咗嘅Case，經我地跟進後大部分最後都成功移民英國。想了解更多英國家庭團聚嘅資訊？搵我哋專業嘅顧問了解下喇！
|
https://www.eatwo.info/?p=49690
|
近兩年，本地人被困於香港，不知不覺興起露營熱潮，露營用品店愈開愈多，香港人一窩蜂湧入港九新界露營地點，經常出現營貼營嘅情況，真正喜愛露營嘅人，反而難以享受露營。編輯今次就找尋到一個位處錦田、於11月下旬開業嘅全新私人露營地，至於適唔適合拍拖兩個人去露營，當然係一如以往率先去實測一次啦！
位於元朗錦田逢吉鄉嘅喜喜草原 Hei Hei Savanna，於11月尾試業，位置正對雞公嶺，靠近林村郊野公園，露營時可享山巒景緻，同時可以觀賞日落景觀，前一日欣賞醉人夕陽，翌日旭日東升，雖被稍為遮擋，但亦算優美。
營地有逾萬呎獨立草原，遍地翠綠，空曠得有如郊外露營，只係設施並唔多，現時相當簡陋，內有營帳露營體驗、汽車露營體驗，可以一嘗車中泊，都算係新手露營嘅選擇。營內可以選擇普通紮營區，需要自行動手搭帳；另外，亦可以選擇汽車露營區，可以自己揸車去營地，將一輛車輛停泊於自己營區內。每一個營區都有人數限制，每一格空間唔太大，平日人少嘅話會比較舒服，一旦周末假日露營，隨時會出現營貼營情況。
位置靠近農莊、狗場，不時可見有羊群、狗隻穿梭，雖然望見羊群感覺離開市區，遠離繁囂，如同台灣鄉郊地方，但狗隻似乎無主人看管， 唔少四處遊走，比香港人更自由自在。不過，雖然多隻狗隻會隨時步入營地，甚至營區內，感覺有危險度，而且朝早不時有狗吠聲，似乎影響環境，但狗隻完全沒惡意亦非常善良，只要稍加示意便自動會離開你所屬範圍。據悉，有幾隻狗係場主所有，故不時兩邊來回走動。
場地管理員為人友善，多數都願意協助同接受意見。營地內有洗手間、沖涼房，洗手間數目上只有4格，而每2格沖涼房共用1個熱水爐，但目前只有2格沖涼房，似乎比較少，平日人流唔多，尚算乾淨企理，而洗碗盤、垃圾桶亦算整潔，起碼有替換。
如果以兩個人價錢嚟睇，該營地可算係比較昂貴嘅營地選擇，但若然係多於兩個人，比如四至五個人，價錢就比較抵玩，人均僅百零蚊。
編輯雖然怕狗，但並非完全反對狗隻進入營地，營地內幾隻狗都唔係好似元朗村狗咁兇惡，至少對營友無攻擊性，只係會令人嚇一嚇，但當示意請狗隻離開時，佢哋亦唔會再向前行。而當狗隻嗅到美食香味，會不時走到營區內，貌似尋求食物，所以編輯幾乎可以肯定，今日之前好大可能有營友將食物餵向狗隻，每次有食物香氣傳出，似乎狗隻都會走到營區博一博有無嘢食。事實上，有好多懶有愛心、貌似愛狗嘅人，都會見到狗隻就大嗌「好得意呀」，然後再將自己嘅食物分予狗隻，編輯想提醒大家，狗隻食嘅係狗糧，唔應該將人類嘅食物送入狗隻口中，如果無狗零食喺身，就唔好餵食，勿將自己嘅食物餵俾狗食。只要睇睇「愛狗之人」向狗隻餵食啲咩，就知道當事人係咪真正嘅愛狗之人。
❶ 拉落去Like EATWO Facebook 就自然會知道價錢同位置。
❶ 留意有分自攜營帳/租用營帳露營體驗、汽車露營體驗，汽車露營價錢有機會同營帳露營相差唔遠，可能會更抵。
❷ 可於Holimood預訂營帳露營、汽車露營，由2021/12/07至2022/01/31，星期一至四日子均可享8折優惠。
❸ 注意入營時間為14:00後，而退營時間則為12:00前。
❹ 以兩個人為例，Zone A營帳露營面積約有400呎，Zone B營帳露營面積約800呎，而Zone C汽車露營面積則有約500呎。
❺ 如果人數超出每個Zone嘅人數限制，會額外多收$200/晚，營帳最多可加2人，汽車最多可加6人。
❻ 營帳露營可擺放兩個標準營帳加一個天幕，汽車露營就可擺放一架車加4人營帳加天幕。
❼ 汽車露營可以停泊一輛車輛，而營帳露營如要使用正門停車場，則每輛車收$150/晚，私家車、電單車均為同價，需於預訂時提供車牌號碼。
❽ 場內可租借燒烤爐$300(包括爐、網、鉗、炭)、yoga mat$30/塊、2人印第安營套餐$1065/晚，而2人租營套餐則為$735(包括營、充氣地墊、煮食爐頭、GAS、營燈、砧板、水袋、營釘、鎚、睡袋、Led頭、餐枱組合)，但兩者都需要早3日預訂，露營用品都係自備啦。
❾ 場地歡迎小型至中型寵物入場，但每隻會另加$80，謹記主人要好好看管寵物，不過營地未完全有寵物設施，暫時官方都唔建議攜同入場，最好等12月之後。而編輯都係嗰句，如果唔係會同寵物玩樂，最好唔好攜同寵物入場，因為你永遠唔知動物幾時會騷擾到其他人！
❿ 注意營地內可以使用小型氣體爐具，但就唔可以使用炭火或柴火，謹記要使用防火墊。
❿ 營地內有唔少蚊、蠓，記得拎定滅蚊燈，做足防蚊措施。
❿ 營地內有洗手間、沖涼房、雪櫃可以使用，但就得兩格。
❿ 如果要取消，官方唔會退錢，所以要諗清楚先好Book，不過如果係惡劣天氣問題，如一號波會繼續租借，三號波或以上則可取消同更改至3個月內日子。
❿ 預訂之後會有電郵確認，內有取匙電話，到時只需憑電郵到營區辦理登記手續。
|
https://blog.menclub.hk/sit/2017/07/14/%E7%94%B7%E4%BA%BA%E7%9A%84fantasy-%E4%B8%80%E4%B8%89%E4%B8%83%E3%80%8A%E8%88%87%E7%A5%9E%E5%B0%8D%E8%A9%B1%E3%80%8B/
|
每個男人都會有女神，呢種稱呼雖然近年已經用到同接近街市阿叔見到師奶買菜時叫「靚女」一樣咁濫，但男人係好清楚，自己心目中嘅真女神係點嘅樣。
男人比人感覺都係咸濕，咁其實都唔係感覺，男人咸濕係正常，不過好多有閱歷嘅男人，咸得嚟都有層次啲。
女神係唔可以拎嚟咸濕，呢個唔可以叫定律都應該視為戒條。男人一生見太多女人，溫柔嘅、淫賤嘅、野蠻嘅、深愛嘅等等等等，數目之多，連男人自己都數唔清，但視為女神嘅女人，遇得上嘅或然率係最低，因為呢個女人要俾到男人一種感覺先可以叫女神：係可以用嚟敬仰嘅。
我哋可以接受女人嘅溫柔、可以配合女人嘅淫賤、可以無視女人嘅野蠻，亦可以假裝自己嘅深愛，但唯獨敬仰，呢份感覺係男人最難扮。
好簡單，好多男人整來就睇唔起女人，要佢哋喺無著數嘅情況下放低尊嚴去奉承一個女人，你發夢啦你。
但女神呢個物體，就係天生俾到一份可遇不可求嘅感覺你。放心放心，男人係唔會溝女神，因為前設中女神一出場已經係無敵，單單係果種只可遠觀嘅感覺已經令男人自願扯白旗，喂睇清楚啦，白旗呀有個白字呀唔好亂諗。
咁你可能問，女神有咩用？我哋男人去到一個年紀都可以話要乜有乜，溝到嘅都已經溝晒，溝唔到嘅都學識叫自己唔好諗，乜都有咁仲要女神做咩？
女神咪就係要俾「距離感」我哋，細個玩具店櫥窗入面隻鐵甲人又好、中一時隔離班果個校花又好、青春期時雜誌入面果架成二十萬嘅跑車亦好，統統同女神一樣，就係距離感。距離感可以產生失落感，基於呢世都唔會得到嘅感覺，你先會覺得呢個世界仲有嘢係等住你，你唔會起身屙完屎唔知有咩做，你有好明顯嘅目標，一個得唔到嘅目標，俾你每日都滿身幹勁咁生活。
所以「女神」不能隨意接近，一旦玩得太熟，你搵唔返果個佢同你講一句嘢都搞到你心跳超標既人，就閣下自理。
|
https://www.shikoto.com/articles/71743/73962.html
|
← 第三十一章 在那？
一個星期就咁就過去。
我都係諗唔通第三封信入面既內容係點解。
又係冇啊婷既一日。
「happy birthday to you!...」一班女孩子正響到為人慶祝生日。
慶祝生日！
「喂。啊仔呀。你有個包裹﹐我放左響你枱面架啦。」我啊媽打電話俾我同我講。
「哦﹐好呀﹐你會煮飯架呵？」我行左去輕鐵站。
「會呀會呀﹐帶埋新抱仔上黎喎。」啊媽﹐你個新抱仔可能不保。
「呃...我唔同你講住啦﹐我晏啲返黎食,留飯啦。byebye.」都係盡收線好。
我同佢一定可以再見。
就去到啊婷爸爸開既咖啡店。
其實真係有啲唔好意思入去。
而且第三封信就響呢到。
幾唔好意思都要入去架啦。
我迷迷糊糊開左少少眼。
見到啊婷攞住個蛋糕。
就係我生日果次。
坐左響之前坐過既果張枱。
我已經唔想再食。
都可以食到一絲既甜味。
真係響到。
個提示係咪好難呢？
不過你都係搵到呀。
你生日果日我真係好開心。
你果日錫我既感覺。
你著起左。
好多謝你。
又咩令我成功既地方呀？
一日都唔可以放棄！
「喂。啊仔﹐你返黎未呀？」啊媽又打黎。
「返啦返啦。」收左線之後我就狂奔返屋企。
再唔返屋企真係俾啊媽吊起黎打。
啊媽就問埋啲咁難答既問題。
啲返放工時間都不定。
「下次啦。」我開始食野。
「啊婷真係好叻架。你個仔都係因為佢先讀書咋。」我啊媽對住我啊爸講。
「竟然有人治到我個仔。」啊爸飲左啖啤酒。
唔好再講啦。
我好辛苦呀。
同啊婷屋企果個一模一樣。
張相都一樣係千紙影果張。
又一封信。
你要加油繼續搵！
我永遠在你心喔。
係我未同佢分開既時候寄架。
一啲線索都冇。
可以安慰下自己。
|
https://hkmdi.com/blog_content.php?id=587
|
|單對單約會服務須知|你準備好參加單對單約會服務嗎？
HK Romance Dating皇牌活動—單對單約會一直吸引唔少參加者，可能好多朋友仔都對單對單約會有興趣，但一直有好多疑慮，咁就啱喇！今次HK Romance Dating兩位創辦人黃嘉如Yubi及張惠萍Anita誠意拍咗段影片，一次過解答哂大家所有問題！
咩人係唔適合參加單對單約會架呢？首先，就係玩玩下，唔想建立長遠關係嘅人；其次如果你仲同前度藕斷絲連，甚至未處理好離婚嘅人都唔應該參加。最後，如果你一味只想伴侶為你付出，自己咩都唔願意做，都唔應該參加服務。
如果以上皆否，恭喜你，你可以報名喇。如果你本身圈子窄、唔太識同異性打開話題、好難同人發展又或對愛情冇信心，我地都可以幫到你。但係大家都要有以下決心，同我地一齊合作。
第一，你要有堅定意念，同我地保持溝通；第二，你要願意改變，如果你過去一直都脫唔到單，繼續舊方法都只會係一樣。HK Romance Dating提供最少六堂免費約會技巧班，教大家提升形象及溝通技巧等，令大家更易成功。
Yubi同Anita本身都係靠約會服務認識到而家先生，佢地得，你都一定得，請即填寫報名表，我地會一日內致電同你溝通。
|
https://www.onmygrad.com/question/815
|
已經升year4，之前只係試過係細公司做marketing intern，大學跟過professor做research，依㗎係biopharmaceutical lab到做lab intern。
想問下Tricor Internship 好唔好？
Hello Amy! 呢方面的確係少見到啲嘅問題，多謝你提問。
先講講點準備。其實我randomly search一啲medical device sales嘅profile，基本上佢哋入行前無話特別有咩intern先入得，似乎同你差唔多嘅科都已經得。估計其實Interview表現得似番一個B2B sales，例如présentable，比較outgoing同active，識諗點搵/contact potential clients等，似乎已經過到關；當然，得嘅話要show到對呢行有興趣認識，始終product knowledge要夠強先對到客，尤其junior positions。其次，估計要預到會肯in fresh grad嘅公司/position，都未必年年有咁多。好可能都要做兩手準備，例如報埋樓上所提及嘅Pfizer GT會係一個超好嘅起點，再唔係就要睇其他FMCG類sales positions先儲到類似經驗先容易啲搵junior positions入呢行：
人工方面，輕輕做過research，如果係fresh grad位嘅Sales Assistant應該13-17K base，可能1 month bonus；如果係Sales Representative位 (好多都要求1-3年相關經驗)，似乎有17K base or above with commission，如果有數似乎25K以上係achievable。Reference如下：
|
https://timable.com/event/1845041
|
香港代表隊即將在九月展開「2022卡塔爾世界盃暨2023中國亞洲盃聯合外圍賽第二圈」賽事之旅！
香港隊身處C組，對手包括伊朗、伊拉克、巴林及柬埔寨。希望各位球迷與香港隊並肩作戰，入場支持！為鼓勵更多球迷購票入場支持香港隊，是次售票更特設「早鳥優惠」！
香港足球總會特別為上述四場主場賽事，推出限量「HKAddOil」套票優惠，讓球迷齊心為香港隊打氣「加油」！套票包括四場主場賽事之門票乙張。
為咗紀念港隊連續兩屆打入亞洲盃決賽圈嘅輝煌成就，就有呢件印有1960年代港隊Logo嘅復刻Tee誕生喇！
四款球衣，喺四場世界盃外圍賽主場賽事當日即場發售。每件定價港幣338元，每張門票限購一件，限量各200件，機會難得。
記得到時早啲入場買喇！
|
https://www.iniley.com/post/chickeeduck
|
利申: 呢個 offer 係完全同 Chickeeduck 冇關係嘅。純粹係我自己做嘅，亦無聯絡或通知 Chickeeduck。太少有膽為香港人企出嚟嘅商人啦，你唔搵我影相好閒。但請你用行動話俾香港嘅商界知佢哋應該企係邊一邊。
假設你係 Chickeeduck 買咗 hkd950 嘅衫，但係唔著出來影相。
- 我哋輯家庭相就會平 hkd950。
例子2: 假設你係 Chickeeduck 買咗 hkd800 嘅衫，而又著埋出來影相。 - 我哋輯家庭相就會平 hkd800 + hkd500, 總數減 hkd1,300。
點樣用呢個 offer: 1. 當你聯絡我 book 夏天嘅戶外家庭相嘅時候，只需出示7日內嘅 Chickeeduck official 收據。係 Chickeeduck 實體店或者網 Chickeeduck official online shop嘅收據都可以。 2. 你嘅價錢將會減去你 Chickeeduck 張單嘅數目。（上限係 hkd1,000) 3. 跟住落嚟就係要一齊夾下拍攝嘅日子 (由即日起至 30/9/2020) 4. 拍攝當日如果小朋友全程都係著 Chickeeduck 嘅產品 (最少一件上衫或裙) 尾數將會額外再減 hkd500。
|
https://post.shikoto.com/posts/185525
|
我呢一世，乜都有。
一個鄉下仔變成世界首富，今日我有權有錢有地位，但我未滿足。
或者，就係因為從來唔滿足於現狀嘅心態，先令我一步步向上爬。
好似無數古代帝王一樣，人間嘅成就去到極點，仲可以追求乜野？
我決定，我要成仙！
集中無數專家嘅努力同實驗，終於研製咗一粒仙丹。
我食咗，眼前一白，就發現自己去咗一個鳥語花香嘅地方。
我輕輕一跳，果然飛起咗，嘩，都話我呢個人做乜都成功。
飛吓飛吓，突然間俾交通警截住咗。
我無錢？我堂堂世界首富無錢？
咪住先，呢一刻我好似真係無錢，人間嘅錢，都帶唔到上仙境。
車，作為仙人，我可以隨意變樣，蓋個印有乜所謂？
但一入城，全部都係靚仔靚女，直頭同眼同鼻同醫生咁。
見到好多人臉上都有交通安全印，我心理先平衡啲。
唉，我做咗首富咁多年，人人都巴結我，真係好耐無受過委屈。
我領悟到一個道理，個個仙人都有仙術，想用仙術黎攞著數，係無可能嘅。
但就算起跑線一樣，我仲有絕頂聰明嘅頭腦。
喺人間，我一個鄉下仔做到人上人；喺仙境，我一樣可以做仙上仙！
我調整好心態，躊躇滿志咁喺仙境搵工。
日子耐咗，我發現仙境同人間都差唔多，只係大家都唔會病，唔使睇醫生囉。
但你想食好住好、想人地睇得起你，一樣要搵錢、向上爬。
而更糟糕嘅係，我引以為傲嘅智慧，喺仙境居然不值一提。
牆上有一堆相，HR指住其中一張細相，下面寫住Ying Zheng.....盈鄭？
HR翻白眼：「你覺得普通人會有資源成仙？做到神仙，至少都係王侯將相，邊有傻仔架？
我俾佢講到一文不值，最後當然無請我。
|
https://eastweek.my-magazine.me/main/55388
|
一〇年參加《超級巨聲2》入行嘅胡鴻鈞，曾經喺劇集《衝線》 飾演小角色，因為戲份唔多，所以冇乜迴響。早前，佢喺劇集《殭》，由於佔戲重兼對白又多，即刻出事，畀網友狠批佢演技生硬，叫佢專心做歌手。雖然畀人踩演技唔掂，但係胡鴻鈞嘅粉絲反而愈來愈多。
早排，東姑去咗一個晚宴，見到胡鴻鈞做嘉賓，佢原本嚟hea唱兩首歌就走人，點知落台走嗰陣，啲粉絲群情洶湧，排晒長龍等同佢影合照。尤其啲女粉絲見到佢，好似螞蟻見到蜜糖一樣，影完一個又一個，差唔多影咗成廿分鐘。臨走嗰陣，胡鴻鈞仲好識做，揮完手，再轉身同班女粉絲微笑。呢吓回眸一笑，東姑都差啲畀佢電暈。
胡鴻鈞唱完歌落台，就畀班女粉絲圍住影相，排隊條人龍長到呢！
有女粉絲畀部電話胡鴻鈞睇，大家開心sharing。
胡鴻鈞睇完電話，又影埋合照，女粉絲繼續死纏。
胡鴻鈞演技唔夠好唔緊要，最緊要係冧到粉絲嘛。
|
http://www.hkplayndine.com/2015/03/blog-post_66.html
|
PND純粹分享，愛玩愛食。: 黑松露流心蛋熱狗配熱溶芝士！
芝士，為大地帶嚟美食，除咗薯仔，其實芝士同蛋都係非常門當戶對架！今晚PND食到可以過冬嘅大熱狗真係唔試唔得，尤其係呢啲涼涼地嘅天氣！
小店以外賣為主，所以堂食得5個位。Hotdogs即叫即製，店員溫馨提示都要等10-15分鐘！
熱狗價錢由最基本嘅$25至$28，想加滑蛋、芝士、配菜每樣$12豐儉由我揀，小食最平$12就有，唔錯！
如果單買熱狗，加$12就可以變成Combo，可以揀薯條、薯燒餅、粟米杯或德國酸菜同一罐飲品，真正全包！
鍾意食肉腸嘅潮友一定滿足到，店員介紹：墨西哥辣肉腸、瑞士豬肉腸、辣羊肉腸、匈牙利熱狗腸咩都齊！
PND呢個黑松露森林(+$12有熱溶芝士)係小店特選嘅熱狗，咩都set好哂唔使煩最啱PND此等懶鬼！上枱果刻真係不得鳥，我真係當佢model咁影，黑松露蛋熱辣辣攤喺熱狗面，份量十足！
如圖見cut開食一半都飽，黑松露用料夠堅，香味突出、夠濃郁，after taste都出埋真係唔容易，蛋滑到有蛋汁流出，加埋拉到出門口嘅芝士...熱狗包係烘到鬆脆嘅，有咬口夠挺身！加埋外脆內軟嘅粗薯同果粒橙，人生美滿鳥☺️！
|
https://www.bowlyourownsoup.com/pages/%E7%94%9F%E5%9C%B0
|
性 味：性平，味甘、咸。
功 效：清熱涼血，養陰生津。
生地係玄參科植物地黃嘅根莖，而地黃分有三種，包括 鮮生地、 生地同埋 熟地。
生地係常見嘅中藥，主要具有清熱涼血、滋陰補腎同生津止渴嘅功效。
佢有效抑制體溫中樞，有降低體溫嘅作用，對治療病之高熱都有非常好嘅效果。
地黃當中嘅成份，對於糖尿病嘅患者可以起到降低血糖嘅作用；而生地仲有縮短血液凝固所需要嘅時間，從而達到止血嘅功效㗎！
|
https://www.soschinmed.com/2021/03/11/wfh%E5%BE%8C%E9%81%BA%E7%97%87%E3%80%8C%E8%82%A5%E3%80%8D-%E4%B8%AD%E9%86%AB%E6%B8%9B%E8%82%A5%E6%9C%89%E6%95%88%E5%97%8E%EF%BC%9F/
|
肥，係人都知係食野過量、運動唔夠所致。另外，年紀大咗、新陳代謝減慢，都會令身體變成「易肥體質」。
原來，中醫角度睇肥胖都係一樣！從體質黎講，以下三種係最常見嘅：
胃熱係乜？就係不停想食嘢、唔知飽，好似有團火喺個胃度，食完轉頭又肚餓！
中醫減肥，首要係清胃火，即係控制胃口，令你唔再喪食。
痰濕係乜？從中醫角度，多餘脂肪都係屬於痰濕，可以想像係又黏又杰嘅一pat 嘢。
當咁樣嘅物質充斥喺身體入面，氣血又點會行得順呢？所以，痰濕重嘅人會覺得自己手腳好重好墜，個胃成日又脹又滯。
呢類病人要注重化痰去濕，先可以令氣血行得通順，改善身體代謝，幫助減肥！
中醫又認為「肥人多氣虛」。氣虛嘅人好容易攰、成日無精神，好似唔夠力推郁身體副engine咁。同時，身體機能亦會差啲慢啲，所以特別容易積聚脂肪。
針對呢類病人，中醫會幫病人「補氣」。氣夠，自然身體機能都好咗，減肥都可以減得快啲！
以上三種係中醫臨床上比較常見嘅証型，你可能係其中一種，亦可以三樣有齊。
另外，有啲人飲啖水都肥，可能係脾虛型或者脾腎陽虛型。
診所有一位病人，想喺準備婚禮期間減肥。醫師首先用咗中藥去改善體質、再用耳穴抑制食慾、配合針灸去加強局部循環。
最終係 4 個月內，幫呢位準新娘減走十幾磅。 其實醫師可以根據你的情況，制定最適合你體質同病因嘅方案，再加埋注意飲食同足夠運動量，一定會見到效果。都係嗰句，減肥無得急，持之以恆係最work！
|
http://centachannel.com/Home/SearchResult?tagName=%E9%83%ADsir&tagType=hash&searchType=SearchByTag
|
加按並唔等於二按！樓市新手傻傻分不清？分別乜？乜嘢時間向其他機構按揭貸款，乜嘢時間向銀行申請呢？又係時候聽郭SIR講解！
新聞成日聽「棕地」呢個TERM，乜嘢係棕地？點解叫棕地？原來都有得解！生地係乜熟地又係乜？
近年嚟交通越嚟越方便，唔少置業人士都轉入新界尋寶，遇着唔少「丁屋」又平又大好筍咁？！原來當中都有唔少陷阱㗎！一個唔小心隨時畀人呃都追討唔到呀！一齊聽下郭sir點講啦！
新手攻略 綠表居屋轉名俾仔囡？
排完公屋即上車換居屋？！綠表居屋可以轉名俾仔囡？ 究竟拎咗間公屋幾時可以用間公屋綠表買居屋？我阿爸阿媽有綠表居屋係咪可以轉名畀我㗎？媽，好亂呀～唔駛驚，郭Sir👨🏫喺大廳，一齊聽吓郭SIR點講啦！
選宅選擇，最怕選着凶宅😣！但近年樓價高企，唔少後生仔覺得凶宅會平啲🤔，考慮作上車盤～睇下 #新手攻略 ，郭Sir👨🏫會同你分析凶宅上車嘅利弊！
二手居屋買賣🤝有兩大市場，一邊只供合資格買家🆗，另一邊就人人都買得。點先算 #合資格買家？邊個市場需要補地價？郭Sir👨🏫親自為你講解！
|
https://www.ee852.com.hk/products/%E7%8F%BE%E8%B2%A8-%E7%BE%8E%E5%9C%8B%E9%80%B2%E5%8F%A3-frozen%E8%BF%B7%E4%BD%A0%E5%A1%AB%E8%89%B2%E5%A5%97%E8%A3%9D%EF%BC%881set6pack%EF%BC%89-20210783
|
原裝正版Frozen迷你填色套裝低至$12.6/Pack！！！
今次真係超抵價，唔買就走寶！！！
小朋友平時出街扭計？食嘢又坐唔定？
一Pack有齊曬蠟筆、貼紙同埋24頁嘅填色畫簿！
小朋友見到實愛不惜手啊！！！
小朋友就可以擁有呢Pack超得意好玩嘅Frozen迷你填色套裝啦！
|
https://hkmdi.com/blog_content.php?id=329
|
最近名人被揭發偷食事件，令大家再度關注情場騙子問題，過往你有冇遇過「渣男渣女」？ Speed Dating公司HK Romance Dating 聯同戀愛專家今次分享多單真人真事例子俾大家借鏡！
第一位故事主角係 Speed Dating專家Yubi朋友，佢受害年期竟然長達13年！由20歲開始佢就認識到已婚渣男，渣男不斷講好愛佢，同太太已冇哂感情，最後會離婚之類。點知女方發現佢同太太關係並唔係咁惡劣，最後仲竟然生埋第三胎！女仔最青春嘅年華就咁樣失去咗喇，而且佢失去嘅唔止係青春，仲包括佢嘅信心，之後當有其他男仔追佢時，佢竟然唔慣俾人視為如珠如寶，好怕去接受呢份心思。
香港交友約會業總會心理治療師Ada同樣有朋友試過遇著已婚男，唔同嘅係呢一位女仔唔知道自己係第三者。拍拖幾年後，佢成日要求結婚，最後男方終於應承，但要求去沖繩結。好彩女方有個朋友提醒佢沖繩結婚係冇法律效力，令佢揭發到成件事。
渣男無處不在，香港交友約會業總會社交力學培訓導師Miracle有位單親媽媽朋友都差啲墮入圈套。對方不斷言語上俾憧憬佢，又同佢個仔玩得好開心，令佢覺得第日可以同呢個渣男組織家庭。好彩最後Miracle發現對方係玩家，提醒佢離開。
心地唔好嘅唔止男性，現實中都有唔少渣女例子嘅。
曾經有位speed dating客人同HK Romance Dating創辦人Yubi分享，佢原本打算同前女友結婚，點知原來對方長年累月腳踏兩船，最後到結婚階段先決定同另一個男朋友結婚。Miracle都聽過個例子，個女仔有如犯罪份子，處心積慮接近有錢人，最後離婚分身家。之後冇停手，再搵下一個目標，仲好有計劃，突登扮窮叫人地車佢到某個屋邨。
渣男渣女通常都有漂亮嘅外表同背景，大家如果唔想成為下一個渣男渣女目標，一定要觀人於微，唔好信對方講咩，用心睇對方究竟做過啲咩。另外要俾信心自己，如果你有信念自己係值得被愛，磁場就唔會吸引到渣男渣女。
|
https://words.hk/base/hoifong/
|
果，版權持有人同作者都恕不負責。
展示、或以其他方式使用本產品。前提係：
－ 如果你發佈一個URL入面嘅內容，咁你可以選擇喺發佈物嗰度標示以下告示，而唔需要遵從上面三個發布嘅條款：
"版權持有人以《Non-Commercial Open Data License》授權發佈：http://the.URL/path"。
－ 除咗特別批准，你唔可以用本產品做商業用途。
商業用途包（但不止於）括以下各種情況：
－ 任何商業環境下受版權法保護嘅使用、複製或發佈，無論呢種使用係唔係關乎「核心」業務。
係咪商業用途，同賺蝕無關，亦都同使用嘅目的(例如教學、公益、慈善)無關。
下列情況可以豁免「商業用途」嘅限制：
－ 本產品出版超過十年。
－ 美國法律認可嘅合理使用（Fair use)。
|
https://holiday.presslogic.com/article/287927/%E8%A1%9B%E8%A8%8A-l%E2%80%99occitane-%E9%9B%BB%E5%AD%90%E7%94%A2%E5%93%81-%E9%80%81%E8%81%96%E8%AA%95%E7%A6%AE%E7%9B%92
|
眨下眼已經嚟到年尾，梗係要好好獎勵一下努力工作咗成年嘅自己！趁住佳節臨近，都係時候將一路唔捨得買嘅Gadgets一次過買晒佢！一向寵粉嘅衛訊最近就攜手法國著名護膚品牌L'OCCITANE，窩心呈獻限定繽紛聖誕禮盒系列，等你喺入手心水產品同時，全方位呵護你嘅身心！
由即日起至12月31日，凡於衛訊購買指定產品，即可免費獲贈一款極具節日氣氛嘅L'OCCITANE繽紛聖誕禮盒～事不宜遲，即刻跟住小編一齊睇睇4款限定禮盒嘅CP值到底有幾高啦！
馬鞭草一向被視為有療癒功效的魔法植物！帶有檸檬氣息嘅清香令身心煥發活力，同時滋養柔嫩肌膚～絕對係冬季乾燥肌必收嘅潤膚神物！
精心採用以人工採摘嘅嬌柔櫻花，再利用低溫萃取技術擷取珍貴櫻花香氣，打造浪漫美好嘅冬日氛圍！而且聖誕襪造型禮盒充滿節日氣氛，仲可以掛喺屋企做裝飾𠻹！
冬天天氣凍容易令雙手乾燥，呢個時候就需要一支滋潤度滿分嘅潤手霜！呢款乳木果輕盈潤手霜係2021限量版本，加入咗無花果成份，輕盈柔滑質感能夠迅速滲透肌膚，發揮強效柔膚、滋養同保護作用，陣陣乳木果氣息同溫暖嘅無花果香更加令人無法抗拒呀！
呢款超高CP值套裝，包含4款草本植物元素，一次過試勻L'OCCITANE 4種經典香氣，滋潤身體嘅同時享受來自普羅旺斯嘅幸福同愉悅～無論送禮自用都一流呀！
唔好話小編唔提提你～L'OCCITANE繽紛聖誕禮盒數量有限，送完即止，大家記得把握機會將佢哋帶返屋企！即去衛訊各分店或eShop https://bit.ly/31KVHC6 睇睇有邊啲精選指定產品～呢個冬日，就等衛訊同L'OCCITANE為你帶嚟一個開心又充滿色彩嘅聖誕佳節，盡情寵愛自己！
上述優惠不可與其他優惠同時使用。所有贈品數量有限，送完即止。資料及圖片只供參考。所有產品價格及優惠內容，均以店舖為準。優惠受條款及細則約束，詳情請向衛訊店員查詢。
|
https://m.review33.com/forum_msg.php?db=3&tstart=0&s=&topic=17220319225807&number=68
|
M1 Macbook Air係神機，咁嘅價錢比到超值computing power。係M1粒U最多16G Ram差左少少。
upgrade 緊12.4，由第一次reboot幾分鐘之後到第三次reboot見到有時間bar出現仲淨11分鐘。
印象中舊機用SATA 三叔860 做upgrade OS，唔會照spec比例要等一個鐘。
software問題。
apple 自家final cut係M1 ultra一樣有performance 問題，好似FC 出咗update。
#70 ram 多就係爽，不過我ram多的機係PC。
Apple咁set法唔太好。
要比錢咁高級？
我個asus包埋，仲有trendmicro malicious site protect，算係咁。
linux kernel漏洞。
synology 一樣有事，最近係ASUSTOR瀨咗嘢。
upgrade Firmware可暫時解決。但唔知下個漏洞幾時爆。
|
https://liber-research.com/__trashed-3/
|
Home/土地研究, 未來環境研究/漁護署荒廢本業 紅花嶺郊野公園劃足28年？
政府近來增設發展郊野公園設施甚為落力，先有震驚山界嘅龍脊「龍爪」（劣評下已拆卸），後有「幻彩詠鄉郊」嘅巨型LED mon 提供最新天氣資訊（尚未倒下，同志仍須努力），未來仲打算斥$5.5億”Upgrade”行山徑、增設大量「打卡」觀景台、豪華露營樹頂歷奇等等，誓將郊野公園變成人山人海嘅主題樂園，拋棄郊野公園本身成立係「保育為先、康樂為副」嘅原則。
但當講到漁護署嘅本業－建設新郊野公園，近年完全「嘆慢板」，大有不務正業之嫌。
最新立法會資料顯示，原本話喺2020年設立、位於北區邊境附近嘅紅花嶺郊野公園，因為「疫情」原因meet 唔到target，亦都無完成時間表。
紅花嶺郊野公園最早喺1993年由規劃署於「全港發展策略檢討」中提出，至今28年，可能係策劃咗最耐嘅郊野公園，比政府講嘅東大嶼人工島發展年期(政府話10幾年搞掂）仲要耐。近年興起郊遊熱潮，如果政府真係有心搞好個郊野公園畀市民享用，無理由等足28年都顆粒無收。
當局曾經係2018年高調宣傳將喺「未來數年」完成紅花嶺郊野公園嘅指定工作，翻查新聞公報紀錄，政府曾經喺同年兩次交代進展，更加喺2018年施政報告入面被提及，但最後一次喺官方消息「露面」，係2019年中交代完成郊野公園規劃研究事宜，之後就喺官方媒體中「銷聲匿跡」，並無喺規劃研究後立即動工，顯示政府「嘆慢板」、拖住嚟做，多個環團喺向漁護署「追數」，至今仍未有消息。
政府係咪有心做一件事，可以由資源調配方面分析。翻查啱啱出爐嘅立法會財委會資料，原來政府並無就劃定紅花嶺郊野公園嘅額外工作增加人手，以一項全新額外工作而言，資源充沛嘅政府竟然冇額外人手調配，亦不尋常。而自2017年啟動嘅規劃研究，現存公開資料顯示由2018年起嘅開支僅僅得80萬，推斷整個顧問研究花費只有大概100萬上下。
以一個500公頃之大嘅紅花嶺郊野公園嚟計，$100萬簡直「抵到爛」，雖然郊野公園策劃與大興土木嘅發展計劃唔同，但現時嘅規劃研究，動輒千萬、甚至上億，而政府畀紅花嶺嘅Budget，竟然只得$100萬，亦無額外人手處理，呢個研究係咪仔細詳盡，令人質疑。
▍紅花嶺郊野公園可能只係「擋箭牌」？
種種跡象顯示2019年後，設立紅花嶺郊野公園唔再係政府嘅優先工作。點解態度突變？官員無交代，但值得注意嘅係，2018年正值「土地大辯論」，當年其中一個最受市民反對嘅土地供應選項係割讓郊野公園邊陲起樓。翻查紀錄，環境局喺應對郊野公園面積可能減少嘅尷尬問題上，往往會搬「即將」設立嘅紅花嶺郊野公園出嚟證明即使有郊野公園被割地，「整體郊野公園公頃數目」將仍然有所增加，儼如「擋箭牌」。
及後2019年，政府暫時放棄割讓郊野公園邊陲地帶建屋，紅花嶺郊野公園嘅劃定工作亦同時間被急凍，即使環團多番「追數」、同時市民亦開始湧入紅花嶺範圍遊覽，造成鄉郊破壞，但郊野公園嘅保護措施仍然遙遙無期。
割地選項同設立紅花嶺郊野公園嘅計劃同時被急凍，時機十分巧合，自自然然令公眾懷疑政府當時高調力推紅花嶺郊野公園，背後盤算緊啲乜。如果唔想引起誤會，漁護署應該集中返係過去幾十年嘅本業－努力做好保育，公佈紅花嶺郊野公園嘅時間表，而非不務正業，配合旅發局係郊野公園大設立搞旅遊化項目。
|
https://masterclean.hk/%E6%8A%97%E7%96%AB%E7%94%A8%E9%A5%8D-%E9%A3%9F%E5%BE%97%E5%AE%89%E5%BF%83/
|
疫情搞到堂食都要保持社交距離，唔少人都選擇外賣就算，一班打工仔更加多咗要喺辦公室解決午餐嘅時間，但總好過去郊野公園嘅。所以今日就同大家分享抗疫用饍貼士，睇下疫情下如何食得安心！
喺茶水間食嘢更加要注意衛生，馬來西亞就有醫護因為茶水間空間太狹窄而染疫！如果可以就保持社交距離，空間唔夠就可以輪流食飯。查實茶水間都係高危地點，多人出入，大家又會除低口罩飲水食嘢。平時清潔姐姐可能抹下檯就算，但共用嘅飲水機、餐飲用具等，都容易傳播病菌，記住都要定期消毒清潔茶水間呀！
唔少人會喺自己座位到食完個飯盒就開工，但快還快，用饍前後都要用酒精抺檯同洗手，口罩就更加唔好亂擺啦。儘量將檯面清理出一個乾淨嘅位置，咁就唔怕有殘渣同飛沫整污糟嘢啦！最近一到放飯時間，辦公室都飯香濃郁，加上唔太通風，焗住做嘢都真係唔好受，最好就搞曬次空氣消毒或者大清洗，咁就返工放心又可以食得安心啦。
係 過 食 完 飯 都 拿 拿 聲 戴 返， 以 為咁 就 可 以放 心 啦 ， 但查 實 病 毒 傳 播 性 高 咗 ， 我 哋 呢 啲 小 市 民 抗疫用饍 都 係 時 候 提 高 應 往 一 週 再 達 高 峰 ， 黃 大 仙 、 沙 田 有 群 組 感染，各 區 都 有 零 碎 個 案 ， 都 咪 話 唔 擔 心 ！ 依 家 出 親 街 都 戴 口 罩 ，變 等 級 ，掃 清 防 疫 盲 點，先 可 以 全 面 保 護 自 己 ！
抗疫用饍最 近 疫 情 又 再 爆 發 ， 但 好 似 小 編 咁 嘅 打 工 仔 都 要 照 樣返 工 搵 食 ， 做 足 個 人 防 護 措 施 希 望 病 毒 唔 好 癡 埋 身 ， 只 不 過 返 得 辦 公 室 又焗 又 唔 通 風 ， 都 唔 知 病 毒 會 唔 會 停 留 係 到 唔 肯 走 ， 小 編 真 係好 驚 驚 ！ 所 以 你 話 呢 間公 司 嘅老細幾好呢，肯搵我哋做個全方位空氣消毒服務，令同事們都唔洗人心惶惶，起碼做嘢都安樂啲！
|
https://holiday.presslogic.com/article/71924/%E5%9A%B4%E9%81%B8%E5%8F%88%E9%9D%9A%E5%8F%88%E5%AF%A6%E7%94%A8%E6%B7%98%E5%AF%B6%E5%BA%97%E6%8E%A8%E4%BB%8B-%E4%BF%9D%E8%AD%89%E7%84%A1%E4%BC%8F-%E5%88%86%E5%88%86%E9%90%98%E4%BB%A4%E4%BD%A0%E6%83%B3%E4%B8%80%E8%B2%B7%E5%86%8D%E8%B2%B7
|
嚴選又靚又實用淘寶店推介！保證無伏 分分鐘令你想一買再買！
淘寶對於一眾購物狂而言絕對是個好東西！但相信好多人都試過買10件有一半都中曬伏，網購雖然方便但風險亦都好高，以下為大家嚴選5間相對又平又實用嘅淘寶店，淘寶除咗買衫之餘，仲有好多好嘢買㗎！保證絕對唔似淘寶貨色！
送禮物有一張靚花紙包裝真係好重要，平時環保用報紙當然好啦，但若然係大型慶祝活動如婚宴送禮，又或者送比重要人物，一張大方得體嘅花紙絕對可以留比人好印象！
「PaperFun」嘅花紙真係款款都超靚，當中嘅大理石紋款簡直係必買首選！仲有混合幾何圖案嘅花紙都好高貴優雅。
花紙除咗可以做禮物包裝外，整成一個包裝袋放禮物都唔錯啊！比人感覺連花紙都好有心思，送比人一定加分！
另外仲有出售一啲包裝用飾品都好靚好易襯！
其實包裝紙用途都好多㗎，除咗可以包禮物送比人，有時DIY機關書、爆炸盒等等，用嚟代替色紙都係一個唔錯嘅選擇！
中意花紙或者準備送禮物比另一半嘅各位，Paper Fun絕對值得你入手啊！
屋企嘅家居用品可以襯埋一set同一style，絕對令屋企感覺升級，自己用落都開心啲嘛！但要香港搵家居用品莫講話要同一style，靚嘅都已經一係好貴一係好難搵！
品多以簡約，多以素色，非常易襯！
無論係餐具架、收納籃、地氈都又平又靚，連衣物籃、湯勺、隔熱手套等等都勁靚，最緊要係買曬佢哋返屋企都唔肉赤！
而入面賣嘅商品唔止靚，仲好實用！例如旅行裝迷你除塵紙、廁所置物架、零食夾等等，總之就係一屋家居用品都有齊！
如果想佈置下間屋又怕大型裝飾太曬位？不妨買畫框掛牆啊！可以因應大小掛喺牆櫃上或床頭，唔怕曬位之餘，保證成個感覺出曬嚟，睇到悶仲可以換添！
「Zigee 畫藝」係一間專賣掛畫嘅淘寶店，入面仲有唔同風格嘅掛畫揀，例如歐美風、簡約風、古典、抽象畫等，而且仲可以揀唔同尺寸，一定有掛畫啱大家心水！
中意種植物嘅朋友可以揀綠色植物為主嘅掛畫，襯屋企嘅盆栽一流！
而中意北歐風格嘅朋友可以揀動物、相片、花葉作裝飾，同樣好有外國住宅嘅感覺！
中意藝術嘅朋友就可以揀啲抽象嘅畫風，同樣好靚，係屋企影相打卡都無難度啦！
如果大家想搵啲有中國畫風嘅貨品，但又唔想大紫大紅，不妨睇下淘寶喱間「東方好禮」！
入面所出售嘅商品好有特色，送比人同樣一啲都唔失禮！特別係佢個地氈同滑鼠墊都好得意好特別！
除此之外，仲有喱個模仿百子櫃嘅掛牆收納袋，實用之餘仲要真係好靚啊！
要選到店內必買，除咗個掛牆收納袋，就一定係喱個DIY香包套裝！單睇個包裝盒已經好靚好吸引，入面嘅材料同樣唔令人失望，整好個香包後，個放香料試管根本就可以用嚟放其他嘢，送比人都好大方得體！
其中比較特別嘅係喱個掛牆木板玻璃花樽，將小型植物掛係牆上都好好睇，重點係佢仲要好平啊！
而一般花樽都好靚好特別，但有平有貴，十幾蚊至幾百蚊不等，始終一分錢一分貨，大家可因應自己能力及喜好慢慢揀！
中意插花或植物嘅朋友隨時係入面被燒到啊！
淘寶真係一定應有盡有嘅好地方，但貨品有平有貴、有好有壞，買之前記得先睇下買家評價，留意多啲實物圖啊，咁就可以避免買到中伏貨品！大家準備好大出血未啊！
|
https://www.kenmerry.com/2019/07/dormy-inn-premium-nagoya-sakae.html
|
房間夠大夠新！打開晒２個大行李喼執野都夠晒位！
有趟門隔開睡床區，變相有玄關位，開房門都唔驚比人睇到間房入面有幾亂！
睡房主燈仲有遙控，可以教光陰教色溫，Perfect！！！
衝激完唐吉訶德驚安殿堂，23:30返到酒店夜一夜都要跑去浸埋個天然溫泉……有３個池：室內、室外、冷泉，面積唔大，無景觀，浸完連可以吹吓天然風嘅休息區都無。
LOBBY有行李磅，免費咖啡。
|
https://timable.com/blog/1968055
|
今年情人節咁啱撞正年初三！假期期間做咩好？不如約埋另一半或知己一齊玩下手作～多個新年工作坊、情人節手作推介俾大家！
繪畫得意牛年繪馬，可以掛喺屋企作新春裝飾，增加新年氣氛！
曾獲書法比賽冠軍嘅藝術家親身教授！由零開始學寫書法，寫出靚靚字體嘅揮春！
新一年想有好意頭，不如DIY黃金樹！黃金樹又有發財寓意，用銅線扭出樹幹，再用閃閃嘅珠仔做裝飾，創出獨一無二夜燈擺設啦。
情人節想送份有心思又靚嘅禮物，可以參加水晶塔LED燈工作坊！利用天然水晶、銅片再混合樹脂，製成閃爍發光嘅水晶塔LED燈，打卡一流！
|
https://store.savewo.com/products/riderrxcm175p
|
只要太陽一直存在，幪面超人RX就會永遠發出閃耀之光！
SAVEWO X 別天神幪面超人50周年紀念口罩第4 彈 - 幪面超人RX系列ClassicMask 推出以嚟一直受拉打粉絲嘅高度關注，反應熱烈！好多朋友仔都有帶出街，成為拉打粉嘅身份象徵！
常規版本改為紙盒包裝，口罩同樣一盒3款造型。用上與珍藏限定版同樣的外盒設計圖案，RX標誌性黑綠配色，加上變身腰帶圖案，辦認度極高！仲未入手嘅拉打粉絲，今次絕對不能錯過！
以黑色及深綠色為主調，大範圍深綠色襯上下黑色邊，簡約悅目。口罩右上角身印有RX專屬紋章，下方位置印上變身腰帶Sun Riser圖案，黑白腰帶配上金色裝置，重現經典魅力，加埋兩個醒目搶眼嘅火紅圓形，展現帝王石源源不絕嘅強大能量！配柔軟嘅黑色耳帶，令設計俐落統一。
以黑色及橙黃色為主調，黑色主打襯以U形白黃邊，突顯機械形態，以強烈的對比色，將悲傷王子嘅「火」之力量淋漓盡致地呈現！右上角有R2紋章，口罩下方印有黑白色腰帶，裝置內嘅紅藍黃齒輪，配色夠哂驚喜！黃色耳帶同樣Sharp醒，大玩撞色兼match返火屬性，氣場爆升！
以藍色為主調，上方有漸層紅及下方深藍色兩組梯形圖案設計，重現憤怒王子心口亮點位，藍色象徵「水」之力量，突顯憤怒王子化為生化形態嘅水屬性特質！右上角印有R3紋章，下方印有白色腰帶，橢圓形變身裝置，中間有注目紅圈，搶眼十足！配以深藍色耳帶，低調沉實！
隨時換上唔同形態，立即入手，一齊HENSHIN啦！
|
http://www.islandmaid.com.hk/news.php
|
印尼總統維多多嚟咗香港訪問，佢昨天去咗蠟像館為自己個蠟像揭幕，Kelly留意到佢臨走嗰陣仲特登同劉德華嘅蠟像影相，睇嚟佢都係華仔粉絲啊！
昨早維多多去咗山頂凌霄閣香港杜莎夫人蠟像館參觀，佢突然換咗白色襯衫，原來係想着番件一樣嘅衫去襯番自己個蠟像，之後佢就為自己喺全球第一個蠟像揭幕，仲捲起衫袖，擺同一姿勢合照，以示佢為人民打拼喎。佢同太太都好滿意個蠟像，覺得像真度近乎百分百，Kelly覺得好似，幾乎分唔到邊個係蠟像啊！
個蠟像可以咁似，蠟像製作團隊居功不少㗎！館方喺舊年十月已經為總統度身，用咗幾個鐘頭，由唔同角度為總統影咗過百張相做參考，又要逐一對比啲細節部份，好似頭髮、眼睛等，再加上總統捐贈件衫比蠟像着，像真度就更加高啦！
維多多臨走之前，特登行去同本地影星劉德華嘅蠟像拍照留念，好似好鍾意華仔！小妹問過得成僱傭負責人，佢話劉德華喺印尼都幾出名嘅！
各位貴客，因成本上漲，本公司服務費將作出調整，生效日期為2017年4月1日，敬請留意。我們會繼續用熱誠和專業服務閣下，謝謝支持。
聲明：以上資料是由傭工口述及相關文件綜合而成，只供參考之用。本公司員工已盡可能核實資料，如有錯漏，本公司概不負責。
|
https://www.mysishop.com/date/2018/06
|
光速熱賣, Shopbop激減低至3折, 精選 7 大必睇美牌手袋, 低至HK$1527！
Missoma英國小眾氣質首飾 由HK$257起, 免費寄香港！
Grow Gorgeous英國超紅「生髮神器」76折買到，超值套裝HK$161起！
女生們必收藏一對, 精選 8 大OL至愛名牌靚鞋, 低至香港52折！
Cambridge Satchel官網大減價+額外9折！超過110款, 低至HK$330起！
限定放送, Vivienne Westwood新款首飾低至48折, 英國網超過80款揀！
低至49折, Timberland經典boot款(男女裝)HK$741起, 英國網免運費！
Timberland經典boot款相信係大眾既回憶，點都唔會過時，四季都著得，亦非常實用好行。小編一直係Timberland小粉絲，因為一對靚boots係每個香港女仔鞋櫃不可缺少item之一，短褲/裙加對boot就已經非常方便易襯！
再黎料！SSENSE名牌減價新上架, 精選 9 大必搶抵買手袋, 直寄香港！
好用Real Techniques美妝蛋、化妝掃低至HK$47！英國網站限定75折 + 免運費！
平價瘋搶靚鞋, 歐美女星熱捧Sam Edelman減至3折！只需HK$235起！
夏日激減, Birkenstock多款拖鞋75折入手, 最平HK$154！
夏天有三野東西總不能缺少，一副型到震既太陽眼鏡，一對八號颱風時絕不能少既雨靴，以及去沙灘或者行街都掂既 Brikenstock拖鞋！
Charlotte Tilbury英國彩妝品牌低至香港74折, 英國百貨免稅直寄！
Alexander McQueen招牌波鞋一減再減, 低至HK$2050！平香港門市二千！
TOMS懶人鞋只需HK$250起一對，多款低至香港價錢53折 + 免運費！
法國尊貴美妝名牌Chantecaille超筍退稅83折，皇牌彩妝&護膚品HK$481起！
相信有留意開法國美妝品牌既朋友，應該都聽過Chantecaille(香緹卡)。呢個經典老牌出晒名夠名貴，佢既化妝品同護膚品都係以天然草本植物精華製造，唔單止可以打擊衰老問題，佢嶄新既納米科技仲提升左產品既健康性同高效性。
名牌減價衝刺！LOEWE人氣手袋低至64折, 盤點 7 大絕不能錯過手袋！
|
https://mandycat.com/product/tablewares/
|
出街食野自備餐具，唔單止減少浪費，仲可以減少同人哋交叉感染嘅風險！
今次呢套餐具，除咗有文地貓設計呢一大賣點之外，仲有兩隻靚色選擇，真身靚過上鏡。
唔係得個樣架，呢套餐具輕身又好用，加埋 silicone 座插，就更方便安全又乾淨，齊齊食多啲食好啲！
環保小先鋒注意！
有餐具就要加埋 Drink Dor D飲管套裝喇，而家買餐具＋飲管，優惠價 $120！
小小優惠，希望鼓勵到大家支持環保，日日自備餐具，用少啲即棄嘅，外賣就更加要記得走餐具、走飲筒！
|
https://www.wallstreet.edu.hk/web/7250/conversation/daily/%E9%A6%99%E6%B0%B4%E8%8B%B1%E6%96%87%E5%85%A8%E6%95%99%E5%AD%B8/?lang=en
|
女士們可能知道 “perfume” 係香水，而男士們亦會知道 “cologne” 指古龍水，但 “Eau de Toilette” 或 “toilet water” 又係乜嘢呢？唔通指廁所水？！
唔想再混淆，記低以下各類香水嘅英文喇：
最常見代表「香水」嘅英文有 “perfume” 及 “fragrance”，但其實兩者意思有別：
Fragrance: 意思為令人愉快嘅香「味」；例如可指一杯咖啡嘅香氣。
Perfume: 源自法語；指可以散發氣味嘅香「水」或香料。
香水其實可根據唔同濃度分類：
有 15-40% 嘅香精／芳香化合物（aromatic compounds）含量，香氣最為持久濃郁；亦因香氣太濃並不適合用嚟「噴」。
通常含有 10-20% 嘅香精成份。
香精含量為 5-15%，可以話為係現時市面上最常見嘅香水產品。
香精含量為 2-6%，通常帶有柑橘類（citrus）氣味。
現時大多數人以 “cologne” 代表男性香水；但其實只要香水嘅香精含量為 2-6% 都可以被稱爲 “cologne”。
香精含量只有 1-3%，留香時間短，香氣比較清新。
市面上嘅呢類產品有稱作 “body splash”、”body mist”、”body spray” 及 “fragrance mist” 等。
附加小知識：
享譽盛名嘅「Chanel No.5」香水最初推出時正正係分為三種濃度出售；分別為 “Parfum”、”Eau de Toilette” 及 “Eau de Cologne”。相信大家睇完以上分類教學都知道邊隻最「香」喇！
|
https://www.vjgamer.com.hk/articles/2022/05/04/83284/escape-simulator-2
|
上年年尾介紹過，曾奪得多個獨立遊戲獎項嘅密室逃脫遊戲《Escape Simulator》，可以同好友線上共同協力解謎，質素又好，令到遊戲 Keep 住喺「極度好評」評價，而且銷售數字早前已突破一百萬，為咗慶祝遊戲叫好叫座，特別推出全新關卡回饋玩家。
《Escape Simulator》由獨立團隊 Pine Studio 開發，係一款密室逃脫解謎遊戲，採用第一身視點，最支援多人線上合作。顧名思義，本作目的係透過與場所內物品互動，收集情報以破解謎題脫出。遊戲中可互動嘅物品極多，更可以將物品移動、破壞焚毀等等。謎題整體難度中上，即使卡關亦可選擇提示，系統亦唔會直接同你講答案，而係逐步引導你解開謎題，非常貼心。
遊戲另一與別不同嘅地方自然係可多人連線解謎，但係並非處於同一空間各自解謎咁簡單。例如有一玩家與物品互動中，另一玩家可以同時間檢查該物件，並以滑鼠互動協助解謎，係真正意義上「共同解謎」，呢點遠勝其他同類遊戲，令人投入感更高。另外所有提示物件、訊息卡片等資訊性道具都可以釘喺螢幕上，超方便睇住黎思考解謎。
遊戲將會提供三個關卡，以各種古代陷阱為主題嘅「埃及迷宮」、逃出失去動力被吸進太陽嘅太空船「太空漂流」、維多利亞時代大宅「緣木宅邸」，每個關卡內設有多個房間需要破解。另外遊戲有關卡編輯器，透過工作坊可下載由其他玩家設計嘅密室，加上遊戲社群活躍，現時已經有接近 500 個關卡下載，真係有排都玩唔晒。
今次更新則會加入一個全新嘅關卡，題材來自工作室旗另一款益智遊戲「Cats In Time」。喺新關卡中玩家要想辦法修理教授 Tim Edger 時光機，但是喺嘗試修復設備時會遇到各種奇怪嘅問題，而你必需要喺 30 分鐘內完成任務。
《Escape Simulator》已於 10 月 19 日推出，對應平台為 PC Steam，喺商店頁面有試玩版免費下載，為慶祝過百萬銷量仲做緊 20% 折扣優惠，10 號完。另外之後都會推出家用機、VR 及手機版本，日期未定。
|
https://blog.carousell.com/hk/trend%E4%BB%8A%E6%9C%9F%E7%86%B1%E9%96%80/%E7%B2%BE%E9%81%B8%E4%B8%AD%E7%A7%8B%E4%BD%B3%E7%AF%80%E7%94%9C%E5%93%81/
|
中秋係人月兩團圓嘅大日子，同一班親朋好友共度佳節，其中一個重頭戲就係食甜品！想中秋甜上加甜，最好嘅表示就係親手做甜品！以下同大家介紹所幾款精選中秋甜品嘅食譜，又有得玩又有得食，夠哂應節！
話明係人月兩團圓，有咩可能唔食湯圓呢？平時啲急凍湯圓好多時都太甜，而且又可能會煮到爆餡，自己整就一定又新鮮又少甜啦！大家仲可以因應口味整花生餡𠻹。
糖水材料：
將黑芝麻放入乾淨、無油嘅白鑊，用中火炒至聞到香味。
黑芝麻稍微放涼，然後用攪拌器打至幼碎，再慢慢加入白糖、牛油，打至軟滑，之後放入雪櫃冷卻。
糯米粉加水拌勻，搓至表面唔黏手，然後分成小粉團。手掌稍為壓扁小粉團，用筷子挑一小團黑芝麻餡包入粉團備用。
放片糖同薑片入滾水，放入包好嘅芝麻湯圓， 浮起即成。
湯圓餡最緊要就係幼滑，所以屋企一定要有個攪拌器坐鎮！
冰皮月餅口味多元化，而綠茶嘅甘香就正好中和紅豆嘅甜膩，可謂係天作之合。
冰皮粉同綠茶粉混合，慢慢加入牛奶攪拌成糊狀。
糕盆塗上些少菜油，倒入糊漿，蓋上一張錫紙，用大火蒸35分鐘。
蒸好糕糊待涼，分成 20克 1個，搓成軟滑適中嘅粉糰。
綠豆餡分成 30克 1個，搓圓備用。
用麵粉桿桿出比綠豆餡稍大嘅外皮。
加入綠豆餡，收口後用保鮮紙包好定型。
定型好嘅月餅均勻滾上適量鷹栗粉。
將月餅壓成月餅模較小的形狀，收口朝外放入月餅模，用力壓成形，脫模冷藏即成。
屋企人食唔慣新口味，中意食傳統月餅？其實都唔難整架！
將糖漿、梘水和菜油拌勻，然後篩入麵粉，用膠刮輕輕拌勻。用保鮮紙蓋住麵團，靜置 40分鐘。
鹹蛋黃用玫瑰露酒拌勻， 用廚房紙抹乾，之後每個鹹蛋黃切開一半備用。蓮蓉搓成長條形，分割成 12等份，滾圓待用。
預熱焗爐至 180C ，將蛋黃同蛋白混和，過篩備用。
麵團分割成 12等份，滾圓。小麵團用保鮮紙隔住壓成圓餅。
手指喺蓮蓉球中心開窿，將半個鹹蛋黃包喺蓮蓉裏面，滾圓後放喺小麵團餅皮中央，慢慢包起嚟。
放入月餅模，輕輕將壓出月餅。
月餅放入已預熱的焗爐中，焗約 10至 12分鐘。完成前 5分鐘，拎出月餅掃上蛋汁，放回焗爐至金黃色為止即成。
整月餅又點少得月餅模呢？無論係傳統款式定係可愛造型，Carosuell應有盡有。
中秋節除咗食月餅玩燈籠之外，其實仲可以有啲新意架！今個中秋節Carousell 為你帶黎充滿歐陸風格嘅中秋嘉年華! 到時大家可以一邊享用歐洲美食、嘆住德國小麥啤酒，一邊賞月，仲有適合一家大細去嘅Kid Zone、品味市集、綜藝表演同埋藝術工作坊！
9月22-25日，晏晝3-10pm，喺觀塘海濱Vessel L約定大家到時見！
整月餅有淨蓮蓉？一於物盡其用，整多個焗蓮蓉餡西米布甸啦！
用大火煲西米2分鐘，倒出後蓋上保鮮紙放涼20分鐘備用。預熱焗爐至200度。
雞蛋打入另一碗中，加入花奶，生粉和吉士粉拌勻。
低脂牛奶倒入鍋，加入糖以慢火慢煮，邊煮邊攪拌。
加入(2)邊煮邊攪，直至杰身，可掛在發蛋器。
加入西米同雲呢拿籽拌勻。
先鋪一半（4）喺焗杯，再鋪上一層蓮蓉，然後再鋪上一層（4）。
放入焗爐焗18－20分鐘取出，最後撒上糖霜裝飾。
唔係成日焗嘢，唔想投資太多錢買個新焗爐？其實網上好多新淨二手焗爐出售，幾百蚊就可以帶番屋企喇！
嫌以上嘅甜品太多步驟好麻煩？糖不甩又易整又好食，冇藉口唔親手整甜品孝敬屋企人啦？
燒熱平底鑊，落幾滴油。用中慢火將花生炒至微黃色。兜起放涼後，放入膠袋用木棒壓成粗碎粒 。另外芝麻炒至聞到香味，兜起備用。
將微溫水逐少倒進盤中搓糯米粉，一邊倒一邊搓勻粉團。最後加入少許凍水，搓成唔黏手嘅粉團。
粉團搓成長條形，平均切成 12等份，再搓成丸子。
煮滾2杯水，放入薑片同片糖。再滾後收慢火繼續煮至更濃。
燒一大鍋滾水，水滾後放入丸子。 丸子浮起後撈起放入糖水中，用細火煮10分鐘。
撈起丸子，淋上些少糖水，灑啲花生碎同芝麻即成。
自問係甜品達人，好中意同人分享甜品食譜同埋交流烘培心得？快啲加入旋轉拍賣嘅「甜品迷」群組，識番班志趣相投嘅朋友吹水啦，如果你有咩秘密必勝食譜，唔好收收埋埋喇，係時候向廣大甜品迷show下quali喇！預祝大家中秋節快樂！
|
https://portuget.com/2021/02/pao/
|
葡萄牙文化知識 - 葡式麵包好難食？
葡式麵包好難食？
喺澳門，我哋食開嘅麵包基本都係日式麵包，佢嘅口感多數比較鬆軟、富有空氣感，除咗做代餐仲可以當甜品、點心或者零食。
不過，歐式嘅麵包就有啲唔同啦，相信大家第一個反應都係覺得歐式麵包好硬。呢個其實係歐式麵包嘅特點，因為歐式麵包比較著重原材料，特別係小麥嘅味道，所以雞蛋、牛奶同牛油嘅比例唔會太多，食完一定會飽感十足，難怪好多人都話窮遊歐洲一定唔少得食麵包🤣。
講到食麵包，梗係唔少得葡式麵包啦，今日一於等我哋介紹返幾款喺澳門都食到嘅葡式麵包比大家啦！
聽個名就知係葡式臘腸同麵包嘅組合啦，當麵包新鮮出爐，你一口咬落去嘅時候，麵包外脆內軟，臘腸嘅香氣同肉汁充滿口腔，咬多兩啖仲會有好強烈嘅臘腸鹹香味，簡直係好味到上咗天堂，完全係下午茶之選啊！
粟米麵包唔係有粟米粒嘅麵包，而係主要用黃色或者白色粟米粉整成嘅包。呢款麵包非常厚重紮實，除咗外皮脆口，內部口感濃密同濕潤，可以用黎做餐前包，再配埋橄欖油同橄欖一齊食。不過，呢款粟米麵包嘅歷史就有啲慘慘豬喇，因為以前小麥粉係好貴嘅原材料，只有富有先食得起用小麥粉整嘅麵包，而窮人就只主要食粟米粉整嘅麵包，所以呢款包以前成日都會同窮人連繫起來。不過，到咗今時今日當然冇人會咁諗喇。
顧名思義，呢款麵包係黎自葡國阿連特茹（Alentejo），係葡國最典型同最受歡受嘅麵包之一。外穀呈啡色，主要用小麥粉整成，加上用咗天然酵母整成，所以食落會有少少酸味。
Carcaça或者叫Papo-Seco係一個外形較細嘅麵包，主要用小麥粉、水、酵母粉同鹽整成，外皮較薄。呢款麵包係葡國最常見嘅麵包，因為佢係小餐包，所以無論佢用黎做早餐定小食都好適合架！
好！今日就介紹著呢幾款葡式麵包比大家先，依家就等大家出動去覓食啦！如果大家仲有其他鍾意食嘅葡式麵包，記得同我哋分享哦！
葡萄牙文化知識 – 葡式麵包好難食？
|
https://www.diamondhk.com/drive-to-diamond-hk/
|
來香港鑽石，泊車話咁易。
DiamondHK 香港鑽石位於九龍 紅磡 鶴園東街3號 衛安中心 3樓303室。
我地大廈直接有得泊車。
咁就可以上來慢慢睇鑽石，唔怕被抄牌了！
而且我地公司位於紅磡，道路一般比較少車， 甚少塞車，無論 紅隧 定 西隧，一出隧道10分鐘內便可到達＋泊好車，非常方便。
非常適合返工時間lunch 時候過來。
祟平街 入（衛安中心後門），都可以直接 Google Map 祟平街，條街好短，唔會去錯。
閘口保安會問你去邊個單位，同佢講你去3樓303室DiamondHK, 佢就會比入閘咭你。
泊好車，可以直接搭貨 lift 去 3樓。
如果唔慣搭貨lift，都可以行去正門搭客lift去3樓。
走時記得比入閘咭我地扱印呀。
|
https://www.kikitrade.com/post/matic%E8%88%87sol%E7%88%AD%E9%9C%B8%E5%81%B4%E9%8F%88%E5%B8%82%E5%A0%B4%EF%BC%9A%E4%BD%9C%E7%82%BA%E7%94%A8%E5%AE%B6%E7%9A%84%E9%AB%94%E9%A9%97%E5%88%86%E4%BA%AB
|
成日聽「以太坊殺手」，其實首要講嘅應該係幣安幣BNB；當日玩去中心化金融由以太坊跳去幣安鏈，係充份感受到佢嘅迅速同埋便宜；再加上佢嘅規模同廣泛性應用，係值得由大半年前幾蚊美金升去今日五百蚊美金嘅高位。
之但係隨住愈來愈多人用，幣安鏈都試過唔止一次出現塞車問題（雖然時間比起以太坊算短），同埋仍然有唔少人擔心幣安鏈只有21個超級節點呢個中心問題（簡單黎講，就係擔心少數人可以影響整幣安鏈生態發展），再加上手續費雖然只係以太坊零頭，但隨住BNB價錢水漲船高，手續費亦響不知不覺間標升到幾蚊美金一次，於是其他區塊鏈方案仍然有相當大嘅市場需求。
特別提SOL同MATIC，係因為呢兩條側鏈／Layer 2，我都有親身用過，完全明白佢地嘅威力所在：比起幣安鏈，SOL同Matic響手續費上面都更低、塞車機會更少（當然同應用數量比以太坊同幣安鏈都少好多嘅原因），經已衍生出Defi同NFT兩大熱門應用……完全係有當日幣安鏈爆升嘅影子響入面。
SOL屢破歷史新高，帶挈埋響同一鏈下相關應用幣如SRM、RAY、FIDA、STEP全部都以幾倍爆升（只有隻Oxy唔爭氣，嗚嗚），但老實講佢作為新發行嘅側鏈幣，唔少應用都未係咁成熟，例如以前佢嘅設定係每隻幣都有獨立地址，只要你一轉錯地址隨時可以渣都無得剩，本人就曾經經歷過幾乎無咗萬幾蚊美金嘅經驗，幾經辛苦搵咗半日網上資訊再試咗半日先Recover番。
其實SOL問題都唔單止呢樣。好似開唔同嘅應用程式，有時需要唔同嘅錢包插件（例如競投某款NFT就指定要用Phantom錢包，Sollet錢包就係做唔倒）；同一個Seed Phrase響唔同錢包插件可以開出唔同錢包造成混亂（到而家我都未搞清楚點解）……總之比我感覺嘅體驗就係SOL仲係好唔成熟，有待改進。
相比起黎Matic由於算係Layer 2同側鏈之間，本身唔需要好似SOL有新地址，用Metamask已可以無縫接合；要從以太坊轉移資產至Polygon（Matic別名）Chain係非常方便，NFT交投甚至可以同以太坊並存響同一個Opensea A/C而唔似SOL有獨立嘅Market Place，其他DEFI Project亦用得相當順手，Bug明顯比SOL少得多，至於速度同手續費便宜程度以一般人感覺而言其實比起SOL唔會有太大分別。
然而尷尬嘅係，Matic Defi屢屢爆鑊，比人響安全上存在若干陰影；而家兩隻比靠出名嘅Matic概念幣DFYN同QUICK表現亦比Ray同SRM差（雖然Quick一個月來都叫升咗一倍……），可能係同佢地嘅Tokenomics設計有關。
總括黎講，Matic響前半年表現十分標清，但去到年中以後卻出現大漲小回情況，結果比SOL後來居上甚至超越；而我嘅睇法就係Matic既然用戶體驗同SOL差不多甚至更好，佢嘅價值尚未完全反映響幣價上面；以執筆時現價1.28黎講，目標3美金我覺得係一個合理數字……
|
https://jdailyhk.com/2018/01/hk_girls_love_playing_games/
|
呢一期就因為有Monster Hunter 而引起一片打機屠龍熱，見到唔少Post同媒體都喺度話「女朋友嬲男朋友掛住打Mon Hunt而唔理自己好嬲」講到好似只有男人先會打機，而女人就一定會僧人打機咁。
但其實有時候，有無聽過有D情況係反而係倒轉頭男既唔打機，而女既先打機？又或者有情況係女既都好鍾意打，甚至一齊玩呢，所以未必一定要一刀切咁性別定型，不如今篇就一齊數數有邊幾個鍾意打機既正妹？
上埋報導仲同男朋友同佢一齊打，仲出國比賽添。
佢仲有時都會分享下旅遊生活，有一條片係去海灘既：
Amber Chan相信大家都係動漫節有留意，其實佢早前喺間本地電競公司工作，最近就成為自由身，亦有Cosplay，活動ShowGirl同做直播分享生活：
衛詩雅都打傳說對決：
數住咁多先，有機會再加。
|
http://orientaldaily.on.cc/cnt/adult/20181211/00290_004.html
|
摸大髀想點先？
吹長笛街童：我覺得你諗多咗喇，呢個世界邊有啲女咁主動(口架)，起碼我就未遇過。人哋着低胸衫係佢嘅自由，又唔一定係為咗畀你睇，摸大髀可能係佢性格開放，你都係咪淫蟲上腦喇！
Rockman C：呢種豪放嘅女同事，真係可遇不可求呀！我覺得你可以試吓約佢去街，睇吓佢有乜嘢反應，理由可以用傾公事。如果佢出到嚟真係只傾公事，咁即係你諗多咗，同時你亦唔使咁尷尬嘛。
儲錢起樓：我覺得係你嘅性幻想嚟，你個女同事都冇同你表達過啲乜，可能連佢自己都唔知，原來摸住你大髀講嘢，竟然會令你有咁多聯想。不過睇番你嘅反應，睇你都係想搵炮友而唔係女友。
好負責任咁講：摸大髀咁親密嘅接觸，真係只有女朋友先至會做，同事又點會咁做呢？我覺得佢應該對你有一定嘅意思，只係睇吓你嘅反應係點。你試吓追佢啦，應該會有好下場嘅。
|
http://www.kinseymama.com/2007/08/
|
成日都15/16，好想買嚟玩，不過又怕好大洗錢...都考慮左好耐啦！加上次次講話想買，大肥豬都話唔好，所以都冇買到。
竟然佢話俾，所以今日放工就同大肥豬出去買我依部NDS啦~~~真係好開心呀！
大家有乜好GAME記得介紹俾我依個新丁呀！
成日都好想整個婚網，因為可以多一個地方記錄我地個婚禮！
其實好多野都已經係BLOG上記錄左，但因為都有好多我自己嘅私人事，好多野都唔係太方便俾自己嘅親人同朋友睇，所以都係要SET番一個婚網俾親戚朋友睇，好似好D嘛！
不過一向唔叻整網頁嘅小肥豬，話整話整都好似整唔到，因為都唔知點去SET-UP。原本都有打算用 ESD個版面整，不過佢地又唔可以放太多相上去…攪左好耐都唔成功，真係有少少失望呀！
尋晚ARWIN介紹左一個新關係籌備婚禮嘅網頁俾我，我見有一個類似BLOG嘅地方就去睇下。整整吓，我又UP晒兩輯婚紗相上去，咁就俾我整左一個出屬於自己嘅婚網出嚟啦！
雖然個網頁原意係以一個BLOG形式，不過我唔理啦，當左係自己個婚網呀！
依家可以將依個俾D個網址俾各位親戚朋友睇啦~真係開心呀！
依家雖然仲係好簡陋，大家有時間都去參觀下啦！記得開埋喇叭，有正歌聽呀！
今日放工大肥豬話我知我地D六合彩已經到期，所以大肥豬路過就幫我買新三十期啦！
頭先路過馬會，見冇乜人，咁就貪得意入去CHECK吓張飛啦，到期望唔大啦！因為剛剛過左嗰三十期我都有對過吓，唔覺得有中過！
點知當我俾左張飛個職員入機CHECK時，嗰個職員姊姊就俾左$40我。
原來我都中左2次3個字呀！
我將依$40換左2張電腦飛，希望好幸可以繼續KEEP住啦！
今日一返工就去左幫老師做會議記錄，開頭都好地地，只係個人完全唔知做緊乜係度遊雲，可能未訓醒啦！成個會都唔知自己寫左D乜，唉....最衰個會又開得好耐，都唔知算，有排作番篇記錄啦！
不過我一路寫野，就唔知點解越嚟越覺得唔舒服，感覺由心凍出嚟，仲起晒雞皮呀！我估係把風扇係正我頭上面吹，仲要個風都幾大呀~~可能就係咁吹病左啦！
唉~~所以成個下午都唔係好舒服，D鼻水不停咁流.....真係好慘！
放工返屋企就跳左上床訓，訓到食飯先起身，依家都呆吓呆吓。
今晚真係要食粒感冒藥早D訓先得啦！
我覺得好奇怪，咁就即刻打俾佢問吓啦！原來嘉穎係佢屋企附近拍劇呀！
佢話當行去搭車時，見到嘉穎自己一個係度睇緊劇本，佢見四周都冇人，就行左去同嘉穎影左依張相，仲傾左兩句同握手呀！大肥豬話因為四周冇人，所以唔可以合照，唯有幫佢影一張相俾我啦！
好羨慕呀！我都真係未見過明星，握手仲更加未試過啦！
不過真係要讚吓大肥豬呀，因為佢竟然會走埋去同嘉穎講野，仲要影埋相....怕羞嘅佢平時都唔會做依樣野，可能見我係生日，想俾一個驚喜我啦！因為佢都知我係鐘意嘉穎呀！如果係其他明星，我估佢都唔會行過去呀！所以都真係好開心呀！
首先就係當昨晚剛剛過左十二點時，有兩位朋友仔係MSN同我講生日快樂(仲早過大肥豬同我講呀)~~真係好多謝佢地兩位，佢地真係好有我心呀！
依條腳手鏈就係大肥豬送俾我嘅生日禮物啦！
我地今日主要節目就係去山頂蠟像館，我一直都好想去，不過一路都冇藉口去，所以今日就當係一個生日節目啦！我地同埋LULU妹一齊去，因為佢好想去同TWINS影相呀！我覺得到唔緊要，因為生日唔一定要過二人世界，最緊要就係大家一齊開心嘛！
當我地一入到蠟像館，就不停咁同D明星影相啦！不過都係我同LULU妹影多，因為大肥豬話唔想同D蠟像影！
係蠟像館入面有好多唔同國藉嘅明星，我地都係鐘意同我識嘅明星影，所以好多都係香港明星呀！不過有好多明星都唔係太似樣，都係得幾個似呀~~但我地都唔理，影晒先算啦！我同LULU妹都好勁咁影左百幾張相呀！
黎明~~不過好似黑左少少！
基仔~~我覺得最似就係佢，不過最衰KUBI唔可以拎起嚟影！
寶珠組~~真係幾似呀，等我扮埋大戲造手先！
千嬅~~一般似啦，佢會無端端發出D笑聲，唔知都幾驚呀！
衛蘭~~最新蠟像，不過都係麻麻地似呀！
行完蠟像館之後，行左山頂一陣，就走啦！
我今年嘅願望就係希望大肥豬心入面嗰兩個問題可以好快解決，佢可以開開心心！因為佢好就即係我好嘛！
今年生日真係好開心...好開心.....好開心呀！真係覺得好有好多人錫呀！有一班好好嘅朋友，有一班好好嘅同事，又有好好嘅屋企人，當然仲有好錫我嘅大肥豬....我真係覺得好幸福呀！
今次去左旺角嗰間鋪頭SCAN，真係好抵呀！不過我覺得佢地D邊位整得唔係太好，要自己慢慢整番好D位，不過唔緊要啦~~可以係整嘅過程入面睇下自己個靚靚樣呀！
最鐘意依個中國造型呀！
兩次影依D民族服裝都好有驚喜，上次宮廷FEEL已經好鐘意，今次個中國FEEL就仲喜愛！
佢地都送左好多禮物俾我呀~~真係收獲豐富！樣樣都好鐘意呀！
首先有一張好靚靚嘅生日咭，仲要係我至愛玉桂狗呀！
佢地仲送左個好可愛嘅玉桂狗鐘俾我呀，真係好得意呀！雖然有人話送鐘唔好，不過我地新潮人冇有怕，個同事仲話左一句好有意思嘅話：依個係代表從一而終呀！
另外同事B小姐佢送左係個狗仔雪豆咕咕俾我呀~真係好軟林林，好好抱呀！隻狗仔樣好攪笑呀！
今日真係好開心呀~~仲收獲好豐富呀！真係好多謝咁多位同事呀~~多謝你地俾左個驚喜生日會我呀！
今日一返到工就同老細講請假去攪排期問題，唔知佢係唔係一早知道我要結婚呢？所以我一開口講時，佢都已經笑笑口，仲恭喜我呀~~真係放下心頭大石啦！
一邊慢慢睇相簿，就發覺佢地真係整得好好呀~(比新天地整得好好多呀！)佢地除左大相簿整得好之外，連細相簿都有執過下。
車車~~唔該晒你呀！
話咁快我個悠長假期就結束啦，聽日就要回歸現實(包括我D指甲油，冇得塗啦！)，要一早起身返工啦~真係有D唔習慣呀！
真係好唔捨得呀~~~好唔捨得晚晚可以睇埋妙手仁心先訓，朝朝可以訓到好晏先起身，鐘意幾時去行街街都得。依D開心生活又真係幾好呀~~哈哈！
今日見有時間，就再試吓整啦！基本上我都完全冇信心可以整到！不過打算整俾一個好鐘意食曲奇嘅朋友仔食，又可以幫佢試下個食譜得唔得嘛！
整整吓，又好似得得地哦，係唧餅時有少少難，時大時細咁！有D唔知唧到似乜，又唔要得啦！所以整左好多麵粉漿，但有整得出嚟都唔係太多呀！
但今次焗出嚟又幾OK哦~~真係有少少成功感呀！不過有幾粒就好鬼濃，我請左籮叔叔食左啦！
等凍左少少，試左一粒...又幾好味哦~~不過就好似有少少唔夠鬆，下次一定會更好味！
哈哈！終於都成功左啦！不過唔知係唔係撞手神先整到呢？
今日好乖咁去左大肥豬公司樓下等佢，打算俾個意外驚喜佢，就係陪佢食LUNCH！
食完LUNCH，我就去左金鐘政府婚姻登記辦事處交我地個身份證副本啦！因為要交副本俾佢地落實個籌呀！
交完之後個職員就再一次叫我9月3日帶埋$305去揀時間。係臨走時個職員又好攪笑咁叫我帶埋雙方父母嘅中英文名去做登記。真係攪笑呀~我地當然知道自己嘅父母名啦，不過佢咁都係出於一番好意！
真係好心急呀！希望快D可以揀到時間，咁就真係可以放心晒啦！之後又可以去整帖啦！
由尋晚開始，就已經好緊張呀~~~因為要拎籌啦！
緊張係因為CHECK過原本紅棉路係得23個註冊時間，但又係好多人都會選擇去嗰度註冊哦，你都唔好話唔擔心呀！
尋晚都訓得唔係太好，成晚都好驚訓過頭，唔知醒.....終於係七點幾就醒左，坐係電腦前面等夠鐘啦！
終於等都八點啦~~不過一入去就話我D資料已有人登記左，一問之下，原來大肥豬已經登記緊啦！
終於都係佢叻番一次啦！佢拎左一個好好嘅籌呀！
係度真係要好多謝小賢、小M同車車呀！佢地有份幫我手拎籌呀！佢地真係好有心呀~~真係好感激佢地呀！
依家就要等9月3日去揀埋時間，就可以放心晒啦！
不過又有一個問題出現啦！因為9月3日係開學日呀！都幾難請假呀，所以我就要被迫早D同我老細講我要結婚去交擬結婚通知書同去揀時間，希望佢可以俾我請半日假，去辨手續啦！
今日去左同大肥豬屋企人飲茶，飲完茶見冇乜地方去，就上左大肥豬家姐屋企坐吓啦！
原本都只係打算坐吓，點知大肥豬阿嫂就建議打吓麻雀仔，仲叫我落場『鄧』腳呀！但由於我都唔係太識打麻雀，完全唔識計幾多番同食乜，只係識打三隻一樣嗰種。不過佢地為左就我都話打細D，所以都當陪佢地玩吓啦！加上大肥豬又會陪住我打，冇咁驚呀！
真係超級黑仔王呀！見情況唔得啦，輸左幾鋪就俾番個大肥豬打嚟，都係睇人打，同D小朋友玩好D呀！
之後大肥豬又話要休息一吓，所以就又到番我打，係依個時候，終於都食左我全日嘅唯一一鋪啦，個心真係勁開心呀！
全日都輸左二百幾蚊呀！(好慘呀~~好傷呀！)但當一家人玩吓，冇乜所謂啦！我都知道佢地已經就住我嚟打啦！大家開心左一個下午都幾好呀！
原來打麻雀都幾頭痛呀，我都唔係太鐘意玩依D玩意呀！
之前睇wedding more，見佢地有現代經典攝影套餐抽獎哦，咁就貪得意寄信去抽吓囉！因為佢地個南瓜車景真係好靚呀，如果有得免費影就好啦！
佢地尋日已經有打電話俾小賢問資料時，知道佢可以再進入下一階段，都好鄧佢開心。
不過同時就諗我一定冇，我連第一階段都抽唔到啦！不過唔緊要啦~~因為一向我都完全冇抽獎運，大大小小嘅抽獎同遊戲，都一定冇我份，所以都唔期望太大啦！心諗都係用$1.40郵票抽個希望，抽唔到都冇乜損失呀！
點知今朝俾一個電話嘈醒左，佢話係wedding more嘅職員，問左我幾個問題同婚期之後，又話會將D資料pass去另一個部門，如果抽到就會再有專人打俾我。
哈哈....今日真係幾一起身就有好消息，雖然未真係抽到，但都已經好開心啦！
抽到個機會我都知好微，依家起碼知道我可以入到第二階段呀！証明我開始有番少少運啦！希望嚟緊可以越嚟越好運啦！
我最想就係抽嘅，就係最想要嘅一個揀樓機會，希望可以有一個好號碼，可以揀都合心水嘅靚樓啦。
今日收到我第二份嫁妝啦！係唔係好得意呢？
到決定左結婚，佢都話會買俾我，我開頭都以為佢都係講吓！點知...小豬爸話見今日金價跌左少少，所以就同小豬媽入左金鋪買依條豬豬鏈啦！
今日同左小豬媽去金域假日酒店食Haagen-Dazs Tea Buffet。原本以為平日會冇咁多人，點知都有好多人，特別係小朋友，可能係放暑假關係啦！
我地都食左好多野呀，又壽司、刺身、冷盤、熱盤同甜品...真係都食左好多野呀！
食完一輪飽肚野之後，終於都到主角出場啦~~~我地就去左自助雪糕站食大杯雪糕啦！
我都覺得自己好叻呀！一個雪糕杯可以整晒六種唔同味落去！好耐都冇食過雪糕啦！真係好好味呀！
佢地D野食都OK，係三文魚刺身就少D，好似出左兩輪，D冷盤同熱盤都普普通通啦！不過D甜品就真係好好味同多花款，當然D雪糕....唔洗講啦~正呀！
我地因為入去食都係主要食佢D甜品同雪糕，所以我地都好滿意！依餐又真係幾抵呀，百幾蚊就食都好飽飽咁走！
不過走嗰時我地兩個都話一定要決定減肥先得啦，因為我地真係食左好多野，實又肥幾磅先得啦！
繼上次整左個十字石仔花之後，玩指甲癮又嚟啦！
今日行街路過SKIN FOOD，見到有D靚靚指甲油買，所以就同小豬媽入去八吓啦！我地揀左好耐，就買左幾支特別顏色指甲油啦！
一食完飯就開始塗..塗...塗，整左半個鐘，今次加埋小豬媽嘅幫手，終於又玩左啦！
今次用左金黃色指甲油，襯粉紅色花仔，又幾好睇哦！
雖然金黃色好似激左少少，不過見放假....玩吓都冇所謂啦，返工就唔得啦！
唔知點解，覺得塗指甲真係會上癮呀~~依家真係好鐘意玩指甲呀~~我已經諗緊下次用乜顏色貼乜花花啦！
玩指甲其中一個原因就係放假可以玩吓啦！另外因為知道自己塗左指甲油，就一定唔會去剪指甲，咁就可以留長D啦！
同埋聽人講整水晶甲同除甲都會好痛，我自己又怕痛哦，所以真係可以諗諗自己塗或者出去修甲再畫甲呀！
今日真係收獲豐富，仲行到成個人散晒呀！
首先就係同小豬媽去左金都商場睇野，原本都好想去睇吓有乜玉桂狗花車公仔，或者其他靚靚公仔。不過都睇唔到有合心水嘅公仔呀！唔通真係冇得用公仔做花車？希望遲D再去睇可以有意外收獲啦！
另外就係去睇小豬媽嘅媽咪衫租啦！其實睇左都好幾間，不過小豬媽都揀唔到合心水，因為佢又唔想太誇張同太閃，所以成日話我唔係最難揀衫嗰個，小豬媽先係最難揀呀！
睇吓小豬媽幾靚，佢話要減番幾磅，到時一定好靚呀！
任務完成後，我就去左車車介紹嗰度買啤牌啦！雖然依家買好似早左少少，不過我見今日都出開嚟，不如買定啦，因為我都好少出旺角嘛！可能加左價啦，冇之前車車講咁平，不過依家個價都幾平呀！依D都係打算買嚟俾客人席前玩，都係幾個鐘時間，又唔洗真係買太貴啦！
我地先買一幅睇吓，睇左個質感同幾好，玩得過哦！最後我就買左15幅係婚禮嗰日用啦！其實都唔知要唔要咁多，不過買定都冇壞呀，到時如果唔夠仲弊！
最後一個收獲....就係一個靚靚介指盒啦！
其實我都想買依個介指盒好耐啦，不過係網上睇到個價都幾海鮮，都唔知係點個先抵，所以一路都冇打算去買！不過前幾日係CHRISTINA個BLOG見到佢買左，一問之吓仲發現好抵呀！所以就SEND左個E-MAIL俾個賣家買番一個啦~剛剛今日出開旺角，所以就約埋個賣家交收啦！
睇吓個BEAR BEAR介指盒，真係可以話又抵又靚呀！我終於都買到個靚靚介指盒！
擺埋對結婚介指入去，真係幾好睇....到時係註冊處用，一定好靚靚呀！
今日又去左睇吓有冇新衫，想轉左之前揀左嗰件紅色晚裝，因為睇睇吓...實在太紅啦！
一上到去，我就去睇左D新款，有幾件我都非常鐘意，CHECK過有期之後，我就即刻去試啦！
我新揀三件晚裝，依件我就最鐘意，連小豬媽都好鐘意呀！因為係我最鐘意嘅綠色，同埋著上身又幾好睇，好似都幾襯我呀！另外，依套又可以襯到小豬媽俾我嗰SET靚靚嫁妝。
揀左件綠色之後，我記得之前我有揀過一件淺綠色嘅晚裝，我又係好鐘意，因為著得我好靚，同個個都讚嗰件好靚嘛。係我唔知點決定既時候，個SALES姐姐就話嗰件有另一件係紫色，所以我就試吓啦！可能個款幾好，我都好鐘意，所以又轉左啦，我打算用依件係敬酒時段著！
最後，我又係新款入面揀左件粉紅色，其實我之前都好想揀一件粉紅色呀，不過睇中嗰件冇期。好在新番依件都好靚，著上身都幾好，所以就揀左啦！我打算用嚟送客著呀！
原本都想睇吓其他婚紗款呀！不過試過都係上次揀嗰件幾好，著得我好瘦，所以都係唔轉婚紗款啦！
今次揀依三件晚裝我都好鐘意，我估我應該可以決定嗰晚著嘅衫啦！
不過今日係試衫發覺我真係好..好..好...肥呀~~~希望用仲有依三個幾月，可以最後衝刺好好KEEP吓先得啦！
之前咪話大肥豬有一張係幼稚園戴四方帽嘅畢業相，不過因為佢放左入一個相框度，但張相痴左住塊玻璃度，整唔到嘛！
我終於係前幾日見學校冇乜人問左我個電腦好叻嘅同事可以點整，個男同事教左我一個方法起張相，仲幫我試吓起張相呀！不過係整之前仲幫我連玻璃一齊SCAN好留底。
點知個男同事話，已經SCAN好左，可以幫我執埋呀~~我嗰時都真係唔係幾好意思呀，但為左張相都要尷尷尬尬請佢幫手啦！
原本張相係好舊呀，左面有一大攤濁，同埋有好多塵呀~~都好怕要男同事用好多時間幫我整呀！有少少唔好意思呀！
不過...佢真係好快手呀！我剛剛起身CHECK E-MAIL，就收到個FILE啦！
睇番新舊兩張相，真係好執得勁呀！完全唔睇唔出係舊FEEL，仲好新嘅感覺呀！
睇到張相真係好開心呀~~成日都要麻煩人，真係唔好意思啦！
依家可以放埋張相入成長MV啦~~哈哈哈！
我都打算拎張相去放大做8R，連埋我幼稚園畢業時影嗰張都係8R(不過我冇戴四方帽)，用相框整好佢，擺起我地新屋入面！
因為真係好有紀念性呀！第日如果可以同埋我地個BB幼稚園畢業相一齊擺，一定好得意呀！
一連串嘅假期節目，真係諗起都開心呀！但都有少少唔開心，頭先睇天氣報告，下個星期都會落雨呀！真係~~人地放假先嚟落雨，行街街都冇晒心情啦！
不過...唔緊要啦！放假係可以放鬆一吓！
依家個心情真係勁高興呀！
今日一起身就知打一號風球，仲要係之前個風打番轉頭，真係都唔知想唔想佢打嚟好。因為小豬媽話如果個風打番轉頭，一定係好勁呀！不過都唔理咁多啦，係一個大雨嘅情況吓番左工啦！
唔覺唔覺就已經係二點幾打到八號風球啦！真係好耐都冇試過係返工途中可以早放啦！
但唔知點解係我走嘅時候又唔係太大風同大雨，不過就好忟啦！因為我不停咁打俾大肥豬、小豬媽同LULU妹(因為都擔心佢地呀！)，點知打極都打唔到，個電話都唔知仲乜，真係想死呀！
好在...走緊時，收到小豬媽電話，仲陪左佢去買餸！
唔知係唔係個個都要趕住買多少少餸返屋企存貨，所以成個街市都迫滿晒人呀~~我地都因為怕人多，所以隨便買少少野，夠今晚嗰餐就算啦！
係差唔多買完餸時，就收到大肥豬電話，知佢都係回家途中，都真係放心晒！大肥豬仲要第一句同我講：終於打都俾你啦~。聽完真係好開心，原來佢都好擔心我呀！
真係~~個個都安全，冇俾風吹走啦！
唔知個風幾時走呢？容許我自私地諗：最好就聽日中午後先走啦，一嚟我聽日要返工，二嚟聽日一早大肥豬就要跟佢學校番大陸交流團，如果聽日落左風球佢就要出發！睇個風好似上左向北移，會好易打去廣東一帶呀(大肥豬都好似去嗰頭呀)，仲要搭船上去.....好危險....真係好驚呀！
希望個風球可以遲D走，過左明早先啦！
今日都唔知做乜，成日都『吽吽哣哣』，冇晒精神，好似有好多野煩，但又唔知係為乜......仲有少少想喊嘅感覺，不過都係唔知為乜！自己都覺得真係~~~變態呀！
究竟係我自己諗多左，定係真係事事唔順呢？定真係我過份緊張呢？
加上塊面嗰排暗瘡，真係想死呀！已經冇食熱氣野，都唔知仲乜都可以生咁多粒粒，仲要粒粒都好毒，又紅又腫，仲要冇濃頭.....真係好醜樣呀！
好在成個下午同朋友仔玩MSN打發吓D時間同思想，心情好似好番少少。
雖然心情唔知係點，但都有開心野，就係大肥豬今日放假過左嚟同我食LUNCH，平時唔准我食太多生冷野，怕我身體唔好哦，所以都好少建議去食壽司，但今次主動提意同我去食壽司，真係好開心！
我成日都諗，其實我都真係好幸福，有好多人錫呀！真係要學習吓唔好為少少嘢影響自己心情。
今個放假都係留港消費，大肥豬冇得放假呀(佢要留嚟D假12月用呀~)，不過唔緊要...我依家都PLAN左有好多節目啦~~我估依個假期都係圍住攪結婚野多啦！
其中一日會去睇吓有冇新衫番，因為我想去改左件紅色晚裝，依家嗰件太紅啦！同埋想去試吓有冇A-LINE款晚裝，希望可以有好收穫啦！
有一日我會同小豬媽去金都睇吓有冇靚靚媽咪衫租，同埋睇吓有冇結婚用品睇吓啦！
尋日係LALA個BLOG見到佢介紹左金域假日酒店嘅Haagen-Dazs Tea Buffet，睇就好似好正，除左有一般Buffet嘅野食之外，最重要是有八款雪糕無限量供應，又唔係太貴，我有中銀信用咭又有折，埋單都好似$100左右就得啦！
所以我已經即刻打電話Book左位同小豬媽下星期去食啦！真係好開心呀~~因為我好鐘意食雪糕呀！雖然係會肥左少少，不過都係一次呀，唔緊要啦，最多依完依次Buffet再減肥啦！
依家真係.....未出發..先興奮！
前幾日行過SASA，見到佢地有隻新出嘅日本3D指甲貼紙，我就去睇吓啦！點知....唔行由至可，一行到去就大出血啦！因為D貼紙實在太靚啦，有花花，又有石仔，仲有好多唔同顏色，我都忍唔住買左幾多呀！
原本打算係生日前用小M送俾我支指甲油加埋我揀左最靚嘅貼紙整，不過尋晚諗諗吓...都係之前試吓整一次先，等唔好到時失敗左整唔靚嚟過生日嘛！
整得靚唔靚呀？原來依D貼紙都好實(日本野即係日本野)，一落到指甲就唔可以除番落嚟呀，所以真係要好小心。整左手時都OK，不過一到貼右手時，真係貼得好唔就手，所以要LULU妹幫手整呀！就係咁...LULU妹話好靚，仲話要係我結婚嗰日整依D貼紙呀~~真係...LULU妹開始要扮靚啦！
小肥豬係唔習慣留指甲，因為成日覺得打字唔方便，同埋指甲一長少少，就好容易斷甲，所以一向D指甲唔係太長，攪到塗左都好似唔係太靚。不過今次都係試驗，等過多兩個星期，D指甲長多少少，就可以好靚靚啦！
今日收到我嘅第一份嫁妝，係小豬媽送俾我呀！
一入到間金鋪，個職員姊姊已經拎左成套龍鳳鈪連條龍鳳鏈出嚟，原來小豬媽一早就已經係間金鋪訂做左一套新嘅！今日有得拎所以就帶我去拎啦！
依套首飾真係好靚呀~~小豬媽就話鐘意佢個款好新潮，唔似一般嘅金器。
依條就係龍鳳鏈，佢斤兩都幾勁，戴上頸都要有D力呀！
另外，我成日都想自己買對耳環襯掛時帶，所以就睇埋啦！
我就揀左依一對，因為貪佢有少少白金，可以襯埋晚裝嘛！原本依對都係打算自己買，點知小豬媽話買埋俾我，唔洗我自己俾，因為當係嫁妝嘅一部分！
因為當我知道埋單條數時，真係幾好..好...好....『甘』呀！見到小豬媽俾錢時，我都好肉痛呀！
聽完之後，真係...既開心又感動呀！仲有少少有想喊嘅感覺呀！
唔知到結婚嗰日，小豬媽幫我戴上身嘅時候我會點呢？我估我一定會做左個大喊包呀！
吹左大肥豬好耐，終於尋日都拎左佢D小朋友相俾我揀相做成長MV。
點知.....佢真係少相到有少少嚇人，加埋都唔知有冇十張，仲要係好多都係合照，單人照就真係揀冇好揀，都真係幾頭痛。
左面就係大肥豬幼稚園開生日會時影呀！右面就係小肥豬剛剛訓醒準備番學時俾媽媽偷影，完全係訓唔醒樣呀！哈哈~~係唔係好可愛呢？
就係大肥豬有一張係幼稚園戴四方帽嘅畢業相，不過因為佢放左入一個相框度，可能都擺左好耐，張相痴左住塊玻璃度，依家除唔到出嚟SCAN呀~唔知大家有冇辨法可以解決到依個問題呢？教吓我啦~~因為真係好想放埋依張係成長MV入面呀！
原來我個BLOG已經一歲啦~~時間真係過得好快呀！當初都係見好多朋友仔都講吓自己婚禮籌備嘅情況，所以都貪得意咁開左一個屬於自己嘅BLOG。
開頭都以為自己係得三分鐘熱度，不過寫寫吓，真係好似愛上左寫BLOG。所以睇其他朋友仔嘅BLOG同寫自己個BLOG都已經成為左自己嘅習慣啦！
寫BLOG可以同其他朋友仔分享吓自己日常事同結婚事，有開心同唔開心。當有唔開心嘅時候，除左可以發洩左出嚟之外，仲得到好多BLOG友仔嘅慰問，真係有一種好心甜嘅感覺呀！
講真...係個BLOG度我真係識到好多好好嘅朋友：小賢、小M、車車、七七、黃夫人、白文e蚊、珍珍......仲有好多未能盡錄。有一班BLOG友仔對我嘅注意，佢地一個留言對我都係有一個好好支持呀！發覺真係好奇妙，可以係網絡上都能識到一班好好嘅朋友，其實我都幾幸福呀！
除此之外，我仲係個BLOG度可以找番同我失去聯絡嘅一個中學好好嘅同學，所以真係原來BLOG嘅力量真係好大呀！
下一個一年雖然到時我已經做左人老婆，要照顧成個家，唔知仲有冇太多時候寫BLOG，我自己一定會盡量做，希望可以KEEP到啦！
不過...各位BLOG友仔要繼續支持我呀！
今日終於都到左雙方家長見面嘅日子啦！
講真...當初都真係好擔心，因為唔知四大長老會講D乜，成個飯局唔知會唔會好有『火』花呢？雖然佢地大家平日都冇乜野，對我地都唔會有太大要求，但始終都係一個尷尬場面，所以都真係幾驚恐呀！
好在...今日總算順利過程，基本上都冇乜點解我地結婚嘅野，我地最怕講嘅三大敏感話題都冇講到，大家都只係大家傾吓日常嘅小話題。
可能大肥豬阿哥同家姐都帶埋佢地嘅小朋友一齊去飲荼，所以好多焦點都去左佢地度，講吓D小朋友咁時間又真係好快過左啦！
雖然成個茶局都好似氣氛都平平淡淡，但平淡唔係仲好嗎？終於都放左心頭大石啦！
|
http://www.kpchan.com/?p=323&lang=zh
|
今年嘅施政報告提出咗唔少改善環境污染嘅措施，其中採納咗我哋嘅意見，銳意淘汰舊款柴油商業車輛，預留100億作資助，以經濟誘因鼓勵車主換舊車。呢啲舊款柴油車係做成路面空氣污染嘅主要元凶，上一屆立法會環境事務委員會早已有共識，要求政府盡快淘汰，現在政府採取更全面措施，雖然姍姍來遲，但總算行出正確一步。
施政報告提出建議，將會按污染程度分階段淘汰歐盟前期及一至三期等高污染嘅柴油車。資料顯示，相關嘅舊車大約有八萬八千架，如果將呢啲車更換做歐盟五期型號，車輛排放嘅整體汽車粒子及氮氧化物可減少八成及三成，可以大大改善路面嘅污染情況。今次計劃亦有採納我哋另一項意見，就係車主劏車唔買新車，亦可以獲得資助。
不過，今次計劃能否成功，仍然有一定隱憂。雖然，政府除咗提出資助，仲列明由2016年至2019年分階段不為有關舊車續牌，但根據過去換車計劃失敗嘅經驗，100億資助額分配俾八萬八千架車，平均每架車只有約11萬，但以目前新車車價高達八、九十萬計，資助金額未必夠吸引力，即使列明舊車將會分階段不續牌，也可能會激起車主強烈反對，或者等到最後限期先去換車，令污染情況短期難有改善。
事實上，如果能夠按計劃如期淘汰所有舊款柴油車，當然最好，否則可以考慮集中火力，集中資源去更換前期至二期嘅舊車。事實上，目前全港歐盟三期嘅車大約有三萬架，車齡比較新，而且污染度遠比其他舊車低，所以可以遲一步先至換，以便可以集中資源，提高其他舊車嘅換車價，爭取盡快完成換車，希望早日改善到空氣污染嘅情況。
至於廢物處理方面，今次政府提到咗多項不同嘅措施，包括廢物徵費、興建焚化爐、發展回收業及消減廚餘等等，我大致都認同各項建議，但我建議政府最好將所有分散嘅措施整合成一套綜合政策，將全港節能、源頭分類、固體廢物徵費、興建焚化爐等方法一併考慮，有系統而按部就班咁推行，咁樣可以俾市民睇到清楚嘅情況，較容易爭取到支持。
至於興建焚化爐嘅問題，由於堆填區遲早都有爆滿嘅一日，興建焚化爐係無可避免嘅事情。其實，焚化爐措施發展成熟，好多歐美先進國家都有採用，當局可以參考佢地嘅做法，做好社區配套同諮詢工作，當然亦要顧及受影響嘅居民。
講到醫療問題，我非常關注到醫療融資方面嘅問題。政府指出，現正根據醫療改革第二階段公眾諮詢嘅結果，推展醫保計劃，預計今年內完成各項細則嘅研究工作。
我認為要成功發展醫保計劃，有兩大原則，第一，就係要維持公私營醫療平衡發展，政府推動公營醫療發展時，亦應該提高私營醫療嘅服務水平，以便吸引市民參與醫保計劃，為計劃提供穩健嘅基礎。第二，就係要市民支持呢個計劃，並且願意參與。社會上對醫保計劃存有一啲誤解，我希望政府可以做多啲宣傳同埋教育嘅工作，令市民對醫保計劃有正確嘅理解。
講到對醫保計劃嘅誤解，市民或者政黨以為保險公司係最大受益者，但事實並唔係咁。政府投放嘅500億元，目的係為改善現行嘅醫療保障制度，而且呢500億係分20至25年去用，平均一年會有20至25億，係用嚟發展醫保計劃中對市民有利嘅元素，例如人人受保、終身續保、現有疾病受保、設高風險池等，其實係對市民嘅津貼，最大嘅得益者，絕對係市民。事實上，平均一年會用20至25億元，相對醫管局每年400億嘅經常開支，其實只係只少數。所以，要釐清對醫保計劃嘅誤解，先可以吸引更多政黨、市民支持呢個計劃，而呢樣亦係當局需要做嘅工作。
另外，亦要得到醫療界，包括醫生及私家醫院嘅支持，令佢哋明白更透明嘅收費制度，有助加強消費者信心，套餐式收費能使消費者更有預算，更樂於使用私營服務，實際係多贏方案。
最後，最重要當然係要得到保險界支持醫保計劃，現時政府正與業界商討醫保計劃細節，希望政府緊守醫保計劃「自願」性質，除咗消費者係「自願」參加外，保險公司亦必須係「自願」參加，絕不能在細節未有共識前或在未得保險界接受之情況下，輕率地提出立法監管所有醫療保險產品，結果只會成事不足，敗事有餘。
其實，在商討細節過程中，保險界擔當把關者角色，利用營運醫保幾十年、服務三百多萬投保人嘅經驗，去確保醫保計劃技術細節切實可能行，既可改善現在制度，亦可令計劃得以持續可行。所以保險界衷心認可及支持醫保計劃各項技術細節，至為重要，希望有關官員能謹記於心。
|
https://www.icat.com.hk/370963385326684-our-blog/archives/11-2020
|
上星期日我哋註冊音樂治療師Angel同Pan喺網絡研討會Webinar 7當中同參加者講解咗音樂同健康以及 #精神健康 嘅關係之餘，仲俾咗啲 #貼士 大家，教大家日常生活中點樣 #運用音樂 幫自己提升精神健康，尤其是都市人成日都有嘅 #睡眠問題，Angel同Pan都有分享到點樣嘅音樂可以幫到手，希望大家喺屋企都好好練習，以音樂幫助自己提升精神健康！
嚟緊網絡研討會Webinar系列8嘅內容會革新啵～唔知大家想聽啲咩題目呢？留言話俾我哋知吖！
最近忙咩？
過去幾日超級忙！
除咗既有嘅 #音樂治療 恆常工作外，我哋嘅註冊音樂治療師Angel同Pan仲喺 #美國音樂治療協會 學術年會作發報，分享佢哋喺治療中點樣以中國文化及音樂作治療資源嘅一啲心得。因為疫情關係，今年嘅 #美國音樂治療協會學術年會 改於網上舉行，令到世界各地嘅音樂治療師都可以安坐家中參與，亦俾到個難得嘅機會我哋兩位治療師可以第一次同時身處學術年會發報！
因為時差嘅關係，我哋兩位治療師要參加呢個學術年會都要半夜爬起身，但係見到咁多同工對呢個題目都感興趣，而且feedback都非常正面，兩位治療師都覺得好滿足。
聽音樂減壓？
香港係國際大都會，咩都講求快捷。都市節拍急速，咩年紀嘅人都好容易會有壓力問題，加上之前嘅社會運動同埋2020年大家要適應嘅新常態，種種因素底下壓力更加容易累積。作為註冊音樂治療師嘅我哋，近來多咗俾身邊嘅人問到：聽邊首音樂可以減壓呀？
首先，我哋要講清楚先～聽音樂只係音樂治療裡面嘅其中一樣我哋會做嘅嘢，但係我哋呢個專業嘅運作模式唔係開藥咁去做治療嘅，所以職業道德上我哋係唔會「開」音樂「藥方」去「治」病嘅。我哋明白到音樂嘅力量太強大啦，音樂如果用錯咗嘅話唔單止幫唔到人，仲反而會對人有害添，所以就如聽音樂呢啲比較被動嘅體驗都唔可以立亂喺唔清唔楚嘅情況之下以治療師身份推介俾人聽，而且咁樣係有違我哋職業道德同操守添架。
咁你可能會問：音樂點樣會對人有害呀？我舉一個簡單例子，你就會明白。可能好多人都會覺得海邊浪聲風聲嘅音樂，或者以微微落雨聲作伴奏嘅音樂係可以令人好放鬆，聽著呢啲音樂瞌埋雙眼就可以睇到自己喺海邊漫步或者感覺到放鬆遠離煩囂。但係如果一個人曾經浸親，或者喺海邊/落雨嘅時候有過慘痛嘅經歷，呢啲音樂唔單止無令到佢放鬆，仲可能令佢再一次經歷當時嘅情景，再一次經歷傷痛，咁呢啲音樂就唔單止無幫到佢，仲對佢有害啦。
咁音樂治療師係咪就答唔到呢個問題呢－「聽邊首音樂可以減壓呀？」其實又唔係喎。呢個問題嘅答案其實好簡單－音樂同情緒關係密切 (呢個有機會再解說)，而減壓嘅目的/結果係放鬆及增加正面情緒，所以其實聽咩音樂類型都唔重要，最緊要係你自己鍾意嘅音樂，自己聽咗覺得舒服，釋放到情緒嘅音樂，哪怕係punk, hard rock, 詩歌定純音樂，只要係你自己喜歡嘅音樂，嗰啲就係會令到你可以減壓嘅音樂。如果你唔知道自己鍾意啲咩音樂，咁就可能要試聽吓唔同嘅音樂幫自己搵吓啦－一個人喺唔同情況下喜歡聽唔同嘅音樂係好正常嘅 (哈，又有得解)，所以不妨為自己定下啲歌單，喺唔同嘅情況之下聽吓，let music speaks for itself, 讓音樂在當下發揮佢嘅作用。
當然，如果就咁聽自己揀選嘅音樂都唔能夠解決壓力或者情緒嘅問題，就當然要尋求專業人士幫忙啦－註冊音樂治療師除咗會喺音樂治療裡面同受助者以不同音樂體驗作互動之外，亦可以喺了解受助者需要之後與受助者一同設計歌單，令受助者自己都可以利用音樂喺日常生活當中幫助自己。
音樂如果運用得宜嘅話力量真係可以好強大架。你搵到你喜歡嘅音樂未呢？
|
https://www.dcard.tw/f/hkmaculife
|
原來每十個大學生。。。。
學資處舊生使唔使重新申請？
有兩個offer，1： 6月頭至8月尾，2： 7月頭至8月尾，推唔推薦做1，之後提早完contract，之後做2？
冇乜frd 做唔做組媽好！
又嚟去ocamp季節，有玩某soc上個sem d event，但係都識唔到啲好熟既frd，去唔去玩ocamp好？？！
去邊間做intern好？
有啲心虛，驚收太貴…，做中文專科私補差唔多兩年，啲朋友都話我收得太平。想知而家F1-6中文私補應該收幾多合理？大家九月加價又應該點同家長講？
想係sem break返下part time，最近都周圍睇下。想知返第一份part time有冇咩要注意。例如：要同自己讀緊嗰科有關係？定係只係攞經驗放落份CV到？
這裡是專屬於港澳 u life的版面。
|
https://www.mandyvincent.com/2012/07/
|
Mancent : 我真係好鐘意游水水架！
臨走係會所仲識到女朋友仔，使唔使咁開心呀？
爸爸媽媽覺得你好靚仔呀！
影得呢個兩歲人仔好似好大過咁！
見到致愛嘅Mickey,但係唔識笑！
中文拼寫：
名字來源：
名字類別：
James Madison 詹姆斯•麥迪森：
（1751～1836)，美國第4任總統（1809～1817)。
|
https://gongjyuhok.hk/articles/6096
|
喺摩爾人以伊斯蘭法典統治半個伊比利亞半島嘅同時，北部基督徒嘅阿斯圖里亞斯王國 (Reino Asturiano) [1] 亦都一路發展緊。呢個時期嘅藝術多數係宮廷出錢嘅宗教建築，加上相關嘅雕塑、壁畫同金銀器物。
西班牙境內現存嘅呢一類教堂非常多，尤其是喺公元九世紀嘅王國首都Oviedo一帶，最具代表性嘅就係Oviedo嘅Santa María del Naranco教堂，建成於公元850年左右，原先係一座離宮，12世紀時改成供奉聖母瑪利亞嘅教堂。
建築平面成長方形，樓高兩層，北邊外牆有樓梯由地面通向上層門廊（圖一），南面就可以見到露台嘅遺蹟。內部天花係筒形拱頂 (bóveda de cañón)，以橫肋拱 (arco de fajón) 支撐，連接外牆方柱形扶壁 (contrafuertes) 卸力（圖二、圖三）；呢種力學結構係非常明顯嘅前羅曼式建築特色。
教堂上層係長形嘅大廳，兩邊盡頭有觀景台，由三個圓拱連起嘅拱廊構成。內籠嘅繩狀扭紋支柱源自塞爾特人藝術，係阿斯圖里亞斯藝術最具標誌性嘅裝飾圖案，柱頭係古典科林斯式（圖四）。下層係地下室，同樣採用筒形拱頂同橫肋拱，但係樓底就矮好多（圖五）。
呢個景點位於半山，係活地亞倫電影《情迷巴塞隆拿》嘅其中一個場景，遊客由市中心搭巴士上去只需要十幾分鐘。去得Santa María del Naranco，通常都會睇埋隔籬同樣係世界文化遺產嘅San Miguel de Lillo教堂，下篇介紹前羅曼式教堂建築嘅時候再同大家睇。
|
https://www.celebritylogs.com/news/5458.html
|
幾經折等咗好耐嘅《法證先鋒4》終于喺上個月17號播出。該劇都系TVB金牌監制梅小青嘅退休之作，除咗由黃浩然、李施嬅、譚俊彥、陳煒、朱晨麗等聯合主演之外，都匯聚咗唔少好戲之人加入。好似謝賢、米雪、張文慈、黎燕珊、楊潮凱等喺劇中都有精彩演出。
而喺案件“水泥童骨案”中演殺人兇手嘅古明華，再次獲得咗觀眾嘅贊賞。劇中佢飾演一位為咗达到自己目的，而錯失殺人嘅記者。雖然喺劇中嘅戲份不如兩位主角黎燕珊演嘅蘭姨同楊潮凱演嘅傻豬仔，但系古明華都用佢精湛嘅演技，將個可恨又無辜嘅形象刻畫得入木三分。
其實熟《法證先鋒》系列嘅觀眾一定會發現古明華喺4部中都有精彩嘅客串演出，佢算系列嘅老熟人。佢喺前三套中分別就扮夜總會經理、私家偵探以及流浪漢，每一部嘅角色都唔相同，但古明華次次都畀心機演，都為呢部經典劇集系列錦上添花。
提起古明華，相信大家對佢一定會好面善。古明華自細出世喺一個唔算富裕嘅家庭，喺屋企排行老五。
由于對表演有住濃厚興趣，古明華由細嘅夢想就系做演員。好彩嘅系家人都好支持佢，喺1990年古明華由香港演藝學院畢業，隨后加入咗香港話劇團開始演藝生涯。喺1994年轉投無線，開啟咗長達二十多年嘅漫漫配角之路。
古明華畀封為TVB黃金配角，佢先后喺《鑒證實錄》、《陀槍師姐》、《仁心解碼》、《醉打金枝》、《天地男兒》等劇集中都有精彩演出。
直到2012年，古明華終于憑借喺劇集《巴不得媽媽》里飾演嘅乸型角色，令觀眾眼前一亮，備受好評。
而古明華都不負眾望，獲得咗當年萬千星輝頒獎典禮最佳男配角，可謂實至名歸。相信呢D都系對加入TVB多年嘅古明華最大嘅肯定。
現年已經56歲嘅古明華，入行多年一直默默拍戲，系圈內出咗名勞模。雖然從未演過主角，但系古明華都冇任何怨言。因為早年女兒患有先天性腎小球炎癥，加埋生活嘅使用，每月屋企嘅使費相當大，古明華曾經試過連續五十個鐘拍戲。另外佢老婆曾經遭遇咗撞車，導致行動不便，從此古明華一個人扛起家庭嘅重擔，喺拍戲之余，佢重兼職配音員以此嚟幫補家用。
據了解古明華已經喺今年1月已經正式完成咗同TVB嘅契，較早前喺接受傳媒采訪時就表示佢同TVB已經冇續契，佢都好想嚟到內地發展，因為內地有更大嘅發展機遇。最后都祝福呢位低調嘅好演員事業發展得越嚟越好！
Next Article 鄭伊健畀影到半移居日本？46歲蒙嘉慧魅力唔減，甜蜜互動畀捕獲！
|
https://fitz.hk/sports/hiking/%E5%B1%B1%E9%87%8E%E7%AB%A5%E6%A8%82-%E5%B0%8F%E6%9C%8B%E5%8F%8B%E8%A1%8C%E5%B1%B1-%E5%AD%B8%E6%84%9B%E6%83%9C%E7%94%9F%E5%91%BD/
|
有行山友個個禮拜，無論風雨都會帶佢哋嘅細路去行山。有時陪佢哋一齊行，見一班幾歲嘅人仔唔單止身體壯健，仲對大自然建立一套包容、欣賞嘅態度。佢哋唔驚小動物之餘，仲唔會話要整死佢；甚至見到棵瞓低嘅植物，都主動去扶番正佢。見到呢班細路，我山雞先至對未來嘅香港，有番少少希望囉。
同一位有豐富幼兒教育經驗嘅朋友傾開，佢就大力鼓勵大家帶小朋友行山。因為：
2. 行山可吸收大量知識。
4. 認識大自然，強化人與人之間，人與大自然之間嘅溝通能力。
5. 從動植嘅生長與死亡，認識生命，愛惜生命。
一家去大細行山，唔只令小朋友認識大自然，仲可以增進一家人嘅感情。
管教細路呢家嘢，我山雞真係識條鐵咩。不過，今日有朋友就傳嚟一篇雜誌嘅文章。我原以為係雜誌介紹嘅行山徑唔清楚，叫我補充啲資料，點知一睇之下，原來係教人去摸蜆！
香港嘅大自然環境已經日漸變差，野生嘅生物已經越嚟越少。呢份雜誌唔係叫人去睇海洋生物，而係叫人捕獵佢哋，之後仲教人點煮！唉，最令我無名火起，就竟然將摸蜆包裝成親子活動。我唔講潮退去海灘有幾危險（舊年東涌有人摸蜆浸死），剩係教小朋友喺大自然捉野生小動物，然之後仲煮嚟食，咁唔尊重生命，我就真係接受唔到囉。
|
https://www.bmistyle.com/products/kawatani-uv
|
夏天少不免會着小背心出街，但又驚太陽曬到皮膚變黑，或者出入商場嘅時候見凍都想有件風褸仔，呢一個就真係啱晒啦。
自己個人就覺得白色最容易配搭，因為入邊着咩色都襯托得到，粉紅色就會令到人精神啲溫柔啲。
佢嘅設計有少少修身效果，着出嚟唔會好似一般風褸咁肥，同埋佢可以遮到pat pat，遮走我哋啲鬼鼠肉。
除咗外型靚之外，佢功能都好好，有UPF40+ ，防曬率高達99%。自設收納設計，方便存放口袋或手提包。
平時一般嘅風褸大家都驚佢會好熱，但着住行山，真係透氣，仲有少少涼爽嘅感覺。
|
https://www.kenmerry.com/2017/09/Lotus.html
|
鑽媽慣例唔出現。。。可知大家有好多情深說話未曾講。。。佢都算鬼馬喇，居然聽日約咗８Ｂ食飯提都唔提咁口密，８Ｂ變５Ｂ，Ｅ５變Ｅ４，數字遊戲，人生如夢。。。
係我人生低谷遇到咁嘅事情，係咪應該多謝佢地，令我及早清醒過黎。。。
醒吓啦！！！一早已經唔屬於你嘅，就唔好再傻痴痴當自己仲擁有緊啦。。。
講返餐飯。。。
個人比黑色音符附身，就緊係食龍肉都無味。。。
餐廳門口同入面都無咩好影。。。
明明海報條芋頭魚靚到飛起，上枱咪又係幾十年同一款模，原本已經咩心機都無晒，而家直頭谷底再挖深多幾層。。。
食物中規中矩，普遍有D鹹。。。
送湯送糖水。。。
同近期食過嘅齋比較的話，喬妃齋好味Ｄ，但蓮花素食點都好味過六榕仙館。
大家話好飽，唔肯轉場食甜品，佳佳甜品就係正隔離，神奇過火星有火星人。。。
|
https://lukyam.org/%E5%82%B3%E5%AA%92%E8%A8%AA%E5%95%8F/%E9%99%B3%E6%B3%95%E9%BD%8A%E6%8E%A5%E5%8F%97%E6%9D%B1%E6%96%B9%E6%97%A5%E5%A0%B1%E8%A8%AA%E5%95%8F/%E9%99%B3%E6%B3%95%E9%BD%8A%E5%B8%AB%E5%82%85%E6%8E%A5%E5%8F%97%E6%9D%B1%E6%96%B9%E6%97%A5%E5%A0%B1%E8%A8%AA%E5%95%8F-2022-02-05
|
新年伊始，萬象更新。再過多幾個月，香港特區政府就要換屆，而現屆政府問責團隊當中嘅諸位部門首長，其仕途能否得以延續，乃大眾關注嘅焦點。玄學家陳法齊應東網之邀，為幾位政府高官預測壬寅虎年嘅運程，其中律政司司長鄭若驊、食物及衞生局局長陳肇始、勞工及福利局局長羅致光，佢哋三人嘅人生軌迹將會有啲變動，可能退出官場咁話。
首先係自上任以嚟醜聞纏身、被嘲為「避政司司長」嘅鄭若驊。陳師傅相信佢無得留低，事關鄭若驊做官嘅運氣其實早於2020年已經去到尾聲，係好彩先可以做到依家。陳師傅指出，鄭若驊天生係一個競爭者，好多嘢都鍾意同人爭，自然會招惹到好多小人是非返嚟，所以咪咁多醜聞囉！陳師傅又指，鄭若驊喺虎年不但同官運無緣，亦都有可能會同老公有更多爭執，影響感情添啊！
至於喺防疫抗疫上表現進退失據嘅食衞局局長陳肇始，陳師傅指佢嘅命格唔夠強勢、果斷，缺乏領導才能，所以推出嘅政策、措施都受到千夫所指，儘管如此，陳師傅話陳肇始有機會到2023年先至落台。其實陳肇始比較適合獨立處理自己有興趣嘅事務，所以退休後好大機會重返學院，主要做返學術同教學嘅工作喎。
勞福局局長羅致光，雖然一直以嚟有指佢嘅智商高達160，但陳師傅認為未來政府換屆後，佢留低做局長就難啲喇，因為難以發揮才華喎，可能要轉去做行政管理嘅工作咁囉！陳師傅解釋，羅致光嘅命格屬於陽火，好鍾意用自己嘅思想影響其他人，即係會比較自我中心，要大家圍住佢轉、遷就佢咁啊。加上羅諗嘅嘢往往只係得自己明白，其他人唔容易理解，但羅又會自我感覺良好喎，所以羅份人先至會咁離地囉！而正因為羅天性思考同一般人迥異，所以佢過去多數擔任智囊嘅角色。不過，羅致光68歲後思考會變慢，轉數無咁快，能力比以往遜色，未必再擔任到智囊型嘅重要崗位。睇返資料，羅今年正值68歲。
陳師傅強調，有關上述三人官運仕途嘅預測，只基於佢哋嘅四柱八字，當中不涉政治考量。到底三人頭頂烏紗能否得保，答案過幾個月就會揭曉。
陳肇始好大機會重返學院。
羅致光68歲後思考會變慢，能力比以往遜色。
|
http://motherhongkong.com.hk/%E6%88%90%E6%9E%9C%E7%99%BC%E8%A1%A8-%E6%BC%94%E8%97%9D%E7%AF%87/
|
春季課程2022 開課喇！
夏季課程逢星期六班今個禮拜即將開課，依家仲接受報讀㗎！
夏季課程就嚟開課喇！
各班開課日：
台灣當紅偶像劇《#想見你》唔知大家睇咗未呢？
疫情關係唔出得街，心郁郁想演戲點算好？
大家一定要聽家燕媽媽話 齊心抗疫！
|
https://hk.news.yahoo.com/%E6%A2%85%E5%95%9F%E6%98%8E%E8%A9%95%E3%80%8A%E6%A2%85%E8%89%B7%E8%8A%B3%E3%80%8B%E9%9B%BB%E5%BD%B1%E5%86%87%E6%A2%85%E5%AA%BD%E5%94%94%E5%A4%A0%E7%9C%9F-%E4%BF%BE%E7%8E%8B%E4%B8%B9%E5%A6%AE%E5%B9%BE%E5%A4%9A%E5%88%86%EF%BC%9F-042838247.html
|
梅啟明評《梅艷芳》電影冇梅媽唔夠真 俾王丹妮幾多分？
《梅艷芳》電影上畫，雖然電影展現梅姐一生，但係對於梅姐家庭生活嘅描寫，只係著眼於王丹妮飾演嘅梅姐，同家姐梅愛芳（廖子妤飾）嘅姊妹情，梅媽（梅覃美金）及胞兄梅啟明喺戲中無影無蹤。
有傳媒搵梅啟明講吓對《梅》電影觀後感，原來梅啟明喺上畫前已經入場睇咗套戲，佢對於戲中冇關於佢地一家嘅戲份表示可惜，又話套戲應該要有關於梅媽嘅情節，因為係真實故事喎。
梅啟明認為戲中描述佢兩位妹妹（梅艷芳與梅愛芳）童年嘅段落好兒戲，只係求其搵人扮，又話小演員唔係企喺度un兩下就做到。至於飾演成年梅艷芳嘅王丹妮，梅啟明評佢嘅表現值50分，覺得王嘅短髮造型最似梅姐真人，但係梅啟明覺得王無梅姐咁多人生經歷，好難演得神似。
電影入面有部份梅姐生前片段，梅啟明話睇到佢眼濕濕，不過對於電影將梅姐遇襲事件加入其中有所不滿，認為唔係好尊重，因為事件係梅姐人生一大遺憾，佢生前都好少講起。
|
https://maxxmas.com/2016/10/25/%E8%83%8E%E7%9B%A4%E4%BD%8E%E7%BD%AE%E9%A9%9A%E9%AD%82%E3%80%90%E8%BF%94%E9%86%AB%E9%99%A2%E7%94%A2%E6%AA%A2%E3%80%91/
|
點解話係驚魂? 因為原來唔低囉！
之前一直都係健康院做產檢, 10月尾亦即27週尾時係私家照到我胎盤低, 返健康院同醫生講, 再加上又 check 到蛋白尿, 所以一次過尋日去醫院做檢查。
本來以為係唔同平時既產檢啦, 點知原來係一樣…即係去到要量血壓、體重同驗小便。但竟然今日驗小便又pass喎…上星期明明連續兩日驗都唔pass…不過當然冇事好過有事啦！
等叫名去交資料後就等見醫生, 呢度已經等左超過半個鐘。醫生都係摸下肚, 聽下心跳咁, 同埋話30週都仲有機會升返上去, 好似話到34定36先去決定咁上下！然後叫我去等照超聲波。
就係咁又等左半個幾鐘…真係好討厭去醫院做產檢。
由於超聲波睇唔到胎盤距離, 所以照陰超, 原來係拎住一支好長既野插少少去入照, 係少少者好在…照出黎醫生話唔低, 係正常囉, 4cm喎! (我睇帶返去健康院份野係寫3.8cm) 然後就好瀟灑咁踢返我去健康院做產檢啦！不過係兩星期後, 即係而家開始會係兩星期做一次。
小插曲….一向論盡既我, 尋日出門口去醫院, 因為要落一層樓梯, 竟然係我差唔多落哂之時突然「拗柴」跌倒…拗到隻左腳, 所以個人向左邊跌落地, 果一刻即時摸一摸個肚, 應該冇撞親。因為太痛, 所以坐左係樓梯度, 坐左陣都仲係好痛, 於是返屋企換鞋…同搽藥膏。
|
https://twinklec.com/2012/12/07/little-twin-stars-%E4%BD%A0%E6%9C%89%E5%86%87%E5%84%B2%E9%81%8E%E4%BD%A2d%E8%86%A0%E5%B8%83%E5%91%A2/
|
Little twin stars, 係我細個個時嘅當紅公仔, 唔少男男女女都會覺得佢地好可愛同好靚。
我印象中, 當時公仔產品有分系列, 每年每季嘅款式都會有D唔同, 好PRO, 我地仲可以識得分邊D OFF season, 應該會平d。
一轉眼十幾年, 佢地好似慢慢沈寂左, 消聲匿跡, 好難先會揾到有一間精品店有佢地d野賣。
相信, 而家D小朋友可能只會知道IPHONE, IPAD MINI 同各大名牌, 似乎已經唔會再熱衷於一個卡通公仔。同佢地講, 佢地都以為我地傻。
一個粉色系列嘅可愛大蛋糕, 就算再COOL嘅女仔見到都忍唔住要影張相。其實有時人所追求嘅, 只係一種好簡單嘅窩心感覺, 唔需要好花巧, 好五光十色, 粉紅色同粉藍色頭髮, 一個圓臉, 一條白色天使裙, 加一粒黃色星星, 已經好靚好開心。
睇慣左10層樓高, 掛滿燈泡嘅超巨聖誕樹? 今年不如黎呢度睇下, 搵返大家純樸嘅"童真" 影張相留念下都好丫。
係呢段期間, 係呢個商場用電子貨幣消費滿指定金額, 仲可以換走特別版LITTLE TWIN STARS 嘅化妝袋同電話袋。
|
https://ywycarol.pixnet.net/blog/category/11702725
|
距離上一次黎長洲已經係兩年前，記憶猶新，又熱又多人，一班人本來興致勃勃，最後熱到又黐退熱貼(嗚)。
本來以為平日嘅長洲冇乜人，諗多左 但一定好過假期黎。雖然有唔少食店都冇開門(哭)，包括左，想試個冰啊，可惜。
當日天氣超好，藍天白雲，又有涼風，久唔久吹到我中分 。由於早餐食過裕興，我地喺附近行左陣黎左呢間咖啡店歇歇。
啡寮主打冰滴咖啡，由門面、裝潢、出品都好唔長洲，佈置幾花心思，牆身、木箱、咕𠱸等都印上logo。店內有少量梳化位置，配合簡約嘅色調，滿足打卡人士需要。
餐牌供應冰滴、手沖咖啡、朱古力、茶等，定價$32-52，比較吸睛一定係，椰皇冰滴咖啡。
朱古力點左熱嘅，本來想要焦糖嗰款，但當日未有焦糖。呢杯海鹽朱古力味道都唔錯啊，朱古力味香濃，拉花好靚，冇乜氣泡，而且一路飲都係完整。
熱底人士係唔會為左拉花放棄凍飲的，哈，另一杯我揀左伯爵茶。杯子比較細瘦，最欣賞係佢地用環保飲管。
伯爵茶夠哂凍，冇添加多餘野，就係一杯好濃好濃嘅伯爵，茶厚滑。英式茶有別於一般日式或者台式茶，有茶種嘅甘澀，未必個個喜歡。
冰滴一般價錢都唔平，而且供應量有限。朋友點嘅呢杯有明顯嘅漸層，可以見到咖啡嘅濃度。
價錢唔貴，入到黎長洲都可以一試。
|
https://www.geogaholic.com/post/%E8%8B%B1%E5%9C%8B%E5%A4%A7%E5%AD%B8%E8%81%AF%E6%8B%9Bucas-clearing%E7%B5%82%E6%A5%B5%E6%87%B6%E4%BA%BA%E5%8C%85-2021%E6%9B%B4%E6%96%B0%E7%89%88-%E5%A0%B1%E5%90%8D%E6%B5%81%E7%A8%8B%EF%BC%9F%E6%9C%89%E5%95%B2%E5%92%A9%E5%A5%BD%E5%98%85%E5%A4%A7%E5%AD%B8%E5%8F%AF%E4%BB%A5%E6%8F%80%EF%BC%9F
|
由2021年7月5號至10月19號起，你就可以用UCAS Clearing報讀一個course。不過記住，用clearing需要符合以下嘅其中一項/幾項條件：
見到啱自己心水嘅course唔好add個Clearing choice落Track住，你第一時間應該盡快打電話/send email俾間大學 (我建議前者因為會通常會快啲得到回覆)，同埋提供自己嘅Clearing number同UCAS personal ID。
如果喺電話/電郵到，間大學話講咗會收你嘅話，你就可以喺Track到add佢落Clearing choice到。
有啲咩大學可以揀？
其實每年嘅選擇都唔同，好視乎嗰年啲人考成點，然後多唔多人meet到啲offers，再睇會放番幾多位出嚟。不過有啲大學係本身就唔會喺Clearing到出現嘅，包括有Oxford, Cambridge, Imperial, LSE, UCL。另外，一啲本來競爭已經係比較大、好多人報讀嘅科都唔會出現喺Clearing到，例如係medicine, dentistry, veterinary science等等。
如何寫好UCAS/ JUPAS Personal Statement? 有啲咩需要注意？
UCAS 2021 Entry 英國大學聯招懶人包 | 內含IELTS + Personal Statement資訊同貼士 | 有意去英國升學嘅2021/22 DSErs必睇！
|
https://shifiles.hk/posts/12497/%E6%96%B0%E7%96%86%E5%90%90%E9%AD%AF%E7%95%AA%E6%9C%89%E4%BB%B6-%E4%BB%BF%E7%94%9F%E7%9A%AE%E8%A3%BD%E7%9B%94%E7%94%B2-
|
新疆吐魯番有件「仿生皮製盔甲」？
繼續同史友們介紹我國嘅一啲奇珍異寶，考古發掘出土嘅防具可能史友們都見過唔同種類嘅，但以下呢種另類「盔甲」唔知史友們又見過未呢？
阿史所講嘅呢件「盔甲」，其實就係喺位於新疆吐魯番火焰山南部嘅一個古老墓地「洋海墓群」（Yanghai Graveyard）被發現。其實呢個墓地早喺1970年就已經有村民搵到，但就喺2003年先至由考古學家發掘到當500幾座墓葬，結果就喺一個男性墓中搵到一件「仿生皮甲」。
咁到底咩係仿生皮甲呢？據考古學家介紹，其實就係人類最早仿生物嘅設計品，呢件皮甲係由2500年前、接近6000塊嘅魚鱗形牛皮革橫向排列，再以皮革帶串接而成。經過修復之後，成件皮革就重達5公斤，但就可以好方便嘅穿著並且保護到前胸後背，真係幾有用。
咁史友們可能會問，點解類似嘅皮革咁少見呢？考古學家就推斷，呢件皮革好有可能係嚟自新亞述帝國（Neo-Assyrian Empire），可能係重要嘅線索證明公元前上半葉就有東西方技術跨越歐亞大陸傳咗過嚟！
|
https://onlineshopmy.com/%E7%B6%B2%E8%B3%BCbirkenstock%E6%B6%BC%E9%9E%8B8%E6%8A%98%E5%84%AA%E6%83%A0%E5%85%8D%E8%B2%BB%E7%9B%B4%E9%81%8B%E9%A6%99%E6%B8%AF-%E6%BE%B3%E9%96%80/
|
德國Birkenstock涼鞋一向係好多潮人最愛，平時就咁著好涼爽！今次搵到網站The Hut有8折優惠！
Birkenstock嘅Boston密頭鞋勁多潮人都有著！就咁著又得，加對colorful嘅襪仔襯埋一齊著都得！呢對鞋由灰褐色麍皮打造，顏色係香港比較少見，著出街就冇咁易同人撞款啦！
Birkenstock Arizona涼鞋採用經典雙扣設計，鞋底同時亦用上經典既軟木鞋墊，提供額外既足弓支撐，保證唔會著到你腳痛！深啡色、上左油既絨面皮革鞋面更係為呢對鞋增加復古感！
Birkenstock都有出到Gizeh人字拖丁字帶款design！唔講唔知，佢更係Birkenstock打出名堂嘅組典款式～呢對鞋帶面用左金屬黑金表面，望上去就好似蛇紋皮咁樣，超有型！
嘩嘩嘩～呢對Light Rose粉紅色Arizona Double Strap涼鞋，粉色麍皮超靚又勁有氣質，就連個扣都係粉紅色架～勁精緻！勁適合女仔們出街穿著～即買！
Birkenstock Madrid涼鞋一大特點係鞋前有個細細個既銀色鐵扣，感覺比較小巧亦都girly，襯上黑色油蠟絨面皮革就更特別，亦具一定復古味道～對鞋仲具有修腳型既效用，好適合女性穿著去街玩！
|
https://www.geogaholic.com/post/%E5%8F%AF%E4%BB%A5%E5%8E%BB%E9%82%8A%E5%88%B0%E7%9D%87%E5%A4%9Ad%E8%8B%B1%E5%9C%8B%E5%A4%A7%E5%AD%B8%E5%98%85%E8%B3%87%E8%A8%8A%EF%BC%9F
|
學校冇咩海外升學support...可以去邊到睇多啲英國大學嘅資訊？
睇官網係大家最常用嘅做法，但其實仲有其他source畀你了解多d每間學校好/唔好嘅地方又或者係佢個vibe咁。而家就同大家介紹一下！
UCAS呢個網站除咗畀你去搞你個application之外，佢都會提供各類嘅資訊，例如personal statement應該點寫～佢亦都會有其他articles講吓喺英國讀書嘅野。
British Council有提供好多去英國留學嘅資訊，例如係一d畀international students嘅建議、介紹吓唔同學科咁。如果真係想深入d認識某d院校，我記得佢每年好似有舉辦d教育展，嗰陣就會有唔同英國嘅大學參展。
我就唔建議搞UCAS都搵agents嘅(因為根本上自己都做倒)。但佢地搞嘅talks就不妨去聽一聽嘅，因為佢地同唔同院校可能有d connections，可能請倒一d相關嘅人士同你講關於英國升學d野。
|
https://bio-slim.com.hk/zh/treatment20.php
|
運用高端科技儀器，分析個人體質，全方位評估、深入追踪痛症核心問題。
深入了解痛症成因及健康狀況，提供個人化調理方案。
針對不同個案情況，利用各項漢方手法，如﹕筋膜刀技術、撥筋技術和電子針灸技術，有助舒緩炎症，令瘀堵經絡得以疏通。
多極射頻技術及磁力脈衝，增加血液循環，舒緩痛楚。
做咗一次效果已經好明顯，亦都舒緩咗痛楚，而且過程又舒服又快，一啲都唔痛，我嚟緊都會keep住繼續做。
有晚瞓捩頸之後冇理到，直接去咗做瑜伽，之後發覺肩頸去到手臂都開始痛。做咗3次治療後，膊頭手臂位已經靈活咗好多，冇咁扯住扯住啦。
|
https://hkcartrader.com/review/en/5%E5%80%8B%E4%BD%A0%E6%87%89%E8%A9%B2%E6%93%81%E6%9C%89%E9%BA%A5%E6%8B%BF%E5%80%ABp1-gtr%E6%97%A2%E5%8E%9F%E5%9B%A0%EF%BC%81/
|
原因1: 道路合法，路面使用冇問題！
麥拿倫岩岩公布，將會製造45部986bhp既P1 GTR，比原版P1(916bhp)更輕同更低風阻。而一間英國汽車改裝公司Lanzante公布佢地將會為P1 GTR改造道路合法版。
而P1 GTR已經係英國向政府登記，合法係公路駕駛。更換公路可以使用既車胎、加裝指示燈、以及著通安全帶，令駕駛P1 GTR變得更輕鬆容易。
原因2: P1 GTR優美既賽車條紋！
你睇下天藍既底色配合閃爍螢光橙色既翼，幾咁華麗！除左靚，仲係代表住麥拿倫係1995年勝出Le Mans 耐力賽既英姿。
有邊個唔想要部新淨既私家車？特別當你要買部近乎1000bhp既超級跑車，你一定唔想部車曾經比人拎過黎飛車。而P1 GTR就絕對乎合條件－9號車為例，只係行駛過152英里，極低里數。
P1 GTR已經設計成適合道路使用，你可能會同平時一樣，要係一堆網站到大海撈針，為你部車搵定一堆後備零件以防壞車或其他情況出現。但係係荷蘭賣緊既呢部就包哂所有後備零件－仲有配備為濕地而設既車胎、落場賽車設定既電腦。
原因5: 尚算抵買！
記住係「尚算」，3百幾萬歐羅點睇都係一個天文數字，轉換返做港紙－2千6百幾萬啦！相信都唔係容易一下子拎得出既資金。
但係，當你試想下P1 GTR係幾咁稀有(全世界45部)，3百幾萬歐羅都係咁上下啦。而另外係荷蘭又賣緊另一部全黑P1 GTR，售價390萬。相比之下呢部都算抵買啦！
麥拿倫將與寶馬聯手製造最強引擎！
|
https://unwire.hk/2010/04/13/sindak_5800-vertu/column/
|
之前講過先達有舖賣緊 $380 山寨機，差唔多係全先達最平o既手機，今次輪到講o下我o係先達見過最貴o既手機，其中之一就係呢部二手o既 Vertu Ascent Ti，舖頭開價 $35,800！
其實先達會買呢 D 名貴手機o既大豪客根本唔多，就算有，既然俾得起三皮幾，都唔爭在俾多萬幾買全新機啦！我仲記得部機個 $35,800 二手價，一直都冇減過，間舖話部機有 95% New，大半年前可能係真o既，但o係櫥窗曬住燈擺o左咁耐，折舊都有排計啦，更加唔抵買。
其實上年年頭都有間手機舖幫客代購過原價 $45,000 o既 Dior 手機，賣出價更高達 $48,000，比呢部 Vertu 手機更貴，係咁多年來我見過出現o係先達最貴o既手機！
Apple挑戰3D領域！iSpecs專利申請曝光！
微軟勢力入侵！Windows 95@iPad！
百圖全鑑－全港最詳盡 Apple iPad 介紹＋測試！
|
https://m.post76.com/forum-55-5.html
|
[PS4/PS5] 《Control（控制）終極版》PS4盒裝版即將推出！
[業界動向] Panasonic OLED 搶攻遊戲市場真係 Work ？！
[業界動向] LG OLED 踩過界連顯示都出埋？！
[PS4/PS5] 想請教下如PS5用番PS4外置HD,需要預先Delete Game嗎？
[電玩新聞] 《集合啦！動物森友會》冬季免費更新，終於可搬島啦！
|
https://football.fanpiece.com/football365/All-Go-Inter%E5%95%A6X-%E5%9C%8B%E7%B1%B3%E7%9B%A1%E6%94%B6%E8%8B%B1%E8%B6%85%E5%85%B5%E5%99%A8-%E6%9B%BC%E8%BB%8A%E7%86%B1%E5%85%B5%E9%BD%8A%E9%9B%86%E7%88%AD%E5%86%A0-c1367193.html
|
意甲班霸祖雲達斯過去連續8季奪得聯賽冠軍，近年曾經有拿玻里力圖打破壟斷但功虧一簣，「一鼓作氣，再而衰，三而竭」，元氣大傷嘅拿玻里正面臨星散危機，不過另一支傳統勁旅國際米蘭卻適時冒起，正與祖雲達斯鬥得難分難解，國米於1月轉會窗十分積極，力圖一舉功成挑戰意甲冠軍寶座。
國際米蘭曾經於2005-06球季至2009-10球季連奪5屆意甲冠軍，但自從祖雲達斯於「電話門事件」後再次站穩陣腳取得2011-12意甲冠軍之後，國米就經歷一段低潮期，一度跌落第9位，近8季未曾以三甲完成，不過近年開始好轉，近4季有3季以第4名完成。今年正是國米展現野心一年，佢哋邀請到曾經執教意大利國家隊及祖雲達斯嘅名帥干地，球隊煥然一新。
國米於夏天轉會窗已經花費約1.6億歐元引援，其中包括兩名喺曼聯過得不盡如意嘅攻擊球員——盧卡古及山齊士。盧卡古加盟後完全脫胎換骨，聯賽19次上陣貢獻14個入球及2個助攻，絕對係干地最值得倚重嘅前鋒。至於由紅魔外借加盟嘅山齊士就延續厄運，加盟後只踢過198分鐘，其餘時間都係養傷居多，最近先復出，以國米最近增兵嘅情況睇，佢喺國米嘅前景都唔太樂觀。
除咗盧卡古及山齊士，國米即將迎來第三位(前)曼聯球員，佢係曼聯隊長艾殊利楊格。雖然仲未官方宣布，但根據《BBC》及《Sky Sports》證實，艾殊利楊格渴望加盟國際米蘭，而兩間球會亦已達成協議，國米將支付150萬歐元轉會費收購呢名34歲老將，只待球員於星期五完成體測及簽約同意個人條款。《BBC》補充指，合約內包含附加條款，如艾殊利楊格協助國米奪得今季意甲冠軍，曼聯將得到額外回報。
另一方面，多個可靠消息表示，國米收購車路士前鋒基奧特及熱刺中場艾歷臣嘅談判已經進入最後階段，大有機會於短期內完成，成事指數極高。
《Sky Sports》報導指，國米體育總監Piero Ausilio早前到倫敦處理兩位球員嘅轉會談判，佢離開時對記者表示充滿信心。報導又稱，基奧特及艾歷臣嘅個人條款預計不成問題，只差轉會費問題。國米向車路士報價400萬加100萬歐元附加條款，而車路士就要求加至500萬加100萬歐元附加條款。艾歷臣方面，《Sky Sports》指國米報價850萬鎊，但熱刺要求雙倍價錢，但1700萬鎊對國米嚟講應該不成問題。
如果轉會完成，國米將會擁有三名前曼聯球員、一名前車路士球員及一名前熱刺球員，雖然楊格及基奧特年事已高，但都有力為國米增強既有陣容，艾歷臣更係歐洲其中一位頂級進攻中場，加上盧卡古狀態大勇，將會對祖雲達斯構成相當大威脅。
|
http://blog.skyers.com.hk/2022visitus/
|
嚟咗呢度無耐，本地朋友都唔識得多個。好彩我哋都仲有啲香港朋友過咗嚟呢度。今日就有一個家庭趁住小朋友放 Term Break，即刻話落嚟南部探我哋，順便約我哋一家人去倫敦玩。
做乜會話朋友落南部？你朋友唔係住附近嘅咩？ 係，我哋呢邊本身有兩個朋友住附近，但呢個家庭朋友本身係住 ( 好遠呀！ )，佢哋嚟咗蘇格蘭差唔多有一年，終於搵到藉口落嚟倫敦玩，今次齊齊去闖蕩一下。
由蘇格蘭落嚟，差唔多用咗成七八個鐘，諗起都覺得攰爆。朋友一家大細拎住行李，我都有諗過佢哋應該搭火車定自己揸車，最後都係自己揸車方便啲。因為計過數，搭火車嘅話，嚟到南部出去玩都係要用車，我架車都車唔到咁多人，如果call uber又貴，呢度租車又貴，坐火車嚟倫敦又係要用七個鐘，仲要唔係點到點到門口，咁鬼煩，不如揸車嚟好過啦。
朋友到埗都已經六點，當然要同佢哋醫肚先啦。第一晚就同佢哋食港式炒粉麵做晚餐。原來蘇格蘭嘅茶餐廳價錢居然比我哋呢邊貴，而且唔算好食。朋友見我 post 相出嚟話好食，又講到明想試下，咁就要同佢哋去食返餐啦！等佢哋回味一下香港嘛！呢間其實唔係一間港式茶餐廳，佢應該係一間集越泰港於一身嘅食店。佢隱身於 Sutton High Street 街尾，店名叫做 Noodle House 。
今次嗌咗乾炒牛河，咸魚雞粒炒飯，星洲炒米，煎鍋貼，炒菜心，椒鹽鮮魷，珍珠奶茶。大人細路都食到舔舔脷。我最愛佢嘅乾牛河，炒菜心，有鑊氣，好味。椒鹽鮮魷同珍珠奶茶就真係失色好多，下次就唔好叫嚟飲啦。High Street 有間 T4 好味好多。吖，記得呢間餐廳係唔收信用咭，記得帶定現金過去找數呀！
喺呢度可以食到乾牛河，真係好滿足。
|
https://www.openrice.com/zh/hongkong/review/%E6%9A%97%E9%BB%91%E7%B3%BB%E8%A3%9D%E4%BF%AE-%E6%B5%81%E9%AB%94%E8%97%9D%E8%A1%93-cafe-e4381737
|
見到人哋Ig 先知道呢間酒店4樓開咗間隱蔽嘅西餐廳。餐廳用咗好多流體藝術做裝飾，分為室內同室外2個用餐區。食物唔算話好多選擇，但前菜、小食、意粉飯、主菜同甜品都有齊。見到都唔少人喺室內食Shisha😶🌫️。
蟹餅有別於一般坊間烹調手法，唔係炸嘅反而食落軟綿綿又唔油膩，中間全部都係一絲絲蟹肉，食落幾濃鮮味🦀。下面配上醃過嘅車厘茄同紅菜頭汁，清新開胃。
平日好驚叫海膽意粉，正所謂愈期待愈失望🫣。不過點餐時靚女店員話推介我哋叫，咁又點可以唔信佢🤤。結果❗️海膽味真係好濃郁， creamy漿口🧡，完完全全食到海膽嘅鮮甜味。意粉煮到al dente 🍝每條都被海膽汁包住，果然係必食🫶🏻！
只睇賣相唔講都唔知係羊排😳！煎封得啱啱好唔會過熟，中間仲係好靚嘅嫰紅嘅但完全冇血水。羊味香但唔蘇，調味啱啱好唔洗點醬汁已經超好食🐑。旁邊配有蒜味香濃嘅油封蒜頭🧄同香滑嘅烤茄子蓉🍆，配菜都好有心思有水準！
餐廳有唔少有特色嘅Cocktail同Shisha🍸。唔好就酒精我哋就叫咗2款Mocktails ，分別係蘋果玫瑰紅茶同菠蘿青瓜，味道正常未算係好有特色。
呢間餐廳食物質素真係幾高👍🏻，不過份量相對細啲所以網上啲人都話佢價錢比較貴。呢點都係嘅，不過食物好店員又nice我哋就覺得食得好開心喇😚🤘🏻。
|
https://www.uklazybag.com/%E5%AE%89%E5%B1%85/%E9%A6%AC%E8%B7%AF%E7%B6%AD%E4%BF%AE%E8%A8%98%E8%B6%A3/
|
某日下晝返到屋企，Eric哥哥就發現一份由市政（council）派發嘅通告單張，寫住「micro-asphalt surface treatment」,即刻就意識到進出屋企嗰條馬路將會進行維修工程啦！除咗講吓個過程係點之外，都想提大家少少注意事項，將來如果喺各位屋企附近council需要維修馬路嘅時候，可以準備得好啲。
通常於每年嘅2月至11月進行，喺住戶收到單張之後嘅3個工作天內開始工程，除咗收到通告之外，你都會喺附近嘅公共設施當眼位置（如街燈、大樹、欄杆等）見到綁住幾個膠牌告示，提大家預計工程完成日期。
星期一至日都有機會，時間由上晝7點至下晝6點。視乎工程嘅規模同埋天氣影響，有時都需要分開幾日先完成到。
由於工程其中一日喺星期六進行，所以宅在家中嘅Eric哥哥都有八卦下望咗一陣。簡單講就係倒啲瀝青鋪返靚仔條馬路啦，不過由於依家比較興用水瀝青，所以就相對無以前舊式油質瀝青咁大味。過程中都有重型工程車會駛入嚟條街倒瀝青，然後隔一陣就會見到一班「職安真漢子」好有默契咁拎工具人手掃靚個表面，呢個過程會重覆幾次直到個馬路表面固定好靚仔哂。完成工程後隔1至2日就會有市政府工作人員再返嚟檢視下。
雖然水瀝青比舊式瀝青無咁大味，但工程期間難免都係聞到啲唔太清新嘅氣味，對氣味比較敏感嘅朋友都係關好門窗唔好晾衫出去好啲。
由於工程期間係唔准住戶嘅車輛出入及唔俾泊街，記得預先泊好自己架車，視乎情況收返架車入自己車房，或者當日非揸車不可嘅話就要預早泊定去屋企附近嘅合法泊車位置。
工程期間有大型車輛及重型機器運作，記得睇實小朋友同貓仔狗仔唔好俾佢哋獨自出去，免生意外。
另外，亦見到有出面街外嘅車唔理告示，喺工程人員take lunch break嗰陣照駛入嚟，搞到有車軚痕，睇住班職安真漢子食完lunch返嚟見到啲車痕之後表情都講哂粗口咁，覺得超慘，好彩佢哋都非常敬業樂業，再鋪過再掃過整靚仔哂先收工，仲執拾好哂附近位置，好抵讚好專業！
完成工程後，有機會嘅話不妨同班職安真漢子打聲招呼讚下佢哋多謝佢哋，等佢哋知道有人欣賞佢哋嘅工作！
|
https://www.primecredit.com/credit-card/latest-offer/hot-deals-patrols/
|
推出人氣商品/服務俾你以荀價快搶！
以上優惠已完結，只供參考。
富衛保險家居保限時7折，保費每日低至HK$1.4！另有限時8折富衛保險家傭全保，保費更可每日低至HK$1.5！
MSIG iHome家居保險低至8折優惠！另有iTravel Plus旅遊保險低至7折優惠！
俾你隨時隨地以優惠價入貨！
部分優惠已完結，只供參考。
唔想錯過「熱搶轟團」，就要開啟手機推送通知呀！
|
http://blog.anthonywong.net/2008/07/01/%E5%95%86%E6%A5%AD%E9%9B%BB%E5%8F%B0%E7%B6%B2%E7%AB%99%E5%A4%A7%E6%B7%B7%E4%BA%82/
|
真係未見過有公司咁樣 launch website 嘅，原本個 website run 得好地地，為咗推新 service，將成個 site 換咗佢，結果係搞到好多俾咗錢聽 archive 嘅人聽唔到，特別係一眾 Mac user 同非 Windows user。嗰個新推出嘅 Toolbar 又唔 support OS X，又唔 support Firefox 3。原本嗰 site 都仲有得俾 user 揀用 RealPlayer 定係 Windows Media Player (Microsoft ASF format) 來收聽 realtime 廣播同 archive，但係個新 website 淨係 serve ASF 同埋用佢個 P2P toolbar。香港公司搞 website，已經無眼睇好耐。宜家咩年代啊，做 website 竟然仲唔注意係唔係 cross-platform。雖然 Real Audio 同 ASF 都係 proprietary，但係點計 RealPlayer 嘅 cross-platform support 都好過 ASF 好多，Mac 有 client，Linux 又有，連 Unix 都有。宜家商台竟然仲廢埋 Real Audio，有無搞錯。其實商台真係好天真好傻，將個 site outsource 俾大陸公司做，大陸公司做 website 出名 IE-only，商台自己嘅 project management 又好有問題，無做好 testing 唔駛講，個 site 宜家俾人媽到飛起，俾咗錢嘅用唔到應有服務，咁都仲唔 rollback 番個舊 site 出來，又或者同時間放番個舊 site 出來一齊行，咁係咪即係話根本無諗過任何 fallback plan，無 contingency plan 嘅呢？前幾日入去商台個 website，赫然發現個 domain name 變咗 beta.881903.com，心諗，唔係唔記得改番 DNS 吓嘛，邊有人用咁嘅 domain name 架，後來先發現原來商台係認真嘅，仲喺埋個 logo 寫住 beta，懶係 web 2.0 咁，真係膠到無朋友。人哋啲 website 寫住 beta，好似 gmail 咁，alpha, beta, gamma 都無問題，因為第一，佢就算係 beta 都仍然好 stable，第二，佢無收我錢。但係商台呢個 case 唔係咁，我真係唔信竟然有人 launch beta service 俾 paid service 嘅 user 咁樣搵香蕉皮自己踩。
好，鬧完，既然俾咗錢，唯有自救，用 XCode + Applescript + shell script 寫咗個 application 俾 Mac OS 10.5 嘅 user 用（唔知 10.4 得唔得，得嘅話通知聲），可以聽得番 archive，呢度 download。Download 完記得睇 README 點樣用！為咗獲得最佳效果，請同時下載 Real Player & Flip4Mac，得閒可以順手裝埋 Perian。
更新 2/7/2008 6:25pm: 如果你安裝咗 Flip4Mac，你要先響 System Preferences 度打開 Flip4Mac，make sure “Use Filp4Mac WMV Browser Plug-in” 選項無被揀中。
33 thoughts on “商業電台網站大混亂”
前陣子打風去諗住聽吓收音機，上到881903睇都咗︰佢搞乜呀！
我平時用開Debian，要我為佢轉OS咩唧係唔使做嘢？
大狂：其實聽商台個直播可以唔用個 toolbar，用 RealPlayer 開 mms://mslive02.881903.com/cr1 or mms://mslive02.881903.com/cr2 就得。
唔駛客氣。我都係香港人網擁躉，順便喺度呼籲吓，無必要就唔好聽商台啦，聽 My radio 啦。
Anthony,你好勁呀！因為我唔係電腦人，所以呢個program好似magic 一樣！
謝謝你的 program，終於聽到 archive，攪左成個星期，903今次真係好過份。
猛人真係猛人，造福萬民！
睇來本程式已完成歷史任務，商台的 archive 改番可以用 WMP 或者 Real 來聽。
我係付費會員，我呢兩個星期都冇法登入、冇法聽商台節目重溫。
我去問技術支援又冇人覆。
|
https://jdailyhk.com/2020/06/westtung-2/
|
好多人都會係社交媒體，甚至係YouTube上分享自己日常生活、旅遊Vlog咁。香港正妹西童(westtung)平時都會拍片放上YouTube，分享各國旅遊勝。
西童(westtung)亦不時IG分享福利圖，憑住長腿同埋豐滿S型身材俘虜一眾粉絲們，IG仲有9.2萬粉絲添！有留意佢既話，仲會知佢不時都會出Stories同大家傾計傾心事，好有愛。
西童(westtung)不時換上泳衣展現好身材：
其實佢都係一個Jdailygirl嘅一份子，凡係Jdailymall買嘢用優惠碼「westtung」買滿$350減$50，「westtung100」買滿$1000減$100。
之前仲拍攝《雲吞叫埋雞》超好身材成為大家亮點：
西童長腿S型身材俘虜眾粉絲：
之前仲一齊拍運動片：
|
https://gongjyuhok.hk/articles/10296
|
教育局今日（20號）公布，疫苗氣泡2月24號起涵蓋學校，所有幼稚園、中小學、補習學校嘅員工、提供服務人士和到訪者須出示至少接種第一劑2019冠狀病毒病疫苗嘅記錄先可以進入學校，而且唔打針嘅僱員網上教學（即俗稱Zoom教學）都唔俾做。有關安排唔適用於學生。
當局指，除獲豁免者外，下月24日起，所有未接種疫苗嘅學校僱員，將不獲准喺非暫停面授課堂期間進行任何線上、校外教學或其他工作。學校管理層有責任按《僱傭條例》和《資助則例》處理員工嘅紀律事宜。
此外，所有由學校直接僱用嘅教學和非教學人員須喺4月21日前完成接種兩劑新冠疫苗。學校須妥善登記同保存有關疫苗記錄名冊。
如果係有健康理由未接種疫苗但獲豁免嘅人士，仍然須每三日接受一次新冠病毒測試，而且樣本必須以鼻腔和咽喉合併拭子非自行採集，校方也須備存檢測記錄。
疫苗氣泡安排唔適用於學生，惟教育局呼籲適齡學生盡快接種。
|
http://www.kinseymama.com/2019/03/blog-post_22.html
|
還記得上年暑假我地約埋朋友仔齊齊上星夢郵輪過左一個非常開心嘅旅程(按此重溫)，小小豬對《世界夢號》一直念念不忙，佢話上次實在玩得唔夠喉，最掛住就係嗰個嬉水區同水上滑梯，又話有好多表演同埋故事分享我地冇去睇，所以就話好想再上郵輪玩(唉...豬仔....我何嘗又唔係好想再嚟呢...哈哈哈)。
原來《世界夢號》嘅海上日本祭係由三月中開始至到六月中，係郵輪甲板上舉行，有街頭小吃同埋遊戲攤位，另外仲有啲創意文化工作坊俾各位大小朋友參加呀！
開心嘅時間真係過得特別快，原來已經到左我地要落船嘅時候，其實唔止小小豬就連我地有點唔捨得落船。
經過今次快閃一轉，我就更加想再上郵輪玩過(啲癮真係飛晒出嚟啦)，尤其今次嚟到俾小小豬知道原來郵輪係有五日沖繩海上之旅，佢話咁就可以更加多時間係郵輪上大玩特玩，到時就一定可以玩過痛快。
哈哈哈....俾小小豬講講下，我都非常心思思添，就算唔去五日行程，平日簡單嘅三日兩夜都可以嚟一個短短充電都唔錯。
等我認真計畫下我地嘅行程，希望好快就可以俾機會小小豬願望成真啦！
|
https://www.kingnet.com.tw/medicine/generic?recno=1467620434
|
主治胃寒呃逆，嘔吐反胃，脘腹冷痛，泄瀉痢疾，腎虛陽痿，陰冷疝氣，腰膝冷痛，陰疽，口臭齒疳。
暈車、暈船、胃腸脹氣、筋肉扭傷、肌肉酸痛、皮膚搔癢。
塗抹過量可能造成皮膚刺激，或引起過敏反應如紅疹。
丁香，味辛，性溫;歸脾、胃、腎經;芳香散降;具有溫中降逆，散寒止痛，暖腎助陽的功效。
本品含揮發油，能促進胃液分泌，增強消化力，減輕噁心嘔吐，緩解腹部氣脹，為芳香健胃劑。有局部麻醉止痛作用。
本品含揮發油，可增強消化力，減輕噁心嘔吐，且局部塗抹有麻醉止痛作用。
本品為外用液劑，不可內服。
|
http://www.amethian.com/2016/11/blog-post.html
|
閒時我都鍾意聽小朋友講下佢地嘅感情問題。而好衰格地，每次聽到有人講「我以後唔會再理佢！」，我都會即刻質返幾句：
結果呢？結果咪就係 100 次有 99 次都被我講中，命中率直迫國際明燈比利、本地明燈燒山。講就天下無敵，做就……「我講下咋喎」。明明今朝先誓神劈願要過新生活，太陽都未落山啫已經話掛住人。呢種情況，屢見不鮮。
以後唔理？挑，人地出個 status 你咪又係心思思～呃邊個啫。
明明好想關心人，但礙於面子，偏偏就話以後唔撚理；人地向你示好你就鬧走人，之後就話人地唔侵你玩搞針對；成日話人唔了解自己，到人地好聲好氣問喇，又嫌人地蠢解釋都費事。喂，咁嘅人邊會有人愛架，你地話係咪？畀我遇著個咁難頂嘅八婆我都即走啦，仲留喺度嫌被人虐待得唔夠咩？
我同小朋友講，做人最緊要忠於自己。係，就話係，唔係，就話唔係；掛住就話掛住，放唔低就認放唔低；有錯就認，傷害到人就設法補救。連面對自己嘅勇氣都無，你呢世人都唔駛旨意做到大事。誠實面對自己嘅感覺，唔駛怕樣衰，因為點樣衰都唔衰得過你口不對心。次次都講得出但做唔到，彈出彈入，真係幾柒的。
唉，咪睇我好似好口臭好撚 mean 咁。Believe it or don't, 我暗啞底係好錫啲小朋友的。
|
https://www.menclub.hk/tech/28945
|
黑客組織REvil 14成員全部被逮捕！
HOME/TECH/黑客組織REvil 14成員全部被逮捕！
世界上有唔同嘅黑客組織，佢地全部都有自己嘅任務，而其中一個非常出名嘅一班勒索黑客組織名為REvil，佢地曾多次攻擊大企業，其中就包括去年攻擊台灣廣達電腦，並竊取 Apple公司 MacBook Pro 嘅設計圖並要求5000萬美金，否則將公開全部資料。
最終，REvil方面都真係放左部份 MacBook Pro嘅設計圖上暗網。不過，近日呢班黑客就被俄羅斯當局一網打盡，從此REvil正式消失。
因為REvil嘅犯罪嚴重，最終被多國視為眼中釘，而因此多國決定聯合合作，並最終在俄羅斯成功將14名成員逮捕，並撿取佢地超過4200萬港元嘅加密貨幣、現金及名貴房車等資產。
當然，REvil消失唔代表網絡安全，大家同樣要打醒十二分精神，否則有咩損失就唔好啦。
|
https://88db.com.hk/Property/Chinese-Realty/ad-5582760/
|
疫情執平貨，過大陸辦理健康證免費咨詢（唔使再隔離14天)！！！
🚇地鐵上蓋物業，毗鄰中山城軌1 號線。
⚜️1100呎～1200呎，3房 精裝園景豪宅現樓。
✅交通配套：
3️⃣ 2分鐘接通中山城軌1號線🚇 貫穿各個城區。
4️⃣5分鐘上深湛高鐵🚅30分鐘到深圳北、45分鐘翻到香港西九龍。
6️⃣4分鐘到城南客運站🚃長途站暢通全省。
✅生活配套：社區配備四大中心，交通中心、商業中心、運動中心、休閒娛樂中心。
✅項目配套：自帶10000㎡英倫商業街，4000㎡臨湖休閒會所➕泳池🏊♀️健身房，2.5公里環湖棧道、餐飲等配套，一應俱全。
✅周邊配套：畅享1400畝树木园自然美景⛰ 暢游國家4A級金钟湖公園🏞。
✅醫療配套：毗鄰珠江西岸最大型醫療中心，中山市第二人民醫院、博愛醫院🏥。
|
https://paosotony.com/f7b265d5-9aaf-4a42-b264-ec5b3540c453/
|
新年流流，好多人都會去睇下流年，算下命，希望趨吉避凶，甚至為迷茫嘅人生搵條出路。
如果閣下得閒有八掛下，應該都會有類似經驗，係一班朋友、同事或者親戚入面，其中一個去睇相，然後話個睇相佬好準，講中晒佢D野，其他花生友就開始心大心細好唔好去睇下。
有人話睇相算命其實係統計學，所以唔排除有D真材實料嘅相士，真係能窺探到命運奧秘，但大部份都係江湖術士搵啖飯食，利用人嘅心理弱點，去製造一D假神蹟去騙財，甚至騙色。
閣下未必估到，江湖術士捉心理，原來係有一套好系統化嘅策略，將幾時做乜講乜都編排好晒，只要運用得夠純熟，就可以令人有「好準」嘅錯覺。而呢套策略，係源自一個古老嘅江湖門派—江相派。
江相派據說流行於民國初年，成員主要係相士、算命師、和尚、道士、廟祝等等。江相派嘅領袖人物，總結多年來各種行騙經驗，寫成三本秘笈，統稱＜師門三寶＞，三寶分別係＜英耀篇＞，＜阿寶篇＞，＜扎飛篇＞，而之前提及嘅捉心理策略，就係來自＜英耀篇＞。
本人有幸拜讀過＜師門三寶＞嘅所有篇章，後來發現＜英耀篇＞主要內容，其實並非行騙，而係透過一D觀察同話術，去快速地獲取別人信任，建立專家形象等，而＜阿寶篇＞同＜扎飛篇＞，就確實係一D行騙手法。
我地做Sales，何嚐唔係想快速獲得客戶信任，建立專家形象？所以我開始仔細啄磨＜英耀篇＞，將當中部分適合嘅手法，借用到銷售上。
係香港，我可能係唯一一個人，將睇相同銷售cross over，箇中秘密，將會係「爆數鬥室」為閣下揭開。
|
https://lingsik.com/blogs/blog-snacks-best-friend/%E6%97%A5%E6%9C%AC-%E7%B1%B3%E9%A4%85-%E7%B1%B3%E6%9E%9C-%E6%9C%89%E5%92%A9%E5%88%86%E5%88%A5-%E4%B8%80%E6%96%87%E5%AD%B8%E6%B8%85%E9%BB%9E%E6%A8%A3%E5%88%86
|
其實米餅同米果最主要唔同嘅地方係形狀同大細方面。米餅尺寸較大，亦係圓形為主，佢係由日本過年都會有嘅圓形「鏡餅」（年糕）演變而成，到後期再有人張佢米餅切得再細d同做出唔同形狀，先至出現米果。所以兩者嘅原料都係糯米製造，只係外形唔同。
以鐵火燒 扇貝味米餅，為例，一塊米餅只有33卡，過口癮來講比薯片等健康得多！睇睇以下精選買餅，快手幫零食櫃補課啦！
鐵火燒係日本元級米餅品牌，絶對有信心保證。炸米餅質地酥脆，最外層有薄薄嘅鹽粉，入口即融。仲推出多款口味米餅，例如海老、海膽、扇貝等海鮮味突出，鹹香濃郁。粟米濃湯同紫菜味就鹹甜交叉，滋味無比，小朋友就最鍾意！一次過買晒咁多隻味，總有款係你心水！
嚴選100%日本國產米製造，並採!網路爆紅款桃屋麻辣香油製成，香油味突出，仲帶d洋蔥同大蒜辛香感，麻辣味與眾不同。米餅以獨特職人煎烤法，除咗特別酥脆，仲令米餅嘅天然米香同麻辣香油非常配搭。
大多米餅都係加入海鮮味同鹽粉，而栗山米菓作為米餅暢銷品牌之一，口味當然非同凡響啦！栗山米菓採用日本有名稻米產地--新潟嘅大米製造香脆米餅，再加入咗瀨戶清新柚子，同時保留米餅經典鹹香滋味，啖啖微酸帶鹹甜味，非常過癮！清爽味食幾包都唔厭！
除咗有鹹味米餅，甜甜滋味都好受歡迎嫁！粒粒不規則糖霜形狀好似落雪咁，外形已經夠特別，採用北海道鮮忌廉製成米餅，加上鹽粉令糖霜甜而不膩，味道又鹹又甜更加突出米香，令佢比一般米餅更出色。
日本超級搶手嘅米果，一打開包裝就聞到好重鹹蝦/海膽味，唔會過鹹過膩，脆卜卜，有日本網民建議點沙律醬仲正，酸甜滋味仲突出米果鹹香味，一路食一路煲劇好快就食完，屋企要長期有貨先得。
一包細細包，滿足你多個味蕾享受！嚴選十款唔同種類脆口米果，有魚乾仔、豆類、脆片等等，款款香口，脆度十足。味道豐富又香口，果然係日本銷售No1嘅什錦米果，未試過就一定要試下啦！
由紅綠兩種辣椒製成嘅辣味，令米果辣香滿滿，同香脆可口嘅炸米果非常配搭。雖然只得一款炸米果，但仲有花生粒，同炸米果嘅香辣味會越食越上癮，一D都唔會寡口，最啱用黎配啤酒同清酒，一路食一路飲酒，好快就食完一包，一定要儲定多D貨！！
|
https://www.5minutesmaster.com/uncategorized/%E4%B8%AD%E7%BE%8E%E8%B2%BF%E6%98%93%E6%88%B0%E5%B0%8D%E5%BD%B1%E9%9F%BF%E6%B7%B1%E9%81%A0/
|
美股可能大跌？因為公司要升係要有增長預期，即比如iphone未出大mon前，大家收到風，所以大升，又比如騰訊，出新Game，預期有大量下載人數，所以又升。
公司高增長期已過，要再升已好難。要回調係必然，只係要回幾多先合理。
另外中美貿易戰都好大影響。
如果美股爆，香港股票都唔會好得去邊。
美國科技公司技窮？
但現在這類公司係咪一路可以高速增長呢？你睇iPhone，去到今代已無乜特別，除左貴。
就算Samsung Note7出事後唔掂，現在都有摺得嘅手機，未摺係手機打開好iPad，咁將來iPad重有無市場呢？
，即唔可以單獨，影響香港。
之後日本、印度、歐盟可能都會跟。
中國科技真係不如美國？
ZTC中興事件之後，中國應該知衰，但要追反上來，都唔係一時三刻做到，起碼要3-5年。但美國今次中美貿易戰終極目標係唔想中國抬頭，特別係未來5G等高科技領域。
今次主要針對歐洲買家，亦掀起去美元化，再唔係Petro Dollar，這樣一來會影響好大，因為俄羅斯係出口大國，美元地位因而大大下降。
另外全球都減少買美債，對美元須求減少。
美元自從不再金本位，轉而變成Petro Dollar，咁耐以來，最危今次。
如過各國不再用美元買石油，美元地位亦消失。
美國2019加幾多息？
美國經濟強，失業低，證明經濟真係強，Donald Trump又減稅，又搞基建，又搞太空軍，未來通賬會急升，加息只會更快，可能加息4次，出年香港多數要跟加，如果再追加埋之前無跟個兩厘，咁即係有機會加多兩厘幾。但有冇可能加咁多真係唔知。
G20好多人以為中美會傾掂，Really？
首先Donald Trump一直都係出爾反爾，佢大選後好似失勢，好大機會佢會做啲野另世界振驚？
到底美國定中國會Win？
Next article2019香港人小心睇路啦！
|
http://jessica.scyeah.com.hk/%E3%80%902019%E9%9F%B3%E6%A8%82%E7%95%8C%E5%A4%A7%E4%BA%8B%E5%9B%9E%E9%A1%A7%E3%80%915%E5%A4%A7%E6%A8%82%E5%A3%87%E9%BE%8D%E8%99%8E%E6%A6%9C%EF%BC%81%E6%9C%80%E5%8F%97%E6%AD%A1%E8%BF%8E%E7%94%B7/
|
主頁 / Lifestyle / Lifestyle / 5大樂壇龍虎榜！最受歡迎男女歌手係咪你心水？
5大樂壇龍虎榜！最受歡迎男女歌手係咪你心水？
每逢年尾都係大事回顧嘅日子，喺風雨飄搖嘅動盪歲月裡，到底係咩嘢歌曲陪住香港人？有邊首歌曾經令你忍唔住無限loop？又有邊件樂壇盛事令你回味無窮？JOOX剛剛公布2019年年度回顧，除2019本地人氣音樂排行榜，更會揭曉本地用戶嘅音樂口味、聽歌習慣、「拍住唱」互動及睇直播互動次數。
最多人收聽嘅歌曲（排名不分先後）：
唔講唔知，原來香港人好鍾意聽歌，每朝早起身大概8點就開始聽住歌返工返學，夜晚6點收工又聽住歌返屋企，更有趣嘅，係原來香港人都鍾意Throwback Thursday，逢星期四都會有舖聽舊歌癮。而由於周末大家都出咗去行街，星期六日聽歌嘅人數就較少。
另外，本年度聽音樂次數最高嘅用戶，平均每日有10小時都是在聽歌，其實都幾顛。而當大家深宵寂寞時，係會揀麥浚龍《寂寞就如》以及謝安琪《其實寂寞》。
而JOOX 香港用戶喺2019年入面聽歌嘅總時間，足以坐飛機環繞地球飛行900萬次1！
講到香港人聽歌嘅口味， K-Pop從來都榜上有名！ JOOX香港用戶除咗會聽K-Pop歌外，更鍾意收睇韓國音樂頒獎禮及其他節目直播。JOOX喺12月亦直播Mnet亞洲音樂大獎 （MAMA） 及「Melon Music Awards」（MMA），當中MMA嘅亞洲網上直播中喺香港更錄得接近20萬累計點播人次，JOOX粉絲共送出6萬份禮物。
另外， JOOX喺2019年於多個地區同步獨家直播嘅大熱音樂節目包括：1月份舉行《WINNER EVERYWHERE TOUR ENCORE IN SEOUL》及《iKON CONTINUE TOUR ENCORE IN SEOUL》演唱會、第28屆首爾歌謠大賞（Seoul Music Awards）、韓國節目《M countdown》，以及5月份獨家同步直播韓國人氣選秀節目第4季《PRODUCE X 101》。
JOOX將於2020年為樂迷送上更多音樂娛樂體驗，呈獻不同音樂活動以及節目，緊記密切留意JOOX的最新消息！
|
https://cantonese.catchen.me/2011/12/
|
佢未到 6 個月，未明白自己嘅尾巴係咩回事。如果你將佢條尾塞裨佢咬，佢照樣會這咬。
作為一個被 iPhone 寵壞咗嘅用戶，Android 一直對我冇乜吸引力。不過，既然公司做嘅係 Android 產品，我點都要揾返部 Android 手機，唔係點做 dogfooding？我最想要嘅就梗係 Galaxy Nexus 啦，不過佢未有港版，英版又貴又難搞過嚟。小米雖然冇乜吸引力，但又冇乜衰，而且作為二奶機 2000 蚊仲可以接受，咁就佢啦。
部機到手後，實在係驚喜不斷。首先，作為多年 iPhone 用戶，我已經唔記得手機點樣開後蓋換電池啦。裝好電池之後著機，發覺唔記得插 SIM 卡，於是再次開後蓋將我張聯通 3G 數據卡塞入去。然後……Android 插 SIM 卡之後竟然要重啟？iPhone 一直可以熱插拔嘎！
著機之後裝嘅第一個 app 當然係豌豆莢啦，然後用佢嚟揾其它 app。好多 Android Market 上唔裨裝嘅 app 國內都可以揾到翻版，而且仲唔使錢，不過乾唔乾淨就唔知啦。我比較中意 next.wandoujia.com，因為佢係网頁直接推送，唔使裝任何 Windows 軟件。
係有 iPhone 4 嘅情況下，我真係冇乜動力將部小米手機攞出嚟用，所以佢只可以做二奶機。由於佢只係二奶機，所以我唔用佢嚟打電話發短信，只用嚟當 iPod Touch 用，塞張數據卡入去就算。如果真係要打電話，我就用 3G 打 Skype。
Android 比 iPhone 有意思嘅地方係 activity 嘅設計。例如話，輸完電話號碼後可以用 Skype 撥打而唔用電話撥打。不過，Android 用電太快，所以成日都要充。即使我一日其本上唔點用，佢都會冇𡁵大半電，實在係頂唔順！
|
https://www.dentalzh.com/ycmb/cjwt/688.html
|
爸爸媽媽都係第一次做爸爸媽媽，喺養大兒女噶呢個過程中，都係不斷在學習。
1.喺小朋友岩出乳牙嘅時候，我哋就需要開始注意小朋友嘅口腔衛生。可使用指套牙刷幫寶寶清潔牙齒，市面上好多寶寶用嘅指套牙刷都係硅膠刷頭，尺寸大小都係符合嬰兒噶口腔尺寸，所以爸爸媽媽唔需要擔心。如果寶寶喺訓教之前喝奶奶或者食其他嘢，都需要啷口先可以再訓。
2.千祈唔好比寶寶含著奶樽或者糖果訓教，有一種齲齒叫做奶樽齲，係非常可怕噶，爸爸媽媽需要注意，唔好比寶寶養成壞習慣。
3.窩溝封閉、塗氟都可以預防小朋友蛀牙，但係平時都需要督促小朋友做好口腔清潔工作，窩溝封閉唔係永久噶，唔係做咗之後就唔使理噶，所以父母平時一定要多留意小朋友嘅口腔情況，一旦發現材料脫落，就需要及時修補。
4.雖然係乳牙，但係乳牙蛀牙都需要補牙，爸爸媽媽千祈唔好以為小朋友反正都要換牙，所以乳牙蛀咗就唔使理，其實唔係噶。當蛀牙嚴重嘅時候佢就會引起疼痛，咁樣會影響小朋友嘅飲食同埋可能使恆牙胚壞死。所以當發現小朋友蛀牙嘅時候都唔可以掉以輕心噶。
5.換牙期間需要多留意小朋友嘅牙齒，如果乳牙已經甩咗，但恆牙仲未生出嚟，咁就需要睇牙醫檢查。
6.因為小朋友對牙齒方面嘅知識係比較缺乏噶，所以爸爸媽媽平時需要多d教育小朋友，督促小朋友自覺刷牙，少食糖果，爸爸媽媽噶責任係非常重大噶。
上一篇：牙齒「黑三角」你知幾多？
下一篇：牙齒功能有乜？
|
https://discuss.stickyricelove.com/t/topic/6583
|
有時性行為動作比較大／比較激烈可能都會造成肌肉酸痛嘅感覺。正如好耐冇做運動突然去健身之後肌肉會痛咁，性行為過程中可能有啲我哋平時未必會特登郁到嘅肌肉會用到，咁就會有肌肉疲累嘅感覺。再加上你有講到有體位令你覺得比較唔舒服，可能都會拉伸到，導致你而家覺得痛。
而排卵期前後由於荷爾蒙嘅影響，都有機會出現下腹／卵巢部位有痛嘅情況。
不過想同你解釋多少少關於排卵期嘅資訊。排卵同月經都好容易受到其他身體／環境因素影響，例如荷爾蒙水平、飲食、作息、壓力等等。而要等月經出現之後，先可以推算返幾時排咗卵。月經app嘅預計只係一個參考日期，未必係準確嘅，因為app係而你過往嘅月經週期數據去做預測，但唔會將你嘅其他身體因素考慮埋。所以，除非每日喺醫護人員嘅指示下用排卵試紙測試住，否則我哋好難準確咁知道究竟幾時排卵。
至於懷孕呢方面，如果你每次發生性行為嘅全程都有正確使用安全套，而且過程中冇穿冇漏，咁懷孕嘅風險係好低嘅。
同埋仲有其他因素有機會導致肚痛嘅，例如腸胃方面問題／壓力等等。
建議你觀察下先，睇下情況有冇好轉。如果幾日之後情況持續甚至更加嚴重，咁都建議盡快去睇下醫生，檢查下身體呀！
我比較擔心會唔會有黃體破裂嘅情況 不過我冇出血嘅 同埋會唔有可能陰道有啲受損嘅情況出現？
的確有時性行為比較劇烈，對於陰道／子宮頸造成嘅撞擊比較大嘅時候，有機會出現輕微腹痛嘅情況。正如有啲人做完子宮頸抹片測試之後嘅1－3日可能個肚都會有輕微嘅不適。
你所講嘅體位可能因為壓逼到腹部或者拉伸到腹部肌肉，所以導致痛嘅情況出現。而其他有機會出現嘅原因我哋之前都有幫你列舉。
單憑文字我哋暫時都未能夠好肯定到究竟導致你腹痛嘅確實原因係咩。所以都係建議你留意住自己嘅身體情況，如果痛嘅感覺冇好轉，係持續甚至加強咗嘅，咁都建議盡快去搵醫生檢查下，令到自己安心啲呀。
|
https://blog.carousell.com/hk/trend%E4%BB%8A%E6%9C%9F%E7%86%B1%E9%96%80/%E8%B3%80%E5%B9%B4%E7%B3%95%E9%BB%9E%E9%A3%9F%E8%AD%9C/
|
蘿蔔糕、芋頭糕！簡易賀年糕點食譜！
好快就係農曆新年喇！又係盡情食嘢過肥年嘅時候！與其同人爭買酒店賀年食品，不如今年試下同屋企人親手造賀年糕點，又好玩又足料，用嚟送禮仲夠哂心思！
小編以前試過喺外國讀書，冇得番香港過年，真係寧舍思鄉，所以就同朋友去亞洲超市買材料整蘿蔔糕，結果非常成功，仲好食過平時喺香港買嘅！
傳統家鄉蘿蔔糕嘅特色係將部份蘿蔔切粗條，其餘配料就切細粒，比坊間嘅蘿蔔糕食落更加層次豐富，加埋臘腸蝦米，夠唒香口！連我人在異鄉都做到，就知幾容易啦！
將所有臘肉、臘腸、蝦粉先蒸熟，攤凍後切小粒。
將蘿蔔去皮，1/3蘿蔔切粗條，其餘蘿蔔刨絲(刨出來嘅水唔好倒！)。
將所有材料切成小粒，放鑊爆香。
加入蘿蔔絲同臘肉炒軟，之後落調味料攪勻。
將粘米粉同鷹粟粉攪勻後，同煮好嘅蘿蔔水攪勻成槳糊狀。
將蘿蔔絲加入粉槳，然後徹底攪勻。
將蘿蔔粉槳倒入盆，喺糕面放些少臘肉。
將糕放入滾水蒸大約50分鐘，用牙籤拮入糕中，冇粉槳痴住嘅話就叫熟，之後灑上芝麻同蔥花即成。
煎糕最忌就係癡底！正所謂工欲善其事，必先利其器，煎嘢當然要買個靚平底鑊啦！
芋頭糕都係好受歡迎嘅賀年糕點，加咗五香之後又惹味又香濃！
冬菇洗凈浸軟，切粒。臘腸拖水切粒。蝦米切粗粒。燒熱油鑊，爆香臘腸，冬菇及蝦米，待用。
將雞粉、五香粉、鹽、糖同胡椒粉放入1杯水攪勻，倒入粘米粉，徹底攪勻，加少少麻油。待用。
芋頭切粒。用少少油爆香芋頭3至4分鐘，之後倒入2杯滾水，要蓋過芋頭，煮10分鐘後見到淨低少少水就可以離火。
加入炒香嘅配料攪勻，倒進粘米粉漿，攪勻成一團很濃稠嘅半生熟粉團。
粉團倒入塗咗油嘅8吋糕盤，用膠刮掃平表面，大火隔水蒸60分鐘。用筷子插入中央，如果冇粉漿黏住即係熟透。灑啲蔥粒就食得！如果冷藏，食之前煎香兩面，點辣椒醬或者XO 醬都好好味！
想蒸糕快啲慳水慳煤氣啲，建議大家用電蒸爐！可以一次過蒸幾底糕，快靚正！
除咗香口嘅咸點，紅豆糕都係好好意頭嘅糕點甜品，男女老幼都實中意！
用1杯凍水將粘米粉、澄麵粉、粟粉、糖和油攪勻，加入煮好嘅紅豆。
用中火煮粉漿至滾，一邊煮要一邊不停攪拌。
將煮好嘅粉漿盛入糕盆，大火隔水蒸一小時後待涼，放入雪櫃冷卻後即成。
整糕最緊要係攪粉漿攪得夠勻，然後要一絲不苟咁刮哂啲粉漿落蒸盤，膠刮係唔少得嘅幫手！
桂花馬蹄糕既清香又唔算好甜，新年整番盤一定深得長輩喜愛！
不妨加入Carousell 甜品迷 群組 同我哋分享你嘅私心食譜！大家整完記得放上Carousell同我哋開心Share！
一齊同屋企人整底糕啦！祝大家團團圓圓過肥年！
|
https://www.yogospel.org/%E9%86%AB%E7%99%82%E6%94%AF%E6%8F%B4
|
每日幾千單確診，等緊去公立醫院既確診者仲排緊期。
如果屋企人或身邊既朋友係老人家，小朋友，出現輕症病徵，例如發燒、頭痛、氣促，屋企無藥食又唔知點算好，請分享俾佢。
香港菁英會、香港青年發展聯盟透過合共贊助左iMeddy 為確診者提供2000個免費視像問診，有咩關於疫情既問題都可以問醫生，如有藥物需要，愛心車隊仲會無接觸下送藥上門，令大家安心，一同抗疫！
❤️ 藥物由 " 海天濃縮中藥 " 免費提供。
🌷凡新冠病毒確診患者（核酸檢測、深喉唾液樣本或自行快速測試）均可接受註冊中醫遙距診症。
🌷免費中醫遙距義診流程：
由醫師開處方給患者自費執藥。
⚠️ 遙距中醫診症服務只適合非緊急及非重症新冠患者，如緊急及重症患者需入院治療。
|
https://girlssss.com/28566/domina_avel/
|
為髮絲進行急救！
所以對佢嘅服務質素好有信心。
令客人放心。
做需時比較耐嘅treatment 都唔怕肚餓啦！
做Dr.Jr.嘅TOKIO INKARAMI角蛋白深層導入護理就啱曬！
真係迫不及待想快d開始！
再吹至7-8成乾。
打造凝聚結合基底。
專利凝聚結合技術有效重建毛髮內部髮芯。
好細心又有耐性。
再以 Tokie IE Inkarami洗頭水作最後護理就大功告成！
效果令人極滿意！
好細心又貼心呀！
即享Dr.Jr. TOKIO INKARAMI 角蛋白深層導入護理 $850！
|
https://www.vjmedia.com.hk/articles/2020/01/29/203235/%E5%8F%A3%E7%BD%A9-%E4%BF%82%E4%B8%80%E5%80%8B%E4%B9%9C%E5%98%A2%E5%95%8F%E9%A1%8C%EF%BC%9F
|
口罩….. 係一個乜嘢問題？
首先係：香港冇理由唔夠。
跟進番 FB 大量爆料，其實政府早就設計好，由懲教署生產 Q 嘜口罩，車咗懲教署字樣，每日生產量大約五萬個，足夠俾香港政府人員使用。懲教署工場每年生產量大約一千五百萬個，而日前政府自己都爆响口，預備好一千萬個備用。
至於醫護人員額外需要使用嘅「重量級」口罩，N95，發言人都提到起碼夠用三個月，呢類口罩，即使外國廠家要加單，三個月唔會趕唔切嘛。
因此站在抗疫最前線同最有需要使用嘅口罩，冇理由唔夠用…. 又使乜跪求北京恩賜？
至於街上，路人甲乙丙都識講，見過沙士嘅，都知道當年最嚴重嘅時候，都唔會冇口罩賣…. 而當年都係全球傳染，全世界都要用口罩，總唔見得當年口罩生產力會高得過十七年後嘅而家？
咁樣今次香港實在發生緊乜嘢事？
第二個問題，唔係香港有乜事，而係中國有乜事。
其實只要將鏡頭掉轉一下，唔好淨係睇香港，睇下世界情況就一目了然：但凡有中國人嘅地方，就會出現搶購潮，啲口罩源源不絕往中國內地運送。
其實情況一如毒奶粉之後的搶購奶粉情況一樣。中國唔係冇奶粉，正如中國都係口罩生產大國….. 不過到命仔要緊嘅時候，到底中國人會揀邊樣？
呢個情況，相信最驚嘅，係中南海裡面班大帝….. 深層次矛盾，唔係香港咁簡單，而係全國嘅政權，去到省一級，都係集體敷衍；而到大難臨頭，冇人會想做共產黨嘅替死鬼。
Permalink: https://www.vjmedia.com.hk/articles/2020/01/29/203235/口罩-係一個乜嘢問題？
|
https://sharlo.hk/%E8%A6%8B%E5%B7%A5%E9%9D%A2%E8%A9%A6%E6%94%BB%E7%95%A5/
|
好多公司雖然唔要求應徵者有工作經驗，但都會想考下你對間公司了唔了解，所以做資料搜集係極之重要。資料搜集當然唔單止上人地公司網站睇下做咩就算，仲應該搵埋佢地最近同咩公司合作、做過啲咩大 deal 、同競爭對手比有咩優勢、未來有咩發展計劃等等。
另外，好多 Fresh grad 都有個通病，就係佢地 GPA 雖然唔錯，但大多數都唔清楚真實嘅商業世界係點運作。尤其係非 Graduate Programme 類嘅 Opening，淨係靠 Google 上面搵到嘅job description 根本唔夠，好多同學就會加埋想像去理解報嘅職位係做啲咩。去到面試時，本身面試官希望聽到一啲職位上嘅 keywords 同對公司嘅了解，點知你講咗一堆唔關果個 position 事嘅嘢，要由佢哋解釋返個職位係做啲咩，咁獲聘請嘅機會就會細好多。
所以大家見工前一定要徹底了解公司業務、行業發展同埋工作範疇，除咗可以 Google 之外，一啲大公司有時會舉辦virtual talk，當中會有公司簡介同員工分享，係一個好好嘅機會去深入了解公司嘅架構同運作。你哋亦可以嚟 sharlo.hk 搵個真係喺你心儀公司做緊嘅 Insider 直接話你知。
每次面試都印定幾份 CV，萬一 HR 印錯或者印漏，你都可以即時補上，成本極低，但用得上嘅話印象分一定大增！另外亦特別提醒，如果你有好多工作經驗，見唔同行業最好準備唔同版本嘅 CV，將大量嘅工作經驗擺哂落去亦未必係好，你都要注重每項工作經驗嘅描述。咁樣一黎可以突出你相關嘅經驗，二黎就唔會令面試工覺得你未肯定未來想做邊一行。
如果你對寫 CV 無信心，歡迎嚟 sharlo.hk 搵我地做緊 HR 嘅 Mentor 幫你執下份 CV 㗎！
有研究講過面試頭五分鐘已經決定咗你面試成功與否，剩返嘅時間只係用黎肯定面試官嘅決定，所以一開頭嘅自我介紹一定要好好把握。
自我介紹最緊要夠簡而精，每一句都要有目的去講，要問自己點解要加某一句，點解要用呢個字眼。成個自我介紹應該要扣緊果個職位嘅要求去講點解你想做呢份工，同埋你比其他求職者突出嘅經歷係啲咩。
見工有時候就好似 pitch 一個 idea 或者 business plan 咁，一個好嘅故事比好嘅產品更容易 sell ，面試官每日可能要見幾十個 candidate，除非你嘅 CV 真係好突出，唔係嘅話一定要諗辦法包裝自己嘅故事。
每個人嘅背景都總會有弱點，可以係 GPA 低、Intern 經驗唔夠、讀嘅科同報嘅職位無關係等等，呢啲全部都有機會係面試俾人拎出嚟講。即使你真係有完美履歷，面試官都會千方百計咁質疑你，針對某一件事或者你嘅回答不斷問，直至你無法回答，目的可能係想了解你對壓力的承受能力同埋應變能力。
無論面試官係因為咩原因質疑你，作為求職者，最緊要係唔好俾佢牽動情緒，點都要保持住從容不迫嘅態度。而面試前亦應該先檢視下自己，睇下自己有咩位會俾人「攻擊」，再諗定應對方法。
無論係自我介紹定係其他你預計會問嘅問題，一定要不斷練習點答，如果自問講嘢或者英文唔係好叻，不坊可以考慮背哂成段答案。好多人都會擔心俾人聽得出係背答案感覺唔好，但其實去到面試自然會緊張啲同有甩漏，表現都會打咗 7 折，預先背定答案會令你講得更流暢同埋有自信。其實只要配合好身體語言加埋同面試官保持眼神交流，即使你背答案都會睇落好自然。
呢個係最後嘅搶分位，記住無論點都要問問題！我地遲啲會出另一篇專講有咩加分問題，記得密切留意我地喇！
如果你喺求職路上有任何問題或者想了解某一間公司、某一個行業，但又無 Connection 嘅話，就即刻上 Sharlo.hk 搵我地嘅 Mentor 直接單對單發問啦！
|
https://hkdsebchui.com/hkdse-english-%E8%8B%B1%E6%96%87%E5%AD%B8%E7%BF%92%E6%96%B9%E6%B3%95%E5%8F%8A%E6%8A%80%E5%B7%A7/
|
正如我一直強調，學英文同考好DSE英文係兩回事。讀書同考試都係兩回事。除咗要教好大家英文之外，我會教大家點樣考好 DSE 英文。
點樣令到英文可以有進步？
之前好多學生都會問我呢個問題。
如果你未到中六，你都仲有時間去讀翻好英文。之前2018年DSE狀元 Monica Chan 都有分享過相關方法，我整合咗相關內容去分享畀大家。
首先，大家要建立讀英文嘅習慣同興趣。建議睇多D你有興趣嘅Youtube 片，咩類型都無所謂。初期可以睇下字幕，睇完一個月可以就轉無字幕，慢慢習慣聽英文，自然就會有intonation同accent，listening 都唔會係問題。
Youtube Channel 推介：
就 Reading 而言，Monica 建議大家最好搵D有興趣嘅書黎睇，例如the Maze Runner / the Hunger Games / Harry Potter / the Fault in Our Stars 都係好好睇既小說類書。
首先培養左睇英文嘅習慣同興趣仲有語感，Reading 自然更得心應手 － 畢竟DSE D文都係你睇得明／大概估到個意思就夠答問題。不過，一開始睇書係會一頁有好多字唔識，但如果你慢慢查多幾次到後尾就會發現同一個作家D書裡面黎黎去去都差唔遠，D寫作風格都差唔多，慢慢就會明多D。
有時嫌太辛苦就skip下D難字／太偏門嘅字（例如野食名），大概知道意思就move on，都無乜所謂，最重要係訓練速度同語感。
Speaking方面，其實趁時間仲多可以試下上網搵外籍老師每個禮拜傾計／上堂，習慣係無準備嘅時候直接講英文，比個腦建立一個英文嘅系統，等你講英文果陣唔會需要講中文翻譯成英文。
同時都要建立講英文嘅自信心，因為其實如果你有自信有intonation，自然會流暢D同聽落好聽D。
常見錯誤：考好英文 ＝ 背生字？
Smarkle_dse 都曾經有分享過背生字呢個方法唔 work。好多人會教你「睇多d書啦，見到有無識嘅字即刻查字典，mark落本簿仔到！」。首先，你高中已經得好少時間睇課外書。其次，過多一個禮拜之後你應該唔會記得曬所有字。最後，你dse都好難真係用得翻d深字。
如果想考好英文，記常用字嘅synonyms（同義詞）更為有效。
如果你無啦啦拋個idiom或者拋個你覺得好靚嘅形容詞出黎，無人guarantee到你用得好，但係用多少少常用字嘅synonyms就穩陣得黎可以到show quali拎高分數。
舉個例子，”advantage” 係一個DSE應該99％機會會用到嘅字，你可以用一分鐘時間上 Google search “advantage synonyms” ，佢會即刻show成個 list 嘅字比你，有edge / trump card / boon 等等，你可以揀幾個用五分鐘時間寫低，有時間嘅搵埋例句，考試前再用五分鐘時間背下，用得翻嘅機會大好多。
相反，你用十個鐘睇一本書，用三個鐘查字典同寫 notes，記咩叫 “flabbergasted (~shocked) ” 等等嘅字，到DSE就會一係唔記得，一係用唔到，呢個正正解釋咗點解亂背生字係冇用。
所以，你應該揀 d 易學易背嘅生字，將幾個差唔多意思嘅字組合埋一齊背，更加systematic同埋容易背，用起上黎都更順手拈來。
更重要嘅係，有時寫文總會有啲字係會用幾次嘅，例如Many、Important 嗰啲，你冇可能係咁重複寫 “this is important” “that is important” “x is important” “y又 important” 咁，你要有時寫下important，之後就用其他 synonyms，寫下pivotal、essential、vital依啲唔同嘅詞彙，增加你個 language variety，咁樣 marker 會容易d 畀到個更高嘅 language 分你。你先可以話俾marker 知你唔係淨係識得 important important important。
學同義詞仲有助你 paper 1 reading。比著你喺set卷嗰個人，你都唔會揀啲用字太簡單嘅文章作為考材。為咗提高文章難度去做考材，文章總會將d簡單嘅字轉做一d 難字，例如將 “important” 轉做 “pivotal”。依個時候，識得唔同字嘅synonyms就可以大大地幫助你明白篇文嘅意思，自然對reading有莫大嘅幫助。
|
https://www.dcard.tw/f/hkmactwexchange/p/237636580
|
這裡是專屬於僑生交流的版面。
台灣要打仗？？
屋企突然有事冇錢比我可以交學費，我可以點？
點解一定要系自己唔適合讀書既時候讀書？遲小小，穩定翻自己再讀過都得架……
B5 休學係咪唔洗強制出境？
好多謝上面各位既回覆 可能真係因為呢個病既關係 第二朝我起身已經心情平復咗好多 同埋我自己一直有back-up plan傍身 所以嚟緊應該會先休學，然後再慢慢係呢邊見步行步 加上之前我都有自己一個係外國生活既經驗 所以問題唔大、甚至可能對我既狀況仲好啲添 但係度都想覆翻你哋啲comment B1 冬天喎同學，點游呀🥶🥶 B2 有冇興趣PM傾？ B6 似乎係你啲閱讀理解唔掂多啲喎，你邊度睇到我係讀唔掂+英文差？我數學炒左啫，唔代表我其他科唔掂。我係咪要攞埋我本英文小說督著俾你睇咁你先覺得我讀到大學？上唔上到大學並唔代表一切，甚至唔少我身邊既同學都有一兩個bachleor揸手。All that glitters is not gold, okay?? B9 專責老師話唔會，但係可能會影響審批緊既居留證（同埋呢邊幾多逾期居留既香港人🤦🏻♂️🤦🏻♂️） B13 當然可以做朋友啦，我PM你定點？
|
http://www.pekkle.hk/2010/11/sanrio-50_38.html
|
最近，Daniel & Co. 唔知係唔係見日本 Sanrio 為慶祝佢地 50 周年紀念而設計既 "icon" 好受歡迎呢？所以佢地以 "原汁原味"、"不經刪剪" 既情況底下，用 Sanrio 50 周年既 "icon" 推出左唔少港版產物！
除左之前已經出左既座檯月曆之外：
最近仲推出另外既產品：
又有飛天 Pekkle 係每頁既右上角嫁！
為左拎第二彈既吊飾，結果都係要係 Gift Gate 買番之前提過，話質素麻麻地既毛巾... 唯一既好處係叫做 product from Japan 囉！勉強都叫做有 d "可取之處" 啦！
P.S. 各位 Pekkle fans 請留意，Gift Gate 已經開始將 d 月曆、掛曆、日記簿，呢類有時間限制既貨品以八折減價速銷，未入貨既係時候入啦！而已經入左貨既，可以等佢個 "價位" 再調低時，先趁低吸納 "溝下貨" ！所以，大家都要密切留意個 "市價" 喇！
|
https://beautydechk.com/products/ru-t-hair-scalp-anti-aging-3
|
頭髮係女人給第二張臉！一頭烏黑光澤秀髮能提升整個人氣質！行在路邊，回頭率up up up ！！！
客人話，用佐尼個set裝黑髮皇，白髮冇佐！成個人Look好生佐十歲！
又推介給身邊同樣焦慮又有白髮困擾嘅朋友仔！
額頭邊邊生翻好多碎毛毛，頭髮濃密左好多！
護髮素同精華都係水狀，質地清爽好好吸收，唔怕黐粒粒！
味道清香好好聞，泡沫豐富洗完蓬鬆柔順！
100%韓國進口黑髮皇洗頭水，少年白髮人士恩物！更年期甩髮好work！防脫又黑髮、洗出來泡泡好豐富，用左一個月頭髮改善左好多。好評超多！
|
https://twinklec.com/2013/04/16/%E9%96%8B%E6%9E%B6%E5%83%B9%E6%A0%BC-%E8%B6%85%E4%B9%8E%E7%BE%8E%E7%99%BD-bio-essence-tanaka-white-%E9%9B%99%E9%87%8D%E7%85%A5%E7%99%BD%E5%8C%96%E5%A6%9D%E6%B0%B4-twinkle-c/
|
因為如果佢有太多酒精, 並不建議配合導出導入機使用。 嚴重者會皮膚敏感同紅腫。
所以某大牌子, 佢點講我都唔會介紹俾人用。
好明顯, Bio-essence -Tanaka White Clarifying Softener 係可以用機推！
雖然佢主要功能係美白, 但佢不油亦不刺面。
特別係對於會用黎推機嘅姊妹！
係用 Tanaka 樹皮精華, 傳明酸, 麴酸及熊果素。
降溫而不傷皮膚！
而且之前暗啞位置, 推完之後真係有返光澤！
推機小tips: 大家要留意耳背同下巴, 頸位, 呢 D 都係我地成日會漏左架！
加強吸收, 令產品功效可以發揮到最大！
所以我會四圍搵D 平價錢但好質素產品推機用。
如果你好似我咁, 鍾意曬太陽, 但又要白白淨, 你應該要試下佢！
|
https://hk.discount.wave-base.com/sale/DLLQM/%E8%8E%8E%E8%8E%8E%E9%A6%99%E6%B8%AF-sa-sa-hk-%E5%8D%83%E7%A5%88%E5%94%94%E5%A5%BD%E9%8C%AF%E9%81%8E%E4%BB%8A%E6%AC%A1%E5%84%AA%E6%83%A0%E5%95%A6
|
廣受好評嘅瑞士品牌 La Estephe 限時推廣嚟啦！極地雪藻系列1+1套裝只售$1,186! 一次過俾你試曬極致既煥膚體驗同場享有多款精選面膜買1送1！而另一熱賣品牌，黑蜂禦齡系列2件9折，3件再享85折！千祈唔好錯過今次優惠啦❤️！
推廣優惠期至6月8日。
HK$300享免運費。
*一切價錢以香港莎莎網店展示為準。
*數量有限，先到先得，售完即止。
*所有折扣及優惠受條款及細則約束。
風球就走咗，一連三日假又放完，呢個時候Monday Blue就出現了？
Medeis又有全新成員加入⚡今次一次過為你介紹4款全新3D口罩-– MoonlightChampagneVelvetMacaron每款配色都令人心動一盒更有4款顏色選擇，為你輕易搭配造型。
要避免病菌入侵，揀口罩果時就記住要挑選具有足夠防禦力，而且各類消毒物品都係不可或缺㗎﹗莎莎今次準備咗多款防菌口罩，仲貼心帶嚟唔同消毒液、消毒噴霧同消毒濕紙巾，同大家一齊進行全方位防疫作戰，輕鬆擊退病菌入侵，出遊時又更放心！
即日至7月31日，VIP於香港門市以會員折扣購物時，可享一次性消費淨價滿$300，享即減$50*！
|
https://dreamcatcher.hk/2022/01/11/%E6%92%A9%E5%A6%B9%E8%AA%9E%E9%8C%84%EF%BC%8816%EF%BC%89%E7%B2%B5%E8%AA%9E%E7%89%88/
|
新年啱啱過咗唔知我哋嘅撩妹語錄有冇幫到你呢！如果未有嘅話唔緊要睇埋第16集嘅撩妹語錄，話唔定可以幫到你搵一段新嘅姻緣。
如果我哋之前嘅幫到你，咁嚟緊嘅第16集一定會更加幫到你！未來，我會打算會出更多關於愛情嘅嘢，希望大家支持。
A：我愛你呀！
B：點解你成日都用signal講，唔親口講嘅？
A：因為當我見你唔到我覺得自己超愛你！
A：你做咩望住79食飯嘅？
A：嚟緊禁晚市堂食啦！
A：有幾好呀！
B：做咩事呀！
A：我好痛呀！
B：有咩咁好呀！
A：因為口罩遮住咗你個樣！
B：咁你即係話我樣衰姐！！！
A：我地去邊行街好？
A：又沙田？新城市我行到厭啦喎！
A：行邊呀？
B：新城市出面嘅婚姻註冊處！
A：我個信箱爆左啦！
A：我指嘅係心入面嘅信箱爆左！
A：如果俾你變做一樣野你會想變成乜野？
A：唔錯呀～我就會想變成一部手機！
A：因為可以日日陪住你，俾你望、俾你摸、聽到你把聲、仲可以睇到你睇到嘅野。
B：因為好食囉！
A：間間supermarket都一樣㗎啦！
A：點解你成日都無所事事咁嘅！
B：我有幾無所事事呀？
A：你成日都喺我面前行嚟行去囉！
B：你有冇聽過吸引力法則？
A：即係點？
|
https://www.hkbreast.com/chemotherapy-drug/
|
醫生好鍾意簡化D藥名，因為可以寫快D，但外人睇上黎就好麻煩，好似暗號咁好難明，想查都冇得查，因為得一隻／幾隻字母。所以未深入講D藥前，你要明白醫生嘅習慣，佢地通常都用隻藥嘅第一個字母代表嗰隻藥，我下面會用括號代表嗰D喑號。 當你遲D識咗D常用藥嘅全名，要同醫生溝通時，識英文併音嘅，就成個字併出黎讀，唔識嘅，就講暗號英文字母得㗎喇，唔洗嘥時間查字典譯中文，因為中文譯名對醫生黎講係外星文，呢次到佢唔識呢D化學怪名，唔知你講咩。
唔之你仲記唔記得我係乳癌治療方法 － 我需要用咩方法醫？1講過一個好重要嘅概念，就係如果你隻乳癌係HER2型，化療加埋標靶藥一齊用先可以發揮抗癌嘅最大威力。
因為一線標靶藥只係得一隻，人人都用佢，就係Herceptin （H），係咪好簡單？
Herceptin通常三個星期吊一次針，吊足一年，淨標靶藥物成本25－27萬。如果你係HER2＋型，化療加標靶組合不出嗰三個，而且佢地療效差不多一樣，所以你／醫生都易揀D用咩計畫。 如果唔係HER2型，就萬千組合化療藥過你揀，仲慘過睇萬千星輝賀台慶。
2016年更新：醫學發展急速，想知乳癌標靶藥最新發展，可以去睇吓：
你黎得呢度，咁好心機睇咁多字，都係想知道自己用咩藥姐，識咗常用嗰D咪得囉。明星咁多個，睇紅嗰D一線大明星咪得囉，唔洗理嗰D帶咗黑超就以為自己好巴閉嘅五六線茄喱啡。
原來大明星只得兩個，就係你見其他病友成日講嘅乳癌化療AC針TC針。
呢D就係醫生嘅暗號。 AC針就係Adriamycin（A）－Cyclophosphamide（C）嘅簡寫。 TC針就係Taxotere（T）－Cyclophosphamide（C）嘅簡寫。
你見咩組合都有C份，就知佢唔係主要分別，就好似演唱會伴舞咁，咩show都有佢份，都唔係主角，不過冇佢場演唱會又冇咁好睇。真正主角，就係Aaron同埋Twins。
A當然唔係Aaron。雖然郭富城本身就一D都唔毒，但以前好多女性都中咗佢D毒。 A係代表Adriamycin，亦即係Doxorubicin，就好似藝名同真名嘅分別，都係同一個人。 你上網搵資料，就兩個名都用得。 同醫生溝通就講「A針／Adriamycin」，始終藝名常用啲，唔好懶醒講「D針」，冇醫生明你講咩，因為「D」會同Taxotere嘅真名Docetaxel 混淆。 同病友傾計，佢地會叫佢做「紅魔鬼」，同曼聯係冇關係嘅，咁叫係因為支針係紅色嘅同埋嘔到飛起。
台灣網站呢，就叫佢做「小紅莓」，其實邊有咁可愛呀。
佢就係90年代嘅大明星之一，嗰時好紅好多人用，之後2000年代人氣開始下滑，但都仲係好多人鍾意用佢，一來懷舊，二來風采依然。
當然有。好似Epirubicin（E）咁，其實佢地係同一個經理人（Anthracyclin），同一類野，所以所有野都好似，包括佢嘅副作用，就好似韓國明星個個一模一樣咁。
化療一般有嘅佢都有，包括成個人好攰／冇精力／冇精神／冇胃口／免疫力下降／易感染／甩頭髮／口腔潰瘍。 佢自己獨特嘅副作用就係嘔到飛起，不過都有藥可以舒緩，遲D係「乳癌化療嘔吐 － 終極止嘔藥」再詳細講。 感覺唔到嘅副作用就傷心臟，所以化療前要檢查心臟功能，同埋唔可以同標靶藥Herceptin同一時間落藥。
當然係之後所講嘅Twins。
Twins，屬於經理人公司Taxane Group，有兩名成員Taxotere同埋Taxol。 Taxotere係藝名，真名叫Docetaxel。三個星期打一針。 Taxol又係藝名，真名叫Paclitaxel 。一至兩個星期打一針。 兩個真係好鬼似，好易混淆。
Taxotere有醫生叫佢做「T」（取其第一字母，但同Taxol好易混淆），所以比較多醫生用「TT」（取其TaxoTere）或者「D」（所以「D」係代表Docetaxel而唔係Doxorubicin，唔好問點解，約定俗成冇得解）。 Taxol醫生一係叫佢做「T」、或者叫佢做「P」。 病友叫佢「紫杉醇」，只不過叫做有個中文名叫吓，好過叫「乜水／阿邊個邊個」，其實都係冇咩意思。
化療一般有嘅佢都有，包括成個人好攰／冇精力／冇精神／冇胃口／免疫力下降／易感染／甩頭髮／口腔潰瘍。 佢自己獨特嘅副作用就係發燒，因為佢㩒嗰免疫力都㩒得幾犀利，所以好易感染／發燒，不過都有藥可以舒緩，就係提升白血球針（升白針），遲D喺「乳癌化療副作用 － 辛唔辛苦？點處理？」講。 另外佢會搞到手掌／腳掌麻痹，同埋吊針時落得太快會敏感。
因為醫生發覺醫乳癌T針原來比A針仲有效。
其實兩隻針唔係互相排擠，以前阿SA受歡迎D，唔代表阿嬌唔好，Fans可以兩個都鍾意，佢地兩個可以個人發展亦可以組合埋一齊。一樣道理，醫生可以組合埋A針T針。
冇辦法，我係屬於嗰個年代，Taxane又係屬於嗰個年代，Twins都係屬於嗰個年代。你都可以將化療組合睇成韓國跳舞組合嘅，人多好辦事，高矮肥瘦／燕瘦環肥，總有一個成員啱你口味。不過鍾意男團女團嗰D，又未到有乳癌煩惱嘅年齡，會光臨我呢度。
記住呢幾個大明星同埋佢地嘅暗號，你想了解醫生用咩化療，一定會遇到佢地：
總括黎講，T針好過A針，佢地有共通嘅副作用，亦有各自獨特嘅副作用。兩隻針唔係互相排擠，可以獨立／組合發展。
係時候落堂喇，講咁多，你未做化療未打A針已經嘔㗎喇。等你消化吓，我地先再深入D去了解吓化療組合。 下一回：乳癌化療選擇 － 咁多組合點樣揀？
|
https://family.esdlife.com/content/%E8%B6%85%E8%8F%AF%E9%BA%97%EF%BC%814%E5%A4%A7%E5%95%86%E5%A0%B4%E5%88%A9%E6%98%AF%E8%A2%8B
|
今年唔少商場都推出利是袋，華麗得嚟又實用，新年過後用嚟收納小物都ok。未包利是嘅靚太，不妨趁住週末最後衝刺，帶走靚靚利是袋過年。
海港城推出紫紅色及藍色兩款Pouch Size利是袋，以唔同顏色嘅仿皮同麂皮作Mix & Match，上面嘅魚鱗壓紋圖案象徵「魚躍龍門」、「富貴如意」、「如魚得水」，時尚又好意頭。
新鴻基地產旗下九大商場以雞為主題，推出「時尚型格」同「高貴典雅」利是套裝，兩款卡套同手袋都色彩繽紛，平日孭出街一啲都唔dull。
恒基兆業七大商場以「花盛」做主題，橙色主調夠晒時尚亮麗，用嚟做筆袋一流！
橙紅色嘅利是袋佈滿喜鵲剪影圖案，傳統得嚟不失玩味，平日用嚟做銀包都哈好醒目。
|
Subsets and Splits
No community queries yet
The top public SQL queries from the community will appear here once available.